
Cuvânt înaintel 

Nu m-aş fi gândit niciodată că într-o zi voi scrie o 
carte despre emoţii, pentru că, în ciuda faptului că trecutul 
meu de psihofiziolog şi psihanalist m-a îndreptat în cele 
din urmă spre etologie, am făcut acest lucru pentru a 
studia din ce în ce mai îndeaproape comportamentul 
organismelor în mediul lor natural, îndepărtându-mă de 
interpretările sub raportul proceselor intra-psihice. 

Abordarea  naturalistă a comportamentului ma 
pasionează de foarte mulţi ani. Din acest motiv am intrat în 
legături profesionale şi de prietenie cu diferiţi cercetători 
lingvişti, sociologi, antropologi... şi, desigur, psihologi, toţi 
practicând cel putin partial această metodă de observatie- 
descriere obiectivantă care se găseşte la baza mişcării 
interactioniste contemporane. Or, trebuie să recunoaştem 
că introspectia şi „stările mentale” ocupă aici un spaţiu 
redus. Bineînţeles că nu vom afirma, ca într-o anumită 
epocă nu prea îndepărtată, că ceea ce se petrece în „cutia 
neagră” nu interesează cercetarea noastră... Dar vom 
reduce acest aspect pe cât posibil. Apare totuşi un moment 
în care abordarea naturalistă ajunge la anumite limite. 
Aplicată la specia umană, presupune o teorie a subiectului, 
care apare îndeosebi la un autor ca Goffman, de exemplu. 
Respectiva teorie a subiectului rămâne discretă, din cauză 
că nu subiectul este centrul de interes, ci interacţiunea: 
ceea ce se petrece între subiecţi. Dar, mai devreme sau 
mai târziu trebuie să admitem că ceea ce se petrece între 
nu poate fi interpretat decât prin raportarea la ceea ce se 
petrece în subiecţi, care reprezintă un element contextual 

indispensabil. Momentul în cauză a sosit şi cred că emoția 
este o modalitate potrivită de a aborda problema. Homo 
este sapiens, dar este şi sentiens, şi communicans. 

Întâmplarea face că m-am confruntat cu problemele 
emoţiilor de multă vreme. Mai întâi la animale, domeniu în 
care, împreună cu Daniel Bret şi alţi cercetători, am 
studiat în anii '60 şi '70 crizele audiogene, ulcerele 
provocate şi emotivitatea la micile rozătoare. Am studiat 
chiar, cu ocazia unui contract încheiat cu armata, „panica 
la sobolani". 

Apoi la om: am îndrumat mai multe teze (ale lui 
Jacques Fourcade, Stavrie Economides, Gelis Dahan, 
Kamal Bekdache) despre studiul poligrafic al situaţiilor 
conversationale, în care reacţiile psihogalvanice, martori ai 
microreactiilor afective, ocupă un loc important. Acesta 
este momentul în care a fost creat conceptul de organizare 
verbalo-viscero-motorie şi a fost descoperit fenomenul de 
balansare pe care le vom regăsi în capitolul al treilea. 

Însă abia la începutul anilor optzeci am intrat cu 
adevărat în câmpul emoţiilor pentru emotie în sine. 

Când am fost invitat la Maison des Sciences de 
l'Homme de la Paris (la cererea Laboratorului european de 
psihologie socială) pentru reuniunea de constituire a unei 
echipe de cercetare asupra emoţiilor sub egida lui Klaus 
Scherer, la vremea respectivă profesor la Universitatea din 
Giessen, am ezitat. Într-adevăr s-a dovedit că metoda ce 
urma să fie folosită era cea a chestionarelor. Or, 
chestionarele nu fac deloc parte din panoplia etologilor. 
Eram însă singurul cercetător francez şi perspectiva de a 
participa la această echipă internaţională m-a atras. 

În urma cercetării respective a rezultat cartea 
Experiencing Emotion publicată la Cambridge University 
Press. Am redactat împreună cu colegii mei spanioli J.M.F. 
Dols si A.J. Fernandez capitolul despre verbalizarea 
experienţei emoţionale, iar cu Verena Aebischer cel despre 
experienţa emoţională a francezilor. Cartea în ansamblu 
este rezultatul unei munci colective, şi fără îndoială că 

datorită calităţilor conducătorului ei, s-a constituit o 
adevărată echipă internaţională ce a facilitat nişte 
schimburi care au dus la bun sfârşit procesul prin care 
interesul meu pentru emoţii a fost creat. Cu această 
ocazie, le transmit salutările mele amicale Verenei 
Aebischer, lui Elisho Babad, Eva Bănuinger-Huber, J.M.F. 
Dols, J.R. Edelmann, Heiner Eligring, Alfonso J. Fernandez, 
Dino Giovannini, J. Elizabeth Green, Pio Ricci-Bitti, 
Bernard Rimé, B. Angela Summerfield si G. Herald 
Wallbott, si bineinteles lui Klaus Scherer. 

La sfârşitul anilor '80, echipa în discuţie şi-a lărgit 
cercetările dincolo de Europa, extinzându-le la nivelul 
întregii planete, iar din partea franceză ni s-a alăturat şi 
Monique Jardel-Alies. 

Însă, deşi m-a mobilizat şi mi-a sporit interesul 
pentru emoţii, această cercetare nu m-a mulţumit în 
calitatea mea de etolog. Doream să continui munca de 
teren şi observaţia directă. Emotia se înscria în evantaiul 
preocupărilor Laboratorului de etologie a comunicaţiilor, 
centrate de mai mulţi ani pe procesele comunicării 
interpersonale. Unul dintre colaboratorii mei, Gilies 
Benejam, a susţinut o teză pe tema semnalelor expresive 
emotionale. Apoi ne-a vizitat şi Paul Ekman. Iar în anul 
următor am mers să vizitez laboratorul său şi să îl cunosc 
pe Wallace Friesen la San Francisco. Metoda lor de studiu 
asupra mimicilor faciale mi s-a părut conforma cu 
principiile cercetării etologice, iar teza Yolandei Jung a 
arătat de curând modul în care această abordare a 
expresiei emoţionale faciale ar putea fi utilă practicienilor 
din domeniul practicii odontologice şi al chirurgiei 
reparatorii maxilo-faciale. 

Dar grupul de cercetare asupra interactiunilor!, de 
care aparţinea laboratorul meu, îşi dezvolta lucrările sub 
direcţia Catherinei Kerbrat-Orrechioni, iar lucrările ei, şi 
mai ales cele despre comunicarea nonverbală, au făcut ca 
eu să fiu invitat să vorbesc în faţa unui public foarte 

divers: psihologi, educatori, medici şi personalul medical, 
psihoterapeuti... Or, discuţiile se terminau cel mai des cu 
problema emoţiilor, a expresiei, gestiunii şi utilizării lor 
terapeutice sau educative. 

Un scurt sejur la centrul californian de la Esalen m-a 
convins, de altfel, de importanţa dimensiunii emoţionale şi 
de faptul că trebuie abordată într-un mod mai direct decât 
prin intermediul canalului verbal, fapt pe care am avut 
ocazia să-l verific când am organizat terapiile 
„comunicologice” la spitalul de zi al Societăţii Educaţiei 
Naţionale la Lyon, şi de asemenea în timpul pregătirii 
personalului medical pe care am efectuat-o cu prietenul şi 
colaboratorul meu de atunci, Emmanuel Galacteros. 

Această deviere a cercetărilor mele etologice spre 
terapie m-a determinat să particip la seminarul condus la 
Paris VII de către Max Pages într-un grup „Emotions” şi să 
mă interesez de dezvoltarea „artei ca terapie” Lucrări 
precum cele ale lui Edith Lecourt asupra muzicoterapiei şi 
Jocelyne Vaysse asupra dansului si a terapiilor prin 
mişcare mi se par deosebit de fecunde pentru cercetarea 
emoţiilor. 

Faptul că m-am întâlnit cu emoţiile în cadrul 
interacțiunilor si al terapiilor m-a condus la ceea ce lucrez 
în momentul de faţă împreună cu Marie-Lise Brunei? 
despre empatie, unul dintre conceptele fundamentale ale 
chestiunii emoţiilor în interacţiunile cotidiene. 

Realizez că acest cuvânt înainte reface itinerarul meu 
de cercetător. Şi, de fapt, se observă că acest drum a fost 
in permanență în raport cu problema emoţiilor. 
Mărturisesc că nu mi-am dat seama de acest lucru chiar pe 
moment. De-abia după mai mulţi ani tema în discuţie, mai 
întâi latentă, s-a actualizat. 

Or, în acest moment al evoluţiei mele personale, 
printr-o coincidenţă fericită (dar este oare o întâmplare?) 
am fost contactat de editura Retz, în vederea publicării 
unei cărţi despre emoţii. Am acceptat fără ezitare 

deoarece subiectul emoţiilor a devenit între timp de un 
foarte mare interes pentru mine. In felul acesta am putut 
realiza amploarea şi complexitatea problemei. Şi de 
asemenea am putut vedea ce importanţă majoră are 
pentru toţi cei care lucrează în domeniul ştiinţelor umane. 

Pentru a încheia, trebuie să le mulţumesc celor care 
m-au ajutat: Marie-Pierre Levallois şi Jacques Mousseau de 
la editura Retz, Edmond Marc, cititorul şi prietenul meu 
atent, si lui ,J. VS", interlocutorul meu în metaloguri. J.V.S.? 
reprezintá ansamblul colegilor si prietenilor cu care am 
avut ocazia sá discut, in repetate ránduri, despre munca 
mea sau apropiatii mei cărora le-am citit anumite pasaje şi 
care au avut răbdarea să mă asculte. Tuturor le mulţumesc 
călduros pe această cale. 

Le mulţumesc de asemenea Sandrinei Argant, care 
m-a ajutat la materializarea acestui manuscris şi tuturor 
prietenilor de la Laboratorul de etologia comunicaţiilor în 
cadrul căruia a fost concepută lucrarea de faţă. Climatul 
de afecţiune şi simpatie care domneşte acolo a fost mereu 
o sursă de bună dispoziţie în activităţile mele cotidiene de 
cercetător. 

In sfârşit, am plăcerea de a exprima cordiala mea 
recunoştinţă lui Françoise Sichler pentru ajutorul 
stimulant, eficient si | competent în corectarea 
manuscrisului. 

Introducere 

Câmpul afectiv al vieţii cotidiene este vast, dar dificil 
de definit. 

Care sunt unităţile sale constitutive? Emotiile? 
Afectele? Sentimentele? Pasiunile? Ca să nu mai vorbim de 
tulburări, dispoziţii si alte „timii” Vocabularul emoţiilor 
este foarte bogat; s-au inventariat câteva sute de termeni 
în engleză, iar în ceea ce mă priveşte, am evidenţiat 150 în 
franceză. 

Multe cuvinte folosite pentru a vorbi despre ceva 

putin cunoscut şi care totuşi ne animă zilnic (,emotie” 
provine de la e-movere, a merge mai departe, a 
emotiona..). Avem momente când căutăm emoţiile si 
momente când fugim de ele. Dispensarea de emoţii este 
tinta unor filosofii ale Nirvanei, în timp ce obiectivul unor 
terapii „umaniste” este de a le „elibera” şi a le face să 
,circule” şi unele, şi celelalte doresc sa recâştige, sa 
menţină sau să sporească bucuria de a trăi. 

Cert este că de la Platon, care considera că emoţiile 
perturbă gândirea, până la Kant, pentru care ele sunt 
maladii ale sufletului, Darwin, pentru care se integrează în 
pretioasele comportamente adaptative şi evolutive ale 
speciilor, sau Sartre, pentru care constituie un „mod de 
existenţă a conştiinţei” ce permite „înţelegerea propriei 
fiinţe în lume” şi încă mulţi alţii, domeniul emoţiilor se 
prezintă la fel de confuz atât în filosofie, cât şi în 
reprezentările populare. 

Dar chiar şi oamenii de ştiinţă vorbesc despre emoţii 
într-un mod care poate părea contradictoriu şi uneori chiar 
autocontradictoriu, ca şi cum, în acest domeniu, fiecare ar 
fi liber să-şi elaboreze propria teorie şi să redefinească 
termeni şi concepte. Kleinjinna şi Kleinjinna (1982) au 
inventariat 11 categorii de definiţii ale emoţiilor! 

Să cităm câteva exemple: 

— Pentru Dantzer (1988), „termenul «emoție» 
desemnează sentimente pe care fiecare dintre noi le poate 
recunoaşte în sine prin introspectie sau le poate atribui 
celorlalţi prin extrapolare”, dar pe aceeaşi pagină autorul 
menţionat notează că faptul „de a nu rămâne pur cerebrali 
şi de a fi însoţiţi de modificări fiziologice şi somatice” 
constituie o caracteristică... importantă care ne permite 
„să deosebim emoţiile de sentimentele obişnuite”. 

— Pentru Pages (1986), trebuie sa se distingă 
„afectul de expresia emotivă, înțelegând prin primul 
termen experienţa psihică şi prin cel de-al doilea doar 
aspectele comportamentale, gesturile, mimica, tipetele, 
lacrimile şi dispoziţiile fiziologice care stau la baza 

acestora” Cát despre „sentiment”, el constituie o 
diferenţiere a afectului... criteriul lui distinctiv şi asocierea 
lui cu un discurs interior care numeşte şi obiectul, şi 
natura relaţiei... Sentimentul se construieşte în timp şi 
leagă persoanele” pe când „afectul este trăit punctual, pe 
moment”. 

— Pentru Ekman (1992), emoţiile sunt entităţi 
psihofiziologice şi comportamentale discretel finite ca 
număr: emoţiile de bază (basic emotions) care au în comun 
o declanşare rapidă, o durată scurtă, o apariţie spontană, o 
evoluţie involuntară şi răspunsuri coerente. Prin aceasta, 
ele se disting de „celelalte emoţii” cum ar fi „atitudinile 
emotionale" (ex. dragoste, ura), dispozițiile (ex. 
Ingrijorare, euforie, iritare), „trăsăturile emoţionale” - aş 
spune mai degrabă „caracteriale” - (ex. ostil, timorat), 
„dezordinile emoţionale” (ex. depresie, manie), „emoţiile 
latente" (emotional plots), „emoţiile complexe" legate de 
situaţii particulare si de o relaţie (ex. gelozie, 
ranchiună...). 

Frijda (1986) propune o definiţie de lucru a 
„fenomenelor emoţionale” acestea sunt „comportamente 
noninstrumentale?, trăsături noninstrumentale de 
comportament,  schimbári  fiziologice si experienţe 
evaluative, legate de subiect, totul fiind provocat de 
evenimente externe sau mentale si in primul ránd de 
semnificaţia unor astfel de evenimente” Acelaşi autor 
distinge emoţiile de pasiuni; pentru el, acestea din urmă 
nu au nevoie de un eveniment declanşator, ci se exprimă 
spontan şi sunt consacrate în mod durabil unor scopuri. 
Dispoziţiile şi stările de spirit asociate cu pasiunile sau 
dezvăluite prin izbucniri emoţionale sunt ,sentimente”. 

Pentru neurofiziologul J.D. Vincent, pasiunile si 
emoţiile sunt sinonime, iar lucrarea sa La Biologie des 
passions (1986) propune „o nouă teorie a emoţiilor”, 
bazată pe studiul dorinţei, al plăcerii şi durerii, al foamei şi 

setei, al dragostei, al sexului şi al puterii. 

În faţa acestei polisemii a termenilor şi acestei 
pluralitáti a definiţiilor, nu ne vom mira cá şi teoriile sunt 
multiple si uneori antagoniste. 

Prototipul este celebra controversă James/Cannon’, 
deschisă la începutul secolului. 

După James, experienţa emoţională se bazează pe 
modificări corporale, adică mişcări şi reacţii fiziologice. 
Fiecare tip de emotie se sprijină pe un ansamblu fiziologic 
particular. Deci reacţiile periferice sunt cele care 
diferenţiază emoţiile. 

După Cannon, dimpotrivă, punctul de plecare este 
central. Totul începe în creier printr-o activare generală şi 
nonspecifică, iar interpretarea cognitivă a situaţiei este 
cea care diferenţiază emoţiile. 

Aceste poziţii, care au generat numeroase variante, 
au fost schematizate prin formula: pentru James, „ne este 
frică deoarece fugim” şi pentru Cannon, „fugim deoarece 
ne este frică” sau „suntem trişti fiindcă plângem” vs 
„Plângem fiindcă suntem trişti” După aproape un secol, 
lucrurile nu au fost încă puse la punct: dezbaterea 
continuă... 

O ultimă constatare oferă poate una dintre cheile 
ansamblului. Când savanții sau filosofii vorbesc despre 
emoţii, ei nu ezită să se dea drept exemplu, fenomen 
excepţional în textele ştiinţifice în care preocuparea pentru 
obiectivitate si impartialitate este de rigoare. Or, 
referintele personale sunt în acest caz foarte numeroase, 
după cum o arată exemplele următoare: 

„Dacă eu ştiu că partenera mea este tristă, eu pot să 
prevăd cu mai multă precizie reacţiile pe care le va avea şi 
prin urmare pot în consecință  sá-w  ajustez 
comportamentul”. 

„Dacă m/-e teamă la început când pun piciorul pe un 
vas cu pânze... (Dantzer, 1988). 


6 De fapt James (1884) şi Lange (1885) vs. Cannon (1929). Cf. capitolul 
6. 

„Eu văd venind spre mine un animal feroce, mi se 
înmoaie picioarele, inima mea bate mai slab, (eu) devin 
palid, (eu) cad şi (eu) leşin”. (Sartre, Ésquisse d'une 
théorie des émotions, 1965). 

„Diferitele tipuri de cunoaştere generează diferite 
tipuri de experienţe emoţionale şi cunoaşterea noastră, 
percepțiile noastre fac parte din categoria indiciilor care 
ne permit să etichetăm experienţa noastră drept furie, 
teamă sau bucurie” (Frijda, 1989). 

„De exemplu, când tu vezi pe cineva că are o expresie 
de dezgust, tu ştii că acea persoană reacţionează la ceva 
cu gust sau miros neplăcut, concret sau metaforic vorbind, 
şi că probabil se va îndepărta de sursa respectivă de 
stimulare” (Ekman, 1992). 

Acest limbaj la persoana I s-au a Il-a denotă faptul că 
atunci când este vorba de domeniul emoţiilor, autorii se 
implică în propriul lor discurs. Fiecare, explicit sau 
implicit, face referinţă la sine, iar introspectia ocupă aici 
un loc fundamental, în ciuda tuturor dispoziţiilor obiectiv 
sofisticate şi a programelor riguroase de cercetare. A vorbi 
despre emoţii înseamnă deseori a vorbi despre sine şi 
aceasta este fără îndoială una dintre cauzele marii 
varietăţi a discursurilor care le au drept subiect. Acest 
lucru traduce ceea ce eu numesc postulatul empatic, care 
se află în mod necesar la baza oricărei tentative de studiu 
a fenomenelor afective. Într-adevăr, deşi comportamentele 
şi reacţiile fiziologice pot constitui teme de studiu care pot 
fi transpuse obiectiv, permiţând observaţii repetate, 
verificabile şi consensuale, aspectul subiectiv al emoţiilor 
rezultă întotdeauna din mărturii şi referinţe personale. 
Mărturia este adusă de către cel care trăieşte emoția, iar 
dacă observatorul îi acordă încredere, aceasta se întâmplă 
pentru că el însuşi „ştie” că astfel de trăiri există. 
Cercetătorii şi subiecţii pe care îi studiază admit în mod 
tacit că posedă o aptitudine comună de a trăi stări 
mentale, dintre care unele sunt ,emotii", iar vocabularul 
curent certifică existenţa şi generalitatea acestora la o 

populaţie dată. 

Pentru a recunoaşte că toti oamenii au un cap sau o 
coloană vertebrală nu este nevoie de o astfel de 
presupunere. Este simpla consecinţă a unei observaţii care 
nu are nimic de-a face cu stările sufleteşti ale 
observatorilor. Dimpotrivă, recunoaşterea  „trăirilor” 
emoţionale se bazează în totalitate pe aceste stări 
sufleteşti admise ca universale. 

Definirea subiectului: psihologia emoţiilor si 
sentimentelor cotidiene în această situaţie epistemologică 
puţin haotică, se cuvine să precizez axele organizatorice 
ale studiului meu, mai întâi în ceea ce priveşte 
semnificaţiile care trebuie atribuite termenilor: emoţii”, 
dispozitii*, sentimente. 

Stricto sensu, emoţiile desemnează astăzi pentru un 
număr mare de autori doar emoţiile „de bază” sau 
,primare" frica, surprinderea, furia, bucuria, tristeţea si 
altele câteva în număr de şase până la zece, precum şi 
derivatele lor emoţiile ,mixte”, care rezultă din 
combinarea emoţiilor de bază. Ca urmare a unei astfel de 
poziţii, dragostea şi angoasa îndeosebi sunt doar rareori 
abordate de specialiştii în emoţii. Se întâmplă destul de 
des totuşi ca sub etichetele de „viaţă afectivă” sau „viaţă 
emoţională” să fie incluse şi una, şi cealaltă; în mod 
evident, dragostea, atracţia erotică, ura, agresivitatea, 
anxietatea joacă în viaţa cotidiană roluri la fel de 
importante ca şi aşa-numitele emoţii de bază. 

Astfel, fără a ignora accepţia restrânsă, ba chiar 
consacrată, a termenului „emoție de bază”, voi considera 
drept emoţii, într-o acceptie extinsă, toate evenimentele 
sau stările din domeniul afectiv care se caracterizează 
printr-un ansamblu de „trăiri” psihice specifice însoţite, în 
mod variabil ca intensitate şi calitate, de manifestări 
fiziologice şi comportamentale. 

Aceste trăiri psihice constau în stări mentale pe care 
le voi numi afecte. Unele, cu o durată limitată, rezultă 
dintr-o inducţie evenimentiala precisa (de exemplu, 

bucuria provocată de o veste bună). Acestea sunt emoţiile 
de bază şi derivatele lor. Altele, mai durabile, sunt legate 
mai mult de relaţii decât de evenimente; ele sunt deseori 
numite sentimente (de exemplu, simpatia pe care i-o 
purtăm unui prieten). 

Manifestările comportamentale diferă în funcţie de 
natura afectului: fugă, apropiere, agresiune, exuberanta, 
retragere în sine etc., fără a uita manifestările verbale care 
sunt [o formá particulará a manifestárilor 
comportamentale. 

Manifestările fiziologice sunt denumite ascunse sau 
vizibile. 

Ascunse (scapă privirii): modificările funcţionale 
neuro-endocrine, metabolice, chiar cele imunitare. 

Manifeste (observabile) simptomele activării 
sistemului nervos autonom, cum ar fi accelerarea sau 
încetinirea ritmului cardiac, tremuratul, pielea de găină, 
transpiratia, modificările diametrului pupilei, nevoia de a 
urina, uscăciunea gurii, gâtuirea esofagiană, schimbările 
de culoare ale tegumentelor, plânsul, râsul etc. 

În cadrul acestei definiţii foarte largi a stărilor 
emoţionale, voi da întâietate manifestărilor psihice. Orice 
trăire subiectivă este cu siguranţă bazată pe o manifestare 
fiziologică concomitentă şi nu mă voi îndoi de acest lucru 
tocmai eu, fost psihofiziolog. Însă observaţia naturalistă ne 
arată că numeroase trăiri sunt asociate cu manifestări 
fiziologice subliminale, adică manifestări imperceptibile 
chiar pentru subiect; nu apar manifestări fiziologice 
manifeste, şi totuşi există afecte, emoţii sau sentimente. 

Un astfel de caz este foarte frecvent, dacă nu cel mai 
frecvent in viata cotidiană, care va constitui din acest 
motiv cadrul principal al afirmațiilor mele. 

Cotidianul reprezintă ceea ce se întâmplă atunci când 
„nu se întâmplă nimic” Se compune din „mici bucurii” şi 
din „mici necazuri”, fiind uneori teatrul unor crize efemere 
sau durabile, al unor situaţii euforizante sau întristătoare 
care se detaşează pe fondul monotoniei obişnuite. 


Dar, dacă viaţa cotidiană este punctată de bucurii, 
necazuri, surprize, furii care se înscriu în memorie şi pot 
să devină ulterior obiectul unor relatări structurate, 
aceasta nu înseamnă că rutina obişnuită este goală din 
punct de vedere afectiv. Chiar dacă nu am intenţia să 
neglijez emoţiile patente, remarcabile şi remarcate, adică 
emoţiile de bază clasice, mă voi strădui şi să elucidez ceea 
ce se petrece în restul timpului, adică în marea majoritate 
a timpului. 

Precizări asupra metodei 

Fiind de formaţie medicală, apoi psihanalitică şi în 
cele din urmă etologică, mi-ar fi plăcut să abordez totul din 
acest ultim unghi, adică să studiez emoţiile în afara 
laboratorului, pe terenul vieţii curente, pornind de la 
observaţii naturaliste* şi pragmatice. Natura subiectului 
nu permite însă o abordare atât de unilaterală, aşa că voi 
apela prin urmare uneori la biologie, precum şi la 
psihanaliză şi la psihologia socială. 

Trei puncte de vedere majore vor alimenta abordarea 
mea: cel al biologiei, cel al etologiei şi cel al psihanalizei. 
Pentru a evita inconvenientele unui aparent eclectism, este 
tocmai util să le circumscriu mai precis discursul. 

Punctul de vedere biologic 

Deoarece o componentă de bază a emoţiilor o 
constituie manifestările fiziologice, putem să ne aşteptăm 
ca biologia să posede o teorie competentă în privinţa 
acestui subiect. 

Trebuie, de asemenea, să ne punem de acord asupra 
domeniului pe care îl acoperă biologia. La prima vedere, 
ea reuneşte cel puţin trei surse diferite de date: unele 
etologice, despre comportamentele emoţionale animale, 
altele endocrinologice, despre contextul hormonal al 
acestor comportamente, si ultimele, neurofiziologice, 
despre structurile nervoase centrale şi periferice 
implicate. La aceste trei surse ar fi potrivit să adăugăm 
biologia generală sub aspectul ei „istorico-naturalist” şi în 
măsura in care vine să susţină concepţiile evoluționiste 

darwiniste şi post-darwiniste. 

Totuşi, nu voi zăbovi mult asupra aportului biologiei 
din mai multe motive. 

Astăzi este evident că orice manifestare 
comportamentală, ca şi orice stare mentală sunt susţinute 
de procese organice. Nu există gândire fără creier şi nici 
comportament fără corp, iar domeniul vieţii afective nu se 
sustrage de la regulă. Nu cred însă că cititorul mai trebuie 
convins de acest lucru” Problema este alta: permit lucrările 
de biologie o mai bună înţelegere a emoţiilor cotidiene? Şi 
din ce punct de vedere? 

Voi răspunde la această întrebare făcând apel, atunci 
când va fi necesar, la biologie: de exemplu, la capitolul 
despre stres. Dar biologia, în aspectele ei endocrinologice 
şi neurofiziologice?, este mai mult o ştiinţă a ,competentei” 
decât a  „performanţei” Ea prezintă  potenţialităţile 
organismului, constrângerile sale somatice şi procesele 
care sprijină comportamentele, gândurile şi emoţiile, dar 
nu ne permite să ştim care sunt aceste comportamente, 
gânduri şi emoţii, şi cu atât mai puţin care sunt raporturile 
lor cu istoria individuală si cu contextul situational. 

Să ilustrăm printr-o metaforă: cunoaşterea precisă a 
structurii unui televizor nu poate furniza informaţii despre 
programele diferitelor canale. Este adevărat că pentru 
realizarea respectivelor programe este nevoie de 
funcţionarea unui aparat, că de acesta depinde calitatea 
imaginilor, a culorilor şi a sunetelor şi că orice defect al 
aparatului se va răsfrânge asupra calităţii programului 
receptat. Pentru cel care cunoaşte tehnologia 
televizoarelor, posibilităţile unui aparat sau ale altuia sunt 


7 Cititorul va putea să consulte câteva lucrări contemporane bine 
cunoscute ca : 


L'Homme neuronal de J.-R Changeux, Ed. Hachette, Paris, 1984 ; 
La biologie des passions de J.D. Vincent, Odile Jacob, Paris, 1989; 
L'Illusion psychosomatique de R. Danzer, Odile Jacob, Paris, 1989; 
Neurobiologie des comportements de J. Delacour (ed.), Herman, 1984. 
8 Etologia va fi tratată separat, iar „istoria naturală” va fi reluată o dată 
cu teoriile darwiniste. 

clar definite; un aparat conceput pentru imagini alb-negru 
nu va putea să producă imagini color. 

Dar, dacă tehnologia tuburilor catodice este, în cazul 
lor, în continuu progres, nu există niciun motiv pentru ca 
acest lucru să se întâmple şi pentru programe, şi 
viceversa. Ştiinţa tuburilor şi cea a programelor sunt 
complet independente. 

Pentru a reveni la „mecanica pasională” de bază, 
aceasta cuprinde glandele suprarenale (medulare şi 
corticale), sistemul nervos autonom (simpatic si 
parasimpatic), hipofiza si hipotalamusul, substanța 
reticulară, paleocortexul si  neocortexul (emisferele 
dreaptă şi stângă) ... Unele dintre structurile amintite au o 
acţiune rapidă, altele întârziată, iar altele le comandă şi le 
controlează pe celelalte, care la rândul lor le reglează pe 
primele prin bucle retroactive... ,Toate"? implicând, în 
stare de funcţionare a potentialelor de acţiune, eliberarea 
şi circulația unor substanţe chimice (hormoni si 
neuromediatori). 

Totuşi, chiar descrise cu precizie şi rigoare, toate 
acestea nu ne spun de ce dl X a tras zilele trecute un foc 
de carabină asupra copiilor care se apropiaseră prea mult 
de maşina lui, nici de ce d-na Y a început să plângă când s- 
a întors acasă sâmbătă seara pentru că prietenul ei Pierre 
nu a venit la petrecerea asociaţiei laice de binefacere din 
cartier unde spera să-l întâlnească. Desigur, într-unul 
dintre cazuri este vorba de prea multă noradrenalină. În 
celălalt, de prea mult estrogen. Şi, bineînţeles, că o 
anumită cantitate de molecule tranchilizante bine alese ar 
fi o modalitate de a atenua problemele şi, în orice caz, 
insomniile unuia sau ale altuia... Pentru cunoaşterea 
trăirilor lor afective acest fapt prezintă foarte puţin 
interes. 

Dincolo de problema nivelurilor de explicare 


9 „Toate acestea” şi restul... Nu am putut menţiona de exemplu 
participarea fenomenelor imunitare, şi nici aspectele metabolice, deşi 
fundamentale... 


(competentá/performantà), există o problemă a definirii 
obiectului. Si am văzut cá în cazul emoţiilor, definițiile 
foarte imprecise amalgamează mai multe fenomene şi, în 
consecinţă, determină ca orice fiziologie specifică să fie 
foarte aleatorie. Comentariile explicative ale savanților 
ajung cel mai des la o sumă de date eterogene. 

Un exemplu!" este dat de emisiunea Trimis special 
(FR2) din 1 aprilie 1993, intitulată „Sexul şi viaţa” O pane 
a emisiunii este reprezentată de comentariul făcut de trei 
oameni de ştiinţă pe marginea unei secvenţe din serialul 
american The Young and the Restless, în care un tânăr 
bărbat îşi declară dorinţa unei tinere femei ce consimte, 
dar care apoi eşuează în raportul sexual din cauza unei 
impotente neaşteptate. Eminentul endocrinolog chestionat 
explică atunci că atracţia reciprocă şi erotizată din prima 
parte a secventei ar putea fi o chestiune de feromoni: 
aceste molecule secretate de masculi şi femele pentru a-şi 
manifesta disponibilitatea şi a-şi atrage partenerul; cât 
despre impotenta tânărului bărbat din a doua scenă, ea ar 
putea foarte bine să provină de la un diabet pe care el il 
ignoră. lar tânăra femeie bineînţeles că greşeşte oferindu-i 
dulciuri care contin fără îndoială zahăr din abundență! 
Neurofiziologul la rândul lui trece în revistă reţelele 
nervoase  intracerebrale (care sunt numeroase!) si 
concluzionează că totul este o problemă de hipotalamus, 
de sistem limbic şi de sept. Cât despre etolog, după ce 
compară femeia cu o autostradă cu plan de circulaţie 
complex, formulează ideea că, deşi comportamentele 
sexuale au baze organice evidente, ele se realizează 
conform prescriptiilor culturale, care se află, la urma 
urmei, în serviciul lor. 

Comentariul ziarului Liberation: 

»... pasionatilor de sit-com-uri li se va părea poate de 
un oarecare interes să vadă trei oameni de ştiinţă apărând 
pe ecran pentru a traduce impotenta eroului în vagi 


10 Exemplele sunt numeroase. L-am retinut pe acesta deoarece, din 
intámplare, a coincis cu redactarea acestui pasaj. 


probleme de hormoni şi neuroni...” 

Pe 2 aprilie aflăm în cursul unui tête-à-tête între 
bărbatul în cauză şi tatăl său că acesta abuzase de el când 
el avea între 5 şi 15 ani şi că fiul atribuie inhibitia sa 
sexuală acestei amintiri dureroase din copilărie. 

Pentru a încheia cu aportul biologiei, să recapitulăm 
articolele din catalogul său: o modelare ca rezultat al 
marilor motivații. Unele, ca foamea şi setea, se 
conformează sistemelor de reglare homeostatica foarte 
cunoscute astăzi şi se traduc prin nevoile aflate în serviciul 
conservării individului. Altele, ca sexualitatea, sunt 
sprijinite de sisteme, la fel de bine cunoscute, şi se traduc 
prin dorințele aflate în serviciul conservării speciei. 
Acestor nevoi şi dorinţe le corespund stările mentale 
„afective”, care au rolul de inductori ai unor patternurr 
(sau module) comportamentale programate conform 
codului genetic al fiecărei specii şi conform modalizărilor 
epigenetice, în care cultura joacă un rol major pentru 
specia umană. 

„Stările mentale afective” sunt deci rezultatul 
utilizării sistemelor motivationale (psihanalistii ar spune 
„pulsionale”), fie prin inductii exogene (provenind din 
mediul înconjurător), fie prin inductii endogene (proprii 
organismului), fie prin conjunctia celor două. 

În concluzie, biologia poate să ofere astăzi informaţii 
asupra sistemelor motivationale, asupra structurilor de 
trezire şi de pregătire la acţiune şi asupra patternurilor 
proprii fiecărei stări afective (mai ales ceea ce eu voi numi 
stările fazice); dar toate acestea într-o perspectivă 
generală, potenţială si competentiala, deci în afara unei 
istorii şi a unui context. 

Punctul de vedere etologic 

Dacă am defini etologia drept „biologia 
comportamentului”, paragraful precedent s-ar fi ocupat 
deja de asta, dar nu este cazul aici: etologia este mai 
degrabă un studiu obiectiv al comportamentelor naturale, 
adică al comportamentelor spontane (opuse 

comportamentelor provocate experimental) observate pe 
„teren”, cu alte cuvinte, în cadrul de viaţă obişnuit al 
animalelor. Deci, etologia aparţine ramurii ,istorico- 
naturale” a biologiei, adică se înrudeşte îndeaproape cu 
ecologia şi zoologia; şi prin urmare, atinge aspecte 
comparatiste şi filogenetice* altfel spus, ţine cont de 
istorie şi de context. 

Aportul etologiei va fi menţionat de mai multe ori şi 
nu din întâmplare cartea lui Darwin Exprimarea emoțiilor 
la oameni şi animale (1872) este considerată una dintre 
lucrările inaugurale ale etologiei comparate. Autorul 
ajunge la o concepţie evolutivă şi adaptativă pe care o voi 
relua ulterior. 

Prin urmare, vom regrupa aici câteva dintre datele 
etologiei susceptibile sa ne ghideze reflecţiile asupra 
emoţiilor: 

mai întâi, faptul că animalele au un comportament 
care dezvăluie o viaţă emoţională foarte bogată, atât din 
punct de vedere calitativ, cât şi cantitativ. 

Mamiferele, şi mai ales cele care ne sunt familiare 
(câinii, pisicile) sau apropiate (primatele), prezintă fără 
nicio îndoială modele comportamentale specifice furiei, 
fricii, surprizei, tristetii şi bucuriei. 

Sunt capabile să realizeze legături de prietenie şi, 
evident, erotico-amoroase. Sunt, de asemenea, în stare să 
întreţină relaţii de ostilitate personalizată, de duşmănie şi 
să se coalizeze pentru a-şi dobori rivalii; 

după cum observase deja Darwin, la speciile sociale 
expresia emoţiilor este integrată în sistemele de 
comunicare proprii fiecărei specii. Atât Lorenz, cât şi 
numeroşi alţi etologi specialişti în comunicarea animală!! 
au confirmat-o; 

ritualizarea expresiilor emoţionale reglează viaţa 
socială. 

Astfel, sunt ritualizate luările de contact, negocierile 


11 Cf. J. Coulon, „Les Communications animales”, în A. Berrendonner et 
al., Les voies du langage, Dunod, Paris, 1982. 

raporturilor de dominare şi supunere, reconcilierile, 
gestiunea agresivitatii şi a sexualităţii, cooperarea etc. 

În funcţie de specii, există legături interpersonale de 
mai multe tipuri: 

— Legături între mamă şi copii (ataşament). 

— Legături între masculi şi femele (legături sexuale 
monogame sau poligame). 

— Legături între femele. 

— Legături între masculi; 

În marea lor majoritate, aceste manifestări sunt 
legate de: 

— Genetica speciei. Diferitele tipuri de 
comportamente si repertorile lor sunt programate 
ereditar, chiar dacă instalarea lor este epigenetică, adică 
apare în cursul interactiunilor* cu mediul şi mai ales cu 
mediul social; 

— Starea fiziologică de moment a animalului. De 
exemplu, comportamentul sexual în cazul speciilor 
sezoniere nu se manifestă decât atunci când echilibrul 
endocrin corespunzător este atins, provocând erotizarea. 
Fenomenul rutului la femelă este caracteristic în acest 
sens: femela nu devine erotic receptivă decât în perioada 
ovulatiei. 

prin urmare, la animale ,emotiile" reprezintă un 
element fundamental in perioada reglárilor individuale ale 
acţiunii, iar, prin expresia lor ritualizată, un element 
fundamental al organizárii si al reglárii vietii sociale. 

Fără emoţii nu există comunicare şi fără comunicare 
nu există viaţă socială. Se cuvine să remarcăm că, în 
măsura în care este o ştiinţă de teren, etologia permite o 
abordare mult mai contextualizată decât biologia, dar şi ca 
se ocupă de comportamentele emoționale şi nu în mod 
direct de emotii sau de afecte. 

Metapsihologia psihanalitică 

Spre deosebire de etologie, psihanaliza nu se ocupă 
de emoţii ca atare, ci de afecte. 

Voi face trimiteri la psihanaliză în mai multe rânduri. 

Problema se pune în cazul acestei discipline la un nivel mai 
general. Încă de la începutul activităţii sale din anii 1890 - 
1900, Freud se confruntă cu afectele. În perioada 
respectivă el îngrijeşte (deseori cu colaborarea şi/sau sub 
îndrumarea prietenului si profesorului sáu Breuer) 
„isterici”, în general tinere femei din burghezia vieneză 
care prezintă diferite tulburări somatice (,conversiuni 
isterice”), asociate cu indispoziţii cauzate de probleme 
sentimentale. În această perioadă, terapia se bazează 
foarte mult pe hipnoză şi sugestie, iar Freud, împreună cu 
Breuer, descoperă că, dacă reuşesc să provoace acestor 
bolnavi crize în timpul cărora să retrăiască scene 
traumatice uitate, rememorarea acestor reprezentări şi 
reviviscenta afectelor de care sunt legate permit o 
,abreactie" şi dispariţia simptomelor: afectele ,inábusite" 
se descarcă. 

Pornind de la acest model iniţial, Freud îşi extinde 
concepţia la celelalte nevroze şi recunoaşte trei 
mecanisme de transformare a afectelor: blocajul care 
însoţeşte refularea reprezentărilor şi convertirea lor într- 
un simptom somatic, deplasarea spre o reprezentare 
substitutivă în obsesii şi fobii, instabilitatea psihicului prin 
dezlegarea libidoului şi transformarea în angoasă în cazul 
nevrozei anxioase şi al melancoliei. 

Pe de altă parte, în conformitate cu eseurile sale 
teoretice iniţiale, bazate pe metafore neurobiologizante, 
Freud considera că afectul este o reprezentare a pulsiunii, 
dar lega acest concept de un aspect cantitativ: folosea 
termenul de „cuantum de afect” pentru a explica 
tensionarea libidoului, ,atunci cánd acesta s-a detasat de 
reprezentare şi găseşte o expresie adecvată cantităţii sale 
în procese care devin perceptibile ca afecte” Din această 
perspectivă, afectul ar fi aspectul subiectiv al cantităţii de 
energie pulsională. În momentul în care descărcarea de 
energia pulsională este imposibilă, cantitatea amorsată se 
transformă în angoasă (de exemplu, în cazurile simple de 
nevroză anxioasă). 


În această primă etapă a psihanalizei, Freud 
descoperă în acelaşi timp rolul reprezentărilor, al refulării 
respectivelor reprezentări şi al afectelor legate de ele. În 
cadrul terapiilor, el subliniază că „bolnavul descrie în 
detaliu ce i s-a întâmplat, dând emotiei sale o expresie 
verbală” şi că „o amintire lipsită de încărcătură afectivă 
este aproape în totalitate ineficientă”. 

Mecanismele de apărare care se opun reminiscentei 
luptă împotriva reviviscentei „afectelor de ruşine, regret, 
suferinţă”. 

Pulsiunea are, în această concepţie, doi reprezentanţi 
psihici: reprezentarea şi afectul. „Vindecarea” se va face 
prin verbalizarea reprezentării refulate si recalificarea 
afectivă a acestei reprezentări. Prin urmare, avem: 
reprezentarea lucrului +  afect — întoarcere la 
reprezentarea prin cuvinte. Pe scurt, refularea acţionează 
asupra reprezentării lucrului, iar afectul se transformă în 
angoasă, se deplasează sau este reprimat. 

Angoasa poate primi valoarea unui semnal, după cum 
şi frica este un semnal al unui pericol de origine internă, 
fantasmatică. 

Un alt aspect al teoriei psihanalitice privind afectele 
este faimosul principiu al plăcerii-neplăcerii ansamblul 
activităţii psihice are ca scop evitarea neplăcerii şi 
producerea plăcerii. Or, neplăcerea este legată de 
tensionarea  excitatiei, iar plăcerea de descărcarea 
excitatiei. Această axă hedonistă* a funcţionării mentale 
este prin urmare una „economică”. 

Cu toate acestea, în 1920, Freud va trebui, în 
lucrarea Dincolo de principiul plăcerii, să nuanteze această 
identificare prea schematică a neplăcerii cu tensiunea, 
deoarece, în mod evident, există tensiuni plăcute, iar 
căutarea excitatiei este un mobil la fel de frecvent ca şi 
evitarea acesteia. Trebuie luat în consideraţie şi un aspect 
temporal întrucât ceea ce constituie plăcere la un moment 
dat se poate transforma în neplăcere în funcţie de durată 
şi de ritm; intervine un aspect calitativ care îl completează 

pe cel cantitativ. În fine, antinomia plăcere/neplăcere este 
dublată de o altă opoziţie: plăcere/ realitate. Principiul 
plăcerii guvernează procesele primare şi tinde spre o 
descărcare imediată, în timp ce principiul realităţii se 
opune respectivei descărcări, prin introducerea 
ocolişurilor şi amânărilor, şi permite astfel dezvoltarea 
proceselor secundare ale limbajului şi culturii. Plăcerea 
pare legată atât de deturnarea energiei pulsionale spre 
scopuri sublimatorii, cât şi spre descărcarea imediată. 

După Freud, mai mulţi psihanalişti au încercat să 
completeze şi să aprofundeze această teorie. 

In 1973, A. Green a consacrat ansamblului acestor 
concepţii, freudiene si post-freudiene, un studiu critic 
foarte detaliat!? El ajunge la concluzia că afectul ar fi clivat 
pe doi versanţi: unul corporal, şi mai ales visceral, iar 
celălalt psihic, prezentând două aspecte: activitatea 
autoperceptivă, care corespunde percepţiei mişcărilor 
corporale, şi activitatea  evaluativă, corespunzătoare 
senzatiilor de plăcere/neplăcere. 

Prin urmare, atât pentru Green, cât şi pentru Freud, 
afectul merge dinspre corp înspre psihism, fiind considerat 
„privire asupra corpului emoţionat” (op. cit., p.231), iar 
aspectul calitativ devine esenţial pentru că este cel care va 
permite Eului, în virtutea principiului plácerii/neplácerii, 
să accepte sau nu afectul în discuţie, iar în caz de non- 
acceptare, să îl împingă în inconştient. Această trecere în 
revistă schematică trebuie completată. 

Psihanaliza s-a născut în momentul observării 
abreactiei pacienților  isterici cu reminiscență a 
reprezentărilor si reviviscenta a afectelor. 

Dar pornind de aici, Freud, din motive teoretice şi 
personale, a privilegiat în mod deliberat aspectul 
,reminiscentei reprezentărilor” în detrimentul aspectului 
,reviviscentei  afectelor" Poziţia alungită, prioritatea 
acordată mentalizării, trecerea obligatorie prin verbalizare 
sunt expresii manifeste ale alegerii sale. Afectele şi-au 


12 A. Green, Le discours vivant, PUF, Paris, 1973. 


păstrat un loc în teoria psihanalitică (loc necesar pentru ca 
„discursul” să rămână „viu”), dar cu condiţia să treacă prin 
cuvânt. 

Totuşi, această orientare verbalizantă a psihanalizei a 
provocat periodic si încercări revizioniste, ba chiar 
contestatare, dintre care cea mai importantă a fost 
disidenta reichiană. 

W. Reich, la început discipol foarte fidel al lui Freud, 
a observat preferința maestrului sáu pentru reminiscenta 
reprezentárilor in detrimentul reviviscentei afectelor, fapt 
ce ducea inevitabil la privilegierea expresiei verbale în 
raport cu expresia corporală. Se poate spune, retrospectiv, 
că Reich a făcut o alegere inversă: a preferat reviviscentà 
reprezentării şi expresia corporală expresiei verbale. De 
aici au rezultat o dezvoltare teoretică asupra mijloacelor 
de apărare corporale, mai ales musculare si posturale’, si 
introducerea unor noi practici, calificate astăzi drept 
practici „cu medieri corporale” Ne-am îndepărta de 
subiect dacă am continua această discuţie, dar niciun 
studiu în profunzime al psihanalizei şi al emoţiilor nu ar 
putea să o ocolească, imbogátind cunoaşterea vieţii 
afective. Studiul corpului vorbitor este un complement 
necesar studiului discursului viu. 

Prin urmare, biologia, elologia şi psihanaliza aduc 
fiecare în domeniul ei materiale utile pentru cunoaşterea 
emotiei în sens larg. 

Stările emoţionale sunt caracterizate prin trei tipuri 
de manifestări: fiziologice, comportamentale şi psihice. 
Niciunul dintre cele trei aspecte nu este suficient pentru a 
defini fenomenele afective, dar toate concură la acest lucru 
în măsuri diferite, complementare, ireductibile, dar nu 
incompatibile. Formulele de genul: „Dragostea nu este 
decât o chestiune de molecule” sunt amuzante şi 
provocatoare, dar nimic mai mult. Căci pentru a ajunge de 
la molecule la sentimentul numit dragoste, este nevoie ca 
aceste molecule să aparţină unui sistem organizat (un 


13 „Cuirasa caracterială” este o formulare celebră. 


organism) 11, ca organismul în cauză să se găsească într- 
un anumit context intern şi extern şi, în fine, ca organismul 
în cauză să perceapă emoţii specifice. 

Pasiunea pentru biologie constituie cu siguranţă o 
puternică motivaţie pentru a aprofunda biologia pasiunilor. 
Dar pasiunea ne îndepărtează de o apreciere obiectivă a 
realităţii. 

Şi totuşi, deşi par eteroclite, aceste împrumuturi 
epistemologice se organizează în jurul unei axe care va 
avea rolul de legătură între diferitele date şi interpretări. 
Este vorba despre axa interacțiunii, proces fundamental în 
cadrul căruia se realizează activităţile cotidiene ale 
fiinţelor umane şi se dezvoltă relaţiile verbale si 
nonverbale presupuse de afectivitate. 

Homo communicans al secolului XXI are puncte 
comune cu calculatoarele, după cum se străduieşte să 
demonstreze cognitivismul* contemporan, dar este în 
acelaşi timp un organism dotat cu afectivitate. Acest fapt 
poate fi calificat drept inferior sau superior! Cei care 
împărtăşesc prima părere speră cá afectivitatea va 
dispărea pe parcurs şi că domnia gândirii operatorii este 
aproape; dimpotrivă, ceilalţi doresc ca, într-o lume din ce 
în ce mai informatizată, afectele să nu reprezinte o specie 
pe cale de dispariţie, ci să fie chemate să joace un rol 
major pentru salvgardarea umanităţii. 

Prin urmare, studiul vieţii afective este astăzi la fel 
de important şi de complex, iar ambiția mea nu este alta 
decât de a furniza cititorului câteva repere pentru a se 
orienta în hätisul propriu. Voi urma un plan care mi se 
pare cel mai raţional; mai întâi - să dăm Cezarului ce este 
al Cezarului - emoţiile şi sentimentele „de bază” Pentru a 
indica caracterul lor emblematic, le-am numit „emoţii 
puternice” şi „mari sentimente” După această prezentare, 
mă voi ocupa de etologia afectivă a cotidianului, capitol 
esenţial pentru mine, ca etolog, pentru înţelegerea 
ansamblului. 


14 Organizat înseamnă mai degrabă structurat şi programat funcţional. 

Apoi, conform unei derulări logice, vor fi tratate 
problemele controlului emoţiilor şi ale eşecurilor acestuia, 
fapt ce ne va conduce spre frontierele patologicului. 

În cele din urmă, completând acest demers ce ar 
putea fi considerat prea empiric, descriptiv şi obiectivist, 
într-un cuvânt, prea etologizant, am încheiat printr-un 
capitol teoretic care mi se pare indispensabil în ciuda 
primatului pe care îl acord experienţei. Acest capitol ar fi 
putut servi de introducere... dar nu m-am putut hotári să 
încep prin a expune teoriile înainte de a fi expus materia 
de teoretizat. 

La urma urmelor, nimic nu îl împiedică pe cititorul 
avertizat să înceapă cu ultimul capitol... 

Capitolul 1 

Emotiile puternice 

Emotiile de bază 

Majoritatea specialiştilor consideră că există un 
număr precis de emoţii „discrete” (adică diferenţiate unele 
de celelalte) numite emoţii de bază sau primare (basic 
emotions). Emotiile în cauză sunt caracterizate de trăiri, 
comportamente şi manifestări fiziologice specifice. 

Unele sunt acceptate de toată lumea, altele sunt mai 
discutate, după cum o arată şi tabelul de mai jos: 

Fig. 1. Tabelul emoțiilor de bază 

In general, au fost delimitate si definite pornind de la 
clasificari de fotografii care reprezinta chipuri umane si 
desene sau de la analiza vocabularului subiectilor incitati 
Sa vorbeasca despre emotiile lor. Rezultatele obtinute 
coincid cu distinctiile familiare marelui publici 1 


Pentru Descartes (1644), existau „şase pasiuni 
primitive” admiraţie, dragoste, ură, dorinţă, bucurie şi 
tristeţe care „sunt ca genurile, iar toate celelalte sunt 
specii” (Les passions de Fáme, Vrin, Paris, 1964). 

Diverse argumente, bazate pe descrieri 
comportamentale sau studii ale unor corespondenti 
fiziologici, par să le confirme. 

Există două surse care oferă o idee destul de 
generală asupra problemei şi permit evidenţierea 
chestiunilor care trebuie discutate şi cercetate. 

În primul rând este vorba despre lucrările lui Ekman 
şi îndeosebi de o publicaţie recentă în care propune o 
sinteză critică a concepţiilor sale; a doua se referă la 
cercetarea efectuată, dintr-o dublă perspectivă 
fundamentală şi comparativă, de către echipa europeană 
citată în cuvântul înainte. 

Cele nouă criterii ale emoţiilor discrete după Ekman 

P. Ekman şi colaboratorul său W. Friesen au dobândit 
în ultimul deceniu o notorietate de prim-plan în domeniul 
cercetării emoţiilor, din mai multe motive: 

— Motive teoretice (autorii în discuţie, şi mai ales 
Ekman, se situează într-o tradiţie neodarwinistă la a cărei 
punere în valoare au contribuit): emoţiile de bază, bine 
diferenţiate (,discrete"), sunt filogenetic adaptate pentru a 
permite organismului să facă faţă diferitelor probleme 
fundamentale ale vieţii curente, care necesită reacţii 
rapide şi de moment. Aceste emoţii sunt de expresie 
universală; 

— Motive practice: au pus la punct un sistem de 
codaj al mimicii faciale bazat pe determinarea „unităţilor 
de acţiune” definite anatomic (cu alte cuvinte 
obiectivabile). 

Metoda lor, Facial Action Coding Sistem (FACS), 
reprezintă un progres evident pentru cercetare, permiţând 
depăşirea evaluărilor intuitive de genul „acest subiect are 
o mimică tristă” sau „chipul lui exprimă furie”, printr-o 
formulă precisă care indică unităţile de acţiune folosite. 

Corelaţiile între afectele trăite şi unităţile de acţiune 
utilizate permit descrierea configuraţiilor-tip, împreună cu 
caracteristicile lor fundamentale şi variante. Astfel, pentru 
furie s-au evidenţiat şaizeci de expresii care constituie o 
„familie”, expresii ce sunt însă apropiate şi au un nucleu 
comun care le diferenţiază cu uşurinţă de frică şi dezgust. 
În toate cazurile de furie, sprâncenele sunt apropiate şi 
coborâte, pleoapa superioară este înălţată, iar muşchiul 
labial se contractă. 

Într-un articol din 1992, Paul Ekman enumeră şi 
discută nouă caracteristici care permit specificarea 
diferitelor emoţii de bază: furie, frică, tristeţe, bucurie, 
dezgust, surpriză. 

Cele nouă caracteristici sunt următoarele: 

1. Universalitatea semnalelor emoționale 

Ekman (1972, 1973) si Izard (1977, 1980) au 
demonstrat, analizând fotografii cu mimicile faciale ale 
unor populaţii diverse (nord-americani şi latino-americani, 
europeni, japonezi etc.), că expresia emoţiilor de bază este 
recunoscută în mod universal. 

Apar însă şi nuanţe, în funcţie de tipul de emoție si 
cultură; de exemplu, surpriza poate fi confundată cu furia. 
Dar pentru respectivii autori un lucru este clar stabilit 
astăzi: expresia şi recunoaşterea emoțiilor este universală 
şi are loc prin utilizarea unei mimici faciale specifice. 

Prin urmare, existenţa patternurilor expresive bine 
diferenţiate sugerează ca manifestările emoționale 
furnizează informaţii celor din jur. Acestea dau informaţii 
despre antecedente, tipul de reacţie şi comportamentele 
viitoare. Cu alte cuvinte, comportamentele emoţionale sunt 
„cruciale pentru dezvoltarea şi organizarea relaţiilor 
interpersonale”. 

Cu toate acestea, problema  universalitätii 
patternurilor expresive ale emoţiilor generează o alta, care 
îi  divizează pe  toreticieni. Pentru „teoreticienii 
evolutionisti” dintre care face parte şi Ekman, patternurile 
în discuţie sunt într-adevăr legate de evoluţia filogenetică 

a speciei umane şi sunt integrate în patrimoniul ei genetic. 
Această „contribuţie biologică” este cauza universalitatii 
lo | 

In schimb, teoreticienii X ,socio-constructivisti" 
consideră că ființa umană îşi construieşte comportamente 
similare, indiferent de apartenenţa etnică, deoarece toate 
societăţile umane propun un minimum de condiţii de 
dezvoltare în esenţă asemănătoare. 

Voi reveni ulterior asupra acestei probleme care 
poate fi formulată si din perspectiva  epigenezei 
interactionale. 

În orice caz, primele două aspecte ale emoţiilor de 
bază sunt: universalitatea expresiei si funcția 
socioadaptativă. 

2. Prezenta unor expresii comparabile la om şi la 
celelalte primate 

Pentru Darwin (1872), existența expresiilor 
emoţionale la animale este un fapt de o importanţă 
teoretică fundamentală, iar acest lucru rămâne valabil 
pentru teoreticienii contemporani (Plutchick, 1962). 

La primatele nonhominiene se observă expresii de 
frică, furie, tristele si bucurie; mimicile faciale si 
comportamentele caracteristice au fost descrise de etologi 
(Chevalier-Skolnikoff, 1973). Voi adăuga că la toate 
speciile de vertebrate patternurile expresiei emoţionale se 
găsesc la baza sistemelor de comunicare interindividuală. 

Aceste constatări întăresc ideea de factor evolutiv şi 
justifică pentru Ekman evocarea rolului „biologiei”. 

Omul nu a inventat emoţiile, ci a moştenit expresia şi 
funcţia lor socială de la strămoşii săi, primatele. 

3. Fiecare emoție se bazează pe un context fiziologic 
specific Acest punct fundamental este încă foarte discutat, 
însă pentru Ekman şi colaboratorii săi constituie o 
certitudine. Se pare că există anumite tablouri specifice 
care descriu acţionarea sistemului nervos autonom, 
demonstrate cel puţin pentru furie, frică, dezgust şi 
tristeţe. 


Din perspectivă evolutivă, aceste patternuri sunt 
legate de pregătirea în vederea acţiunii, ceea ce explică 
faptul că nu apar în cazul surprizei şi al bucuriei, ale căror 
acţiuni viitoare sunt nedeterminate. 

Pentru a-şi argumenta ideea, Ekman se bazează pe 
un experiment (Ekman, Levenson, Friesen, 1991). Li s-a 
cerut unor actori experimentați şi unor voluntari să adopte 
posturi si  mimici specifice, corespunzătoare unor 
patternuri motorii expresive ale emoţiilor, dar fără să-i fi 
informat despre ce emoţii este vorba. Or, subiecţii supuşi 
acestei încercări începeau să  resimtá emoţiile 
corespunzătoare patternului facial realizat şi să prezinte 
reacţii neurovegetative specifice (fig. 2). 


Ridicatä : furie 

wa 

Fig. 2. Reactii provocabile de o activitate faciala 
dirijata (dupa Ekman, 1983) 

Este de inteles importanta unei astfel de descoperiri, 
deoarece confirma ideea inscrierii filogenetice si arata ca 
James, Lange si aparatorii teoriei originii periferice a 
emotiilor nu s-au inselat; de asemenea, este o dovada 
suplimentară a specificitátii emoţiilor de bază si a 
caracterului lor diferentiat. 

4. Universalitatea evenimentelor declansatoare 

Ideea evolutiei adaptative a expresiei emotionale se 
sprijina pe postulatul ca situatiile inductoare (anglofonii le 
numesc ,antecedente”) au puncte comune: adica un 
anumit tip de situatii si de probleme vitale provoaca reactii 
specifice. 

In practica insa, aceasta logica nu se aplica atat de 
simplu: ponderea contextului cultural, a tradiţiilor, a 
ideologiilor şi a structurilor sociale cântăreşte uneori mult 
pentru modalităţile expresive. 

Chiar si astăzi se confruntă două concepţii: o 
concepţie esentialistà si o concepţie culturalistă. Cea din 
urmă, susţinută în principal de antropologi, merge până la 

a pune în discuţie însuşi conceptul de emotie!° 

După Howell (1981), de exemplu, pentru populaţia 
Chewong din Malaezia, afectul nu este decât un fenomen 
secundar; pentru ei, a vorbi despre emoţii înseamnă să ţii 
un discurs despre relaţiile individului cu ceilalţi şi cu el 
însuşi. După Riesman (1983), pentru tribul Fulani din 
Africa de Vest, gradul de expresivitate emoţională nu este 
decât un semn al structurii ierarhice a societăţii. 

La fel, Irvine (1982) descrie la wolofii din Senegal 
„registre afective” legate de situaţia si statutul 
persoanelor. 

Prin urmare, dezbaterea rămâne deschisă şi o voi 
relua când voi vorbi despre controlul social al emoţiilor. 

5. Coerenta reacțiilor emotionale in general, există o 
congruentá între experienţa emoţională şi expresia ei, si 
viceversa. 

Aceasta ar presupune existenţa unui ansamblu 
psihofiziologic „prestabilit” care leagă strâns experienţa şi 
expresia. 

Această asertiune merită însă nuanţată. 

Disocierile sunt posibile, de exemplu, în situaţia în 
care expresia emoţională este anulată din motive de 
control, din convenienta sau din cauza structurii 
caracteriale personale. Aceasta dovedeşte că, în ciuda 
legăturii dintre ele, expresia şi experienţa sunt separabile. 
Expresia mai poate fi modificată, ba chiar inversată, cu 
scopul de a disimula sau de a minţi. De asemenea, poate să 
apară şi în absenţa experienţei emoţionale autentice: este 
cazul actorilor de teatru. 

Această posibilitate de disociere a experienţei de 
expresie nu contrazice coerenţa reacţiilor emoţionale 
spontane, ci arată posibilitatea unei decontextualizári a 
expresiilor şi, prin urmare, posibila lor conventionalizare. 
Astfel, în viaţa de toate zilele, numeroasele mimici care 


15 Se vor consulta pe această temă C. A. Lutz şi L. Abu-Lughod, 
Language and Politics of Emotion, Cambridge University Press şi Maison 
des Sciences de l'Homme; M. Tousignant şi E. Habinama, „Emotion et 
Culture", în Encyclop. Med. Chir., 37-715-A-20 (1993). 


însoțesc interacţiunea verbală se disociază deseori de 
afectele pe care le presupun: zâmbetul este un exemplu 
evident. Nu este întotdeauna dovada unei stări euforice a 
celui care zâmbeşte. Orice persoană poate cu uşurinţă să 
exteriorizeze la cerere o mimică de surpriză sau de furie 
fără să se lase cu adevărat pradă unor afecte de surpriză 
sau de furie reale. Voi reveni ulterior la această problemă 
care ar putea să deschidă o pistă în legătură cu originea 
limbajului uman. 

6. Declanşarea rapidă 

Este fundamentală pentru Ekman, având în vedere 
valoarea adaptativă a emoţiilor. 

Reacţiile fiziologice pot apărea într-o fracțiune de 
secundă, iar mimica în câteva milisecunde (Ekman şi 
Friesen, 1978). 

Aceasta presupune faptul cà declanşarea este 
provocată de un eveniment inductor precis (,antecedent"). 
Această tensionare rapidă serveşte la diferenţierea 
„emoţiilor de bază” de celelalte stări afective, cum ar fi 
„marile sentimente” ale căror determinanti sunt mai greu 
de localizat temporal. 

7. Durata limitată 

Din nou o necesitate adaptativă. 

După Ekman, emoţiile durează câteva secunde, şi nu 
câteva minute sau, cu atât mai puţin, câteva ore sau zile. 
Şi totuşi, experienţa subiectivă durează mai mult decât 
manifestările obiective. 

Acest caracter temporar şi, în general, scurt al 
emotiei constituie una dintre trăsăturile care o diferenţiază 
de „dispoziţii”, care durează ore sau zile, chiar daca 
acestea din urmă sunt saturate de o emoție sau alta: 
iritabilitatea de furie, disforia de tristeţe, îngrijorarea de 
frică, euforia de bucurie. Pentru Ekman, dispoziţiile se 
deosebesc de emoţii prin durată, cauze şi fiziologie. 

8. Mecanismul de percepție automată 

Emotia apare brusc. Nu este nici voluntară, nici 
logică. 


Pentru Lazarus (1991), există un „principiu 
psihobiologic” legat de procesele emoţionale universale. O 
dată percepţia prezentă, ceea ce urmează se derulează 
conform căilor predeterminate de biologie. Dar, în funcţie 
de grupurile culturale şi de personalitate, pot apărea mai 
mulţi modalizatori, care vor folosi mecanisme de apărare şi 
mecanisme adaptative diferite. 

Controlul voluntar are o eficacitate inegală, în funcţie 
de aparate: musculatura scheletică este cea mai accesibilă, 
urmează mimica facială, apoi sunetul vocii şi în cele din 
urmă reacţiile vegetative. 

9. Apariţia spontană 

Experienţa emoţională nu este o alegere deliberată, 
şi aceasta din cauza derulării rapide, a percepţiei 
automate şi a reacţiilor expresive involuntare. 

Totuşi, în cazul în care este anticipată, poate fi parţial 
redusă, în măsura în care efectul de surpriză este diminuat 
şi ne permite să prevedem soluţii de redresare. 

Emotiile de bază şi interacţiunile sociale 

Dacă admitem existenţa marilor emoţii de bază aşa 
cum sunt definite de Ekman, ajungem să ne întrebăm care 
este locul lor în viaţa socială. Ce le declanşează? Ce fac cei 
care le trăiesc? Cu ce consecinţe? 

Nu este uşor să răspundem la aceste întrebări, atât 
din motive deontologice - întrucât abordarea 
experimentală este complicată -, cât şi din motive practice: 
provocarea în laborator a furiei sau a tristetii nici măcar 
nu se poate face într-un mod sistematic. 

În 1979, grupul de cercetători europeni amintit mai 
devreme!$, reunit sub egida Laboratorului european de 
psihologie socială susţinut de Maison des Sciences de 
THonime din Paris a hotărât să abordeze problema 
folosind metoda chestionarelor. 

După discuţiile şi încercările preliminare, au fost 


16 Cercetătorii respectivi au reprezentat: Marea Britanie (B.A. 
Summerfield), Belgia (B. Rimé), Italia (D. Giovanni si P. Ricci-Bitti), 
Spania (J.M.E Dols si A.J. Fernandez), Franta (V. Aebischer si J. Cosnier), 
Elvetia (E. Baninger- -Huber), Germania (K. Scherer si H.G. Wallbott). 


reţinute patru emoţii: bucuria, tristeţea, frica şi furia şi a 
fost construit un chestionar care să acopere trei domenii 
pentru fiecare emoție: „antecedentele”, adică situaţia si 
evenimentele declanşatoare, reacţiile avute şi diversele lor 
aspecte mentale, verbale, nonverbale şi corporale, precum 
şi modalităţile de control şi de rezolvare a episodului. 

Apoi chestionarul tradus în toate limbile europene a 
fost distribuit la 780 de subiecţi (vom găsi un exemplu la p. 
117), 

Rezultatele prezentate în detaliu într-o monografie 
intitulată Experiencing Emoaion au fost publicate în 1986 
de Cambridge University Press şi de Maison des Sciences 
de THonime din Paris. 

Voi reda aici câteva date care prezintă interes pentru 
lucrarea de faţă. 

Relativa raritate a marilor emoții 

Prima constatare a fost că la un acelaşi subiect 
marile emoţii de bază nu sunt frecvente sau, în orice caz, 
nu sunt cotidiene. Dacă i se cere cuiva pe neaşteptate să-şi 
amintească de o situaţie recentă în care a simţit una dintre 
cele patru emoţii indicate, răspunsurile arată o mare 
diseminare în timp. 

Astfel, în luna precedentă, trei sferturi dintre subiecţi 
au simţit doar furie şi bucurie, iar o treime, tristeţe şi frică. 
Nu mai mult de 10% dintre subiecţi spun că au trăit o 
emoție deosebită în aceeaşi zi sau cu o zi înainte de 
chestionar. 

Antecedente: relaţiile sociale 

De exemplu, pentru bucurie,  antecedentele 
constatate cel mai des sunt „relațiile cu prietenii”, 
„întâlnirile amicale”, „reuşitele”; pentru tristețe sunt 
„problemele cu prietenii”, „decesul persoanelor 
apropiate”; pentru frică, „incidentele din traficul rutier”, 
„agresiunea fizică datorată unei alte persoane”, „teama de 
necunoscuți” iar pentru furie „nerespectarea regulilor de 
către majoritatea celor apropiați, prieteni sau alții” şi 
„sentimentul de a fi victima unei nedreptáti" (fig. 3). 


În aceste diferite tipuri de situaţii, observăm că 
întotdeauna intră în joc o necesitate, o aşteptare sau un 
obiectiv de primă importanţă pentru subiect: ceea ce 
Frijda numeşte un „interes” (concern) Ca urmare, 
satisfacerea sau nesatisfacerea acestor „interese” se află 
la originea inducției emotionale. 

Fig. 3. Contextul social al emotiei 

(după Badad şi Wallbott, în Scherer et al. 
Experiencing Emotion, Maison des Sciences de l’homme şi 
Cambridge University Press, 1986) 

Aceste „interese” pot fi grupate în trei mari categorii: 
personale, relationale si sociale. 

Interesele personale sunt legate de integritatea fizică 
şi de integritatea psihologică. În această categorie intră 
protecţia sau satisfacerea corporală, satisfacerea nevoilor 
elementare, precum şi conservarea stimei de sine şi a 
idealului personal. 

Interesele relationale reprezintă legăturile 
fundamentale, familiale, amicale, amoroase, care formează 
baza coeziunii diferitelor grupuri sociale. 

Interesele sociale se referă, în plus faţă de interesele 

relationale precedente, la aşteptările cu privire la 
respectarea normelor justiției si ale dispozitivelor 
ritualizate care perpetuează „ordinea socială”. 

Rezultă că satisfacerea şi protecţia corporală, la fel 
ca şi stima de sine* sunt îndeosebi cauza bucuriei şi a 
fricii, în timp ce nevoile relationale cauzează mai ales 
bucurie şi tristeţe, iar respectul normelor sociale furie. 
Tristetea este cea mai „empatică” aproximativ 20% dintre 
cazurile raportate se referă la experienţe (doliu si 
despärtiri) afectând o altă persoană. 

Cât despre locurile în care se declanşează, acestea 
confirmă caracterul social şi relational al majorităţii 
evenimentelor emoţionale. Cu excepţia fricii, care apare 
deseori în singurătate sau în prezenţa unor necunoscuţi, 
celelalte emoţii apar în contexte familiare şi în prezenţa 
prietenilor, a celor apropiaţi sau a unor persoane 
cunoscute (iar uneori în cazul furiei, în prezenţa unor 
necunoscuţi întâlniți din întâmplare în traficul rutier). 

Caracteristicile emoţiilor de bază 

Durată şi intensitate variabile 

Chestionarul a permis analizarea şi măsurarea 
intensității experienţelor, precum şi evaluarea duratei lor. 

Există o emotie care se distinge de celelalte printr-o 
intensitate mai puternică: furia, poate şi din cauza 
frecvenţei mai mari şi a controlului mai intens la care este 
supusă. 

Cât despre durată, aceasta diferă destul de mult în 
cazul fiecărei emoţii. 

Frica durează de la câteva secunde până la maxim o 
oră, fără îndoială pentru că este legată de un stimul foarte 
precis şi neaşteptat, care provoacă neapărat reacţii 
adaptative: fugă, supunere, aversiune, liniştire, ce fac ca 
emoția să se risipească. 

Furia durează de la câteva minute până la câteva ore. 
Deoarece este legată de persoana sau de situaţia care a 
declanşat-o, experienţa emoţională descreşte odată cu 
adaptarea subiectului sau cu evoluţia situaţiei, mai ales 

dacă persoana nu mai este expusă obiectului cauzal. 

Bucuria durează de la o oră până la o zi, în funcţie de 
importanţa contextului social. 

În sfârşit, tristeţea se prelungeşte de la una la mai 
multe zile, necesitând deseori o perioadă de doliu şi 
adaptarea la noua situaţie relationala. 

Importanţa manifestărilor nonverbale 

Râdem când suntem bucuroşi şi plângem când 
suntem trişti... 

Bucuria este caracterizată de apropiere, contact şi un 
anumit nivel de expresie psihomotorie, în timp ce 
retragerea în sine este asociată cu tristeţea. Vocea se 
modifică pentru toate emoţiile şi mai ales pentru furie”. 
Însă modificările mimicii faciale, deşi sunt de o importanţă 
capitală pentru exprimarea emoțiilor, sunt rareori 
semnalate (fără îndoială din cauză că sunt insuficient 
percepute în cursul acţiunii de către actorii înşişi şi, prin 
urmare, puţin reţinute). 

Datele privind exprimarea verbală, de asemenea 
foarte importantă în expresia emoţională, au fost furnizate 
de răspunsurile la întrebarea: „Ce aţi spus? Aceste 
răspunsuri pot fi regrupate în trei categorii: 

— Fără reacţie verbală; 

— Exclamatii; 

— Fraze sau propoziţii mai mult sau mai putin lungi. 

Modul în care sunt distribuite aceste trei tipuri de 
răspunsuri determină o împărţire a emoţiilor în două 
grupe: o grupă în care ,discutiile" sunt numeroase, fiind 
vorba despre „emoţiile zgomotoase” - furia şi bucuria -, şi 
o grupă în care absenţa cuvintelor este frecventă - „emoţii 
tăcute”, în primul rând frica, şi apoi tristeţea (fig. 4). 

Efectele recurente ale controlului emoţiilor 

Structura chestionarului a reflectat concepţia 
implicită a cronologiei emoţiilor: mai întâi are loc 


17 Folosind metode mai etologice, Michèle Grosjean (1991) a arătat că 
variațiile vocale sunt foarte specifice. Ne putem raporta de asemenea 
la Fbnagy (1983), Scherer (1974, 1979, 1983) şi Menahem (1983). 


declanşarea urmată de reacţii, după care acestea sunt 
supuse controlului. 

Concepţia în discuţie presupune în mod evident o 
simplificare teoretică generatoare de ambiguitäti, 
deoarece reglarea emoţiilor poate apărea la mai multe 
niveluri: un nivel individual (homeostazie* individuală) şi 
un nivel social (homeostazie socială). 


procentajul persoanelor care reprezintă aspectul 


bucurie tristeţe frică furie 


Li fără exclamatie B discuţie 

Fig. 4. Tipuri de expresii în funcţie de emoții (După 
Cosnier, Dols şi Fernandez, op. cit.) 

Anumite ,reactii", cum ar fi „reacţiile expresive de 
descărcare” descrise mai sus (plâns, râs, gesticulare), au 
fără îndoială un rol în homeostazia individuală. Sunt 
resimtite ca necesare şi permit o stare de usurare 
catartică* benefică. In aceste cazuri, reacţia în sine este 
cea care reglează starea emoțională. 

Pe de altă parte, este adevărat că manifestările 
emoţionale publice se supun anumitor conveniente şi, de 
asemenea, homeostaziei sociale (sau interindividuale). 

Cele două aspecte, controlul individual şi controlul 
social, sunt strâns legate, iar ,reactia" de la suprafaţă este 
rezultatul îmbinării dintre tendinţa de exprimare spontană 
şi controlul acesteia. Aspectele respective apar foarte des 
simultan si nu succesiv, reacţia şi controlul fiind 
indisociabile. 

Şi in cazul activităţii verbale, ambiguitatea 
dihotomiei expresie/ control este la fel de evidentă. 


2 


Expresia verbală poate fi privită în două moduri: ca obiect 
al reglării (acesta este sensul întrebării referitoare la 
controlul verbal) sau instrument de reglare, subiectul 
putând folosi, de exemplu, cuvântul pentru a reduce 
tensiunea corporală sau pentru a-şi ascunde sentimentele 
reale. 

Aşadar coexistă două aspecte: controlul expresiei 
verbale şi expresia verbală ca instrument de control. 

Ţinând cont de importanţa acestei probleme, o voi 
relua în capitolul special dedicat controlului emoţiilor. 

Diferenţele individuale în funcţie de numărul şi de 
natura simptomelor evocate, subiecţii au putut fi clasificați 
în trei grupe: „senzitivii” (sensitizers), cei care manifestă 
numeroase simptome, ,interiorizatii" (internalizers), cei la 
care predomină manifestarea simptomelor somatice şi 
„exteriorizaţii” (externalizers), cei ce manifesta mai ales 
comportamente verbale şi/sau nonverbale. 

Senzitivii şi interiorizatii au tendinţa să trăiască 
experienţe emoţionale mai intense şi, prin urmare, fac un 
efort mai mare pentru a-şi stăpâni manifestările decât 
exteriorizatii, la care descărcarea este mai importantă 
decât controlul. 

Sexul apare, de asemenea, ca parametru distinctiv: 
femeile îşi exprimă afectele cu mai multă intensitate decât 
bărbaţii. Cei din urmă par mai stoici, par să trăiască mai 
calm atât experienţele de bucurie, cât şi de tristeţe, în 
timp ce primele sunt în general mai sensibile la frică şi la 
tristeţe. Dar toate acestea nu sunt decât date statistice, iar 
bisexualitatea psihică permite numeroase recuperări... 

Metalog 1 

JVS.: O primă problemă pe care v-as ruga sa o 
clarificati este aceea a  universalitátii expresiilor 
emoţionale. Este acesta un fapt bine stabilit? Este adevărat 
că emoţiile şi expresia lor sunt aceleaşi pentru francezi, 
japonezi şi tribul Bantu? Aţi dat impresia că lăsaţi loc unei 
oarecare îndoieli, amintindu-i pe „culturalişti” J.C.: Este 
într-adevăr o problema foarte importantă, care la 

preocupat chiar şi pe Darwin. În ceea ce mă priveşte, cred 
că această universalitate este stabilită; şi există mai multe 
argumente care o confirmă, directe sau indirecte. 

Argumentul indirect este de natură comparativă. 
Animalele au în mod evident comportamente emoţionale. 
Chiar şi persoanele care nu au avut niciodată câine au 
putut vedea manifestările de bucurie ale acestui animal 
când îşi regăseşte stăpânul. Datul din coadă este într-un 
fel echivalentul zâmbetului omenesc. 

Dar tabloul acesta - cu o latură marcată de 
agresivitate şi cealaltă de prietenie - referitor la mimicile 
diferite ale câinilor este bine cunoscut de multă vreme, 
rezultând din variaţia unor parametri diferiţi: privirea, 
deschiderea gurii şi poziţia buzei inferioare, urechile 
ciulite sau pleostite, la care ar trebui să adăugăm postura, 
zbârlirea părului şi poziţia cozii. Or, toate acestea sunt 
universal valabile pentru populaţia canină. Am ales acest 
exemplu întrucât ne este foarte familiar, iar specia umană 
ştie foarte bine să decodeze aceste semnale emoţionale. 

J.V.S.: Dar câinele ştie să decodeze semnalele umane? 

J.C.: Da, şi de aici rezultă o comunicare interspecifică 
exemplară între cele două specii. Aceasta arată că, în 
ciuda naturii genetice a emoţiilor, recunoaşterea lor poate 
fi învățată, dar o asemenea comunicare este rară. In 
schimb, regula generală cere ca fiecare specie să posede 
propriul repertoriu de configurații expresive, pe care 
etologii le numesc scheme de activitate specifică. Aceste 
,SAS"-uri pot fi motorii, sonore sau chimice: animalul 
degajă mirosuri specifice în funcţie de starea emoţională; 
acesta este domeniul „hormonilor sociali” sau al 
„feromonilor” *... Există stări emotionale la animale, 
fiecare specie posedă propriul repertoriu expresiv; pe 
scurt, aceste scheme de activitate depind de factori 
genetici: repertoriul aparţine speciei, şi nu individului, şi 
este supus evoluţiei filogenetice. 

J.V.S.: Există o asemănare între mimicile umane şi 
mimicile celorlalte primate? 


J.C.: Şi da, şi nu. Un studiu al lui Van Hoof încearcă 
să o dovedească în cazul râsului şi al zâmbetului. Însă nu 
trebuie să încercăm să demonstrăm prea multe în acest 
domeniu, din mai multe motive. 

Primul - care apare în schemele lui Van Hoof, dar 
este şi mai clar în realitate - este că primatele au o 
configuraţie anatomică facială foarte diferită în funcţie de 
specie şi că aceleaşi mimici, vreau să spun activarea 
aceloraşi unităţi de acţiune faciale, pentru a relua 
terminologia lui Ekman, provoacă aspecte destul de 
diferite. Al doilea este că fiecare specie este mai degrabă 
interesată să difere decât să semene cu celelalte. Or, 
repertoriul de expresii emotionale furnizează baza 
repertoriului semnalelor care asigură comunicarea socială 
şi, în virtutea dependenţei lor genetice, aceste semnale 
participă la recunoaşterea identităţii în cadrul grupului: 
permit unui animal să îi recunoască fără ezitare pe cei 
care aparţin speciei sale. În fine, mimicile faciale s-au 
diversificat cel mai mult în cazul speciei umane. Deoarece 
se pare că în cazul speciei umane comunicarea 
interpersonală este cea mai variată şi mai nuanţată. 

J. V.S.: Există şi un alt argument indirect al 
universalitátii mimicilor? 

J.C.: Da, si este un argument ontogenetic. Toti copiii 
din lume exteriorizeazá aceleasi mimici si le dobándesc in 
aceeaşi ordine. Mai multi cercetători, printre care şi 
etologul Eibl-Eibesfeldt, au constatat existenta unor mimici 
faciale in cazul copiilor orbi din nastere. Acesta este un 
argument forte in favoarea activării programate a 
schemelor de acţiune facială specifică independentă de 
modelele furnizate de mediu. Este adevărat şi faptul că la 
orbi mimicile suferă mai târziu o oarecare sărăcire, 
probabil din lipsă de antrenament şi de reglare socială. 
Prin aceasta atingem problemele de  epigenezá!? 
interactionala: programul genetic furnizează competente, 
dar mediul este cel care le pune în lumină, le dezvoltă, le 


18 Cf. teza lui Armei le Primei (1993). 


modalizează şi le întreţine. 

J. V.S.: Şi care sunt argumenetele directe în favoarea 
universalitatii? 

J.C.: în primul rând, observaţiile de teren; cum se 
comportă oamenii în diferitele situaţii banale sau 
excepţionale ale vieţii cotidiene şi ce spun despre asta? 
Astfel, Darwin începuse o mare anchetă pe lângă diverşi 
informatori din marele condominiu britanic din vremea sa. 
Dar metoda utilizată în zilele noastre este mai eficientă: 
unui grup de persoane suficiente ca număr din punct de 
vedere statistic i se arată o colecţie de fotografii 
reprezentând mimici faciale şi i se cere să le interpreteze. 
Este chiar ceea ce au făcut Izard şi Ekman. Într-una din 
aceste anchete, în interiorul a noua culturi (Estonia, 
Grecia, Hong Kong, Japonia, Scoţia, Turcia, Statele Unite, 
Germania, Sumatra) au găsit un procent de concordanţă 
de 90% pentru bucurie, 89% pentru surpriză, 85% pentru 
tristeţe, 80% pentru frică, 73% pentru dezgust. În cursul 
acestei anchete au adăugat disprețul cu un procent de mai 
bine de 75 %. 

Al doilea procedeu este ancheta prin interviuri sau 
chestionare, precum în cazul studiului european amintit. 

].V.S.: O anchetă care pare să confirme existenţa 
„emoţiilor discrete”, dar nu aduce argumente în favoarea 
transculturalitatii? 

J.C.: Este adevărat, însă echipa noastră nu s-a oprit 
aici. Tot sub îndrumarea lui Klaus Scherer, grupul nostru s- 
a lărgit pe plan internaţional cu reprezentanţi din Israel, 
Noua Zeelandă, Polonia, Australia, Japonia, China, Statele 
Unite, Brazilia, India, Zimbabwe şi altele, pe ansamblu 
fiind vorba de 27 de ţări. Proiectul a fost denumit „Studiu 
international despre antecedentele şi reacţiile emotiilor"!? 
A mai fost conceput un chestionar, ţinând cont de primul 
nostru studiu, care a fost distribuit la 2235 de subiecţi. În 
felul acesta au fost testate şapte emoţii: bucurie, frică, 
furie, tristeţe, dezgust, ruşine, vinovăţie. 


19 Franţa a fost reprezentată de J. Cosnier si M. Alles-Jardel. 


Două rezultate majore reies din masa de date 
adunate. Primul este că diferenţele între emoţiile alese 
sunt foarte semnificative pentru majoritatea aspectelor 
studiate, atât în proces, cât şi în expresie. 

Dimpotrivă, al doilea arată că diferenţele între 
populaţii sunt mici şi se referă în esenţă la intensitatea şi 
durata fenomenelor, în concluzie, emoţiile sunt, prin 
natura lor universale, dar contextele socioculturale 
intervin, pe de o parte, în condiţiile de apariţie oferite, iar 
pe de altă parte în controlul exercitat asupra 
manifestărilor expresive. 

J.V.S.: Pot fi grupate emoţiile în ciuda caracterului lor 
discret? 

J.C.: Există emoţii amestecate: gelozia de exemplu. 
Pot fi organizate în funcţie de nişte axe pe care mai mulţi 
cercetători au încercat să le determine. 

R.S. Woodworth si H.  Schlosberg, psihologi 
experimentalişti, au propus în 1964 un grafic devenit clasic 
în care emoţiile sunt dispuse în cerc continuu şi 
caracterizate de două diametre ortogonale (fig. 5). 

Fig. d ae organizării emoțiilor (adaptare de J. 
Cosnier după Schlosberg) 

S. Bloch (1987) a formulat un tabel foarte 
asemănător, având ca axe tensiunea/relaxarea şi 
evitarea/apropierea. In fine, un alt tip de analiză 
structurală a fost propus de J. Schwartz şi P Shaver, 
pornind de la o sută treizeci şi cinci de termeni din 
vocabularul emoţiilor. Respectivii autori au construit o 
clasificare ierarhică cu şase niveluri majore având la 
nivelul de bază şase emoţii care sunt pentru ei dragostea, 

bucuria, furia, tristeţea, frica şi surpriza (fig. 6, paginile 
următoare). 

].V.S.: „Axele” nu sunt aceleaşi pentru Woodworth, 
Schlosberg şi Bloch, iar pe de altă parte, apar şi la unii, şi 
la ceilalţi dragostea, ba chiar tandretea şi erotismul 
(Bloch), în timp ce pentru Ekman dragostea şi tandretea 
nu sunt emoţii de bază, iar erotismul este trecut cu 
vederea... 

J.C.: Este adevărat, erotismul, sau mai degrabă 
emoția erotică, nu este inclus în majoritatea listelor cu 
emoţiile de bază şi acest lucru este cu atât mai 
surprinzător, cu cât îndeplineşte cu exactitate cele nouă 
criterii propuse de Ekman: emotia erotică este universală, 
se bazează pe un context fiziologic specific, este 
declanşată de situaţii vitale universale, produce reacţii 
congruente, are o declanşare rapidă şi o durată limitată; în 
sfârşit, apare independent de voinţă sau rațiune si are un 
caracter spontan... 

J.VS.: Si atunci cum se explică faptul că emoția 
erotica nu are dreptul la statutul de emoție de bază? 
Cenzura socială acţionează oare fără ştirea cercetătorilor? 

J.C.: Este într-adevăr posibil! Şi e cu atât mai curios, 
cu cât experienţele făcute în laborator pentru a testa 
reacţiile vegetative si mai ales variațiile diametrului?’ 
pupilar, se folosesc foarte des de vizionarea fotografiilor cu 
nuduri, deci a inductorilor erogeni! Cât despre dragoste şi 
tandrete, problema este mai complicată şi va fi mai uşor să 
o discutăm în paragrafele următoare. 


20 Studiile respective au fost iniţiate de E. Hess care a arătat că 
pupilele femeilor se dilată la vederea fotografiilor cu nuduri masculine, 
iar cele ale bărbaţilor la vederea nudurilor feminine. Pupilele femeilor 
se dilată de asemenea la vederea sugarilor. 

Fig. 6. Structura ierarhică a domeniilor emoţionale 
(după Schwartz şi Shaver, adapiată de J. Cosnier) 

Capitolul 2 

Marile sentimente 

Pentru cel care este familiarizat cu abundenta 
literatură de specialitate consacrată emoţiilor, se impune o 
constatare paradoxală: cel mai adesea sunt tratate doar 
emoţiile de bază, în timp ce dragostea, ura şi angoasa sunt 
aproape întotdeauna absente. Or, acestea fac parte din 
categoria „pasiunilor”, şi cu siguranţă din cea a afectelor, 
trăite şi afişate din abundență în viata cotidiană de fiecare 
dintre noi, fiind exploatate şi difuzate de toate mijloacele 
de informare: cinema, romane şi televiziune - prin ştiri şi 
reality shows. Într-un mediu social saturat de emoţii, 
dragostea, ura şi angoasa joacă roluri de prim-plan. 

Relaţiile afective pozitive: dragostea şi prietenia 

„Ah! L'Amour, toujours l'amour...1", ,Toate lucrurile 
pe care le facem bine le facem din dragoste”. „Nefericirea 
în dragoste este una dintre bucuriile vieţii” „Să ne iubim 
unii pe alţii”. „Ce este mai frumos decât dragostea de 
mamă?” „Cura psihanalitică este o cură de dragoste (prin 

cuvânt)”. „Don Juan şi Casanova au fost mari îndrăgostiţi”. 
„Dragul meu (draga mea), îmi place cum faci dragoste”. 
„Spune-mi, mă iubeşti măcar un pic?” „Păi sigur, trebuie să 
o iubeşti pentru că este bunica ta!” „Amoru-i un copil 
pribeag”. Iubirea  nebuná?'?, sublimă, platonică, 
generoasă, interesată... Un cuib al dragostei. Un roman de 
dragoste. Un filtru de dragoste. Țesutul adipos de pe 
solduri? Dragostea pentru meserie. „Este o rochie 
nemaipomenit de frumoasă” („c'est un amour de robe!”) 
Pentru numele lui Dumnezeu!” („Pour 1 amour de Dieu!”) 
Iubirea de progres. „Franţa, dragostea mea..." 

Această serie de locuri comune şi stereotipuri arată 
că termenul „dragoste” este folosit cu numeroase sensuri. 
De altfel, se vorbeşte deseori despre „stări de 
îndrăgostire”, iar anglofonii folosesc două verbe pentru „a 
iubi” to love şi to like. Primul se referă la iubirea 
„romantică” şi la atracţia sexuală, celălalt exprimă 
sentimentele de simpatie şi de atracţie amicală faţă de 
persoane, ba chiar şi situaţii, lucruri sau animale. In 
franceză, expresiile „a face dragoste” şi „a fi îndrăgostit” 
nu aparţin decât indirect aceluiaşi câmp semantic: „a face 
dragoste” desemnează consumarea actului sexual, în timp 
ce „a fi îndrăgostit” indică o stare afectivă care califică o 
relaţie, implică o anumită durată şi persistă şi în absenţa 
obiectului. Oamenii pot face dragoste fără să fie 
îndrăgostiţi, şi totuşi nu din întâmplare se foloseşte 
expresia „a face dragoste” pentru a desemna împlinirea 
erotică. Starea de  îndrăgostire poate exista fără 
dimensiunea erotică? în acest caz însă, nu putem spune 
oare că starea de a fi îndrăgostit reprezintă hipertrofierea 
unui afect atrofiat în cazul unui act sexual izolat? 

Însă „dragostea” aşa cum o percepem noi astăzi pare 
să fie o invenţie recentă, ce-a înflorit în Evul Mediu odată 
cu iubirea curtenească şi lecţiile de deprindere a iubirii şi 


21 Titlul unei cărţi de CI. De Sarraute, Flammarion, Paris, 1993. 
22 Titlul unei cărţi de A. Breton, Gallimard, Paris, 1937 
23 în franceză, les poignées d'amour (n.t.) 


care, de atunci şi până în zilele noastre, pare să inspire 
aproape în totalitate producţiile literare şi artistice printr- 
un proces pe care unii, de la Freud încoace, îl numesc 
sublimare*, ceea ce vrea să însemne că orice activitate 
creativă se foloseşte de o energie produsă iniţial de 
impulsiile sexuale si deturnata de la scopul sau 
consumator primitiv. 

Pe de altă parte, dacă relaţia amoroasă este o formă 
de relaţie interindividuală, care sunt raporturile sale cu 
relaţia de prietenie? Oare cea din urmă nu este doar o 
relaţie amoroasă incompletă prin absenţa sau refularea 
dimensiunii erotice? Sau, poate că relaţia amoroasă se 
bazează pe o relaţie erotică iniţială, ulterior transformată 
în relaţie amicală? 

Este dificil de spus dinainte, dar am hotărât să tratez 
succesiv aceste două tipuri de relaţii înrudite: cea 
amoroasă şi cea amicală, în virtutea datelor, pe de o parte, 
etologice, iar pe de altă parte, sociologice. 

Datele etologice sunt următoarele: în natură există 
specii sociale şi specii nesociale, solitare. 

Speciile sociale sunt caracterizate de „faptul social”, 
definit de Rabaud (1927) ca fenomen de atracție reciprocă; 
s-a mai vorbit şi de instinct gregar sau de impulsie de 
afiliere. Voi reţine ultima expresie, întrucât indică faptul că 
indivizii care aparţin unei specii sociale sunt mânati de o 
forţă ce îi îndeamnă să caute compania semenilor lor şi să 
lege cu ei relaţii de diferite tipuri, esenţiale atât pentru 
supraviețuirea grupului, cât si pentru cea a individului. 

Specia umană este una socială, iar fiinţele umane 
sunt animate de această impulsie de afiliere, care se 
traduce tocmai prin existenţa legăturilor interpersonale de 
prietenie. 

Astfel de legături se observă la numeroase mamifere 
sociale: câinii şi mai ales primatele. Respectivele legături 
sunt deseori homosexuate?^, căci în multe structuri sociale 
masculii şi femelele au raporturi privilegiate care 


24 Evident că homosexuat nu înseamnă homosexual. 


caracterizează grupurile homosexuate: grupuri de masculi 
şi grupuri de femele (voi relua această chestiune când mă 
voi ocupa mai precis de problema legăturilor şi a 
ataşamentelor). Relaţia interindividuală amicală, expresie 
a impulsiei de afiliere este primară şi generală în orice 
specie socială. 

Or, la aceste specii sociale există şi relaţii sexuale 
sau, la modul mai general, diverse comportamente care 
conduc la comportamentul reproducător, în cadrul căruia 
relaţiile sexuale reprezintă în mod necesar o etapă 
fundamentală. 

Spre deosebire de relaţiile de prietenie, cele sexuale 
au o anumită situare temporală. Sunt determinate de 
impulsia sexuală, care la rândul ei depinde de o activitate 
endocrină periodică. În funcţie de specii, relaţia 
sexualizată nu există decât în scurta perioadă de rut a 
femelei sau reapare periodic pe fondul unei relaţii 
interpersonale permanente, precum în structurile sociale 
de cuplu monogam sau harem. În cazurile respective, 
relaţia sexuală este dublată de o legătură sexuală, adică de 
o legătură interpersonală durabilă, cu episoade sexuale 
periodice. 

În cazul speciei umane, aceste fenomene se complică, 
deoarece, pe fondul unor relaţii monogame sau poligame 
institutionalizate, femela prezintă o disponibilitate sexuală 
permanentă, ceea ce poate provoca o confuzie între 
legătura personală durabilă şi cea sexuală, mergând până 
la a le confunda în anumite societăţi, cum este a noastră, 
fapt care nu exclude existenţa relațiilor sexuale 
extraconjugale pur sporadice şi efemere. Calificativul 
„îndrăgostit” nu se aplică însă decât pentru legăturile 
durabile. 

Prin urmare, argumentele etologice ne determină să 
tratăm separat relaţia de dragoste de cea de prietenie, 
chiar dacă, în virtutea amestecului dintre ele, trebuie să 
revenim asupra condiţiilor lor de coexistentà. 

A doua observaţie, de ordin sociologic, se referă la 

curbele evolutive ale celor două tipuri de relaţii, 
structurate diferit, deşi ambele se bazează pe o 
interdependenta relationala. 

Prin interdependenta se intelege faptul ca doua 
persoane se influenţează reciproc si se angajează 
împreună în mai multe tipuri de activităţi pe o anumită 
durată de timp. Unii psihosociologi (Berscheid, Snyder, 
Omoto, 1989) au încercat să caracterizeze astfel de relaţii 
întrebând un eşantion de persoane (tineri adulţi) cine le 
sunt „persoanele cele mai apropiate” Trei tipuri de relaţii 
au apărut cel mai frecvent: 47 % dintre subiecţi au numit 
un „romantic partner” (am putea traduce „prieten/-a de 
suflet”), 36% un prieten, iar 14% un membru al familiei. 
Restul de 3% au desemnat diverse persoane, cum ar fi 
colegii de serviciu. 

Aceşti autori au pus la punct o scară de măsurare a 
gradului de apropiere în cadrul relaţiei (Relationship 
Closeness Inventory) care permite precizarea diferenţelor 
între relaţia de prietenie şi relaţia amoroasă. 

Curba relaţiei amicale începe printr-o pantă blândă: 
prietenia se stabileşte progresiv, cu o creştere graduală a 
intimitätii, apoi continuă pe un platou practic fără sfârşit. 
Relaţia poate scădea în intensitate, dar continuă virtual să 
existe; prietenii se consideră în continuare prieteni, şi 
atunci când ocazia se iveşte, se bucură să se revadă. În 
acest scop există anumite ritualuri sociale (vizite rituale, 
mese festive, cărţi poştale etc.). 

Curba relaţiei amoroase este diferită. Punctul de 
plecare este brusc, cu o tensionare rapidă: atracţia 
amoroasă sexualizată, fără a fi întotdeauna de tipul „coup 
de foudre” - dar poate fi - se manifestă deseori chiar de la 
început ca potenţială în cadrul relaţiei. Întâlnirea dintre 
două persoane sexualizate şi erotizabile creează la fiecare 
dintre parteneri o stare de alertă erotică. Este faza 
pasională a relaţiei amoroase aflată la început, cu toate 
preliminariile şi ritualurile de cucerire şi de seducţie. Apoi 
se stabileşte platoul care are o durată limitată (de la 

câteva luni până ia câţiva ani) şi se termină deseori printr- 
o ruptură bruscă, ca şi cum relaţia amoroasă s-ar supune 
unui principiu de genul „totul sau nimic”. 

Acestea sunt doar scheme, iar relaţia amoroasă poate 
evolua şi altfel, de exemplu, în cazurile fericite, se poate 
transforma în relaţie de prietenie. 

Prietenia? 

Toate lucrările despre stabilirea legăturilor de 
prietenie atrag atenţia asupra a doi factori: un context, 
cauză a întâlnirilor şi a apropierii (proximitatea) şi atracţia 
interpersonal (afinitatea). 

Proximitatea 

,Propinquity, invisible matchmaker’, spun sociologii 
anglofoni, iar eu voi traduce: „Proximitatea, invizibil 
mijlocitor. Toate anamnezele şi studiile statistice despre 
legăturile amicale au arătat că, într-adevăr, acestea rezultă 
dintr-o apropiere fizică: vecinătatea, frecventarea aceluiaşi 
grup la serviciu sau în timpul liber, locurile atribuite la 
şcoală... Hazardul coincidentelor alfabetice a iniţiat 
numeroase prietenii în anii de şcoală şi a influenţat 
numeroase destine. 

Acest factor intră în asociere cu repetitivitatea, care 
depinde de el, cu scopul de a produce o stare de 
familiaritate crescândă. 

Într-adevăr, repetarea întâlnirilor creează 
familiaritatea, iar aceasta este urmată de diminuarea 
sentimentului de frică faţă de necunoscut şi, în paralel, de 
creşterea sentimentului de securitate. Panta blândă a 
curbei de stabilire a relaţiei amicale este dată de nevoia 
repetării contactului. 

Creşterea progresivă a sentimentului de securitate 
datorită familiaritátii este indirect dovedită de faptul, 
deseori relatat, că unele persoane devin familiare fără să 
aibă o relaţie reală (se cunosc doar din vedere). De 


25 Recenta lucrare a lui J. Maisonneuve şi L. Lamy, Psychologie de 
l'amitié, PUF, Paris, 1993 constituie o dare de seamă foarte 
documentată asupra acestei probleme. 


exemplu, doi vecini de cartier trec zilnic unul pe lângă 
altul, fără să-şi vorbească sau chiar fără să se salute, dar li 
se va părea firesc să facă acest lucru şi să intre în vorbă 
dacă se vor întâlni din întâmplare într-un loc public 
îndepărtat de domiciliul lor sau în timpul unei călătorii în 
străinătate. În condiţii de nesiguranţă, familiaritatea va da 
relaţiei o notă amicală pe care altfel nu ar fi dobândit-o 
niciodată. 

Atracția interpersonală si afinitatile 

Atracția interpersonala este semnalul activării 
impulsiei de afiliere. Variază în funcţie de persoane şi de 
circumstanţe, dar, în general, oamenii consideră că este 
important să aibă prieteni şi să-şi împartă cu ei 
experienţele emoţionale. Stabilirea relaţiilor interumane 
presupune o motivaţie intrinsecă. 

Impulsia de afiliere pare să îndeplinească patru 
funcţii (Hill, 1987): 

— Reducerea sentimentului de nesiguranţă vizavi de 
cei din jur şi, în acelaşi timp, întărirea sentimentului de 
securitate. 

— Stimularea pozitivă prin interesul reciproc şi 
contactul cu celălalt. 

— Posibilitatea de împărtăşire a afectelor şi de creare 
a unui sentiment de siguranţă datorită empatiei. 

— Confirmarea narcisistă prin atenţia obţinută de la 
celălalt şi aprecierile valorizante reciproce. 

Pentru ca impulsia de afiliere să poată funcţiona, este 
nevoie de condiţii favorabile, dacă nu chiar absolut 
necesare, şi, mai ales, trebuie să poată avea loc o evaluare 
reciprocă pozitivă a celor doi potenţiali prieteni; într-un 
cuvânt, trebuie sa existe ,afinitáti". 

Sunt mai mulţi factori implicaţi aici, printre care şi 
starea de disponibilitate si deschidere afectivă a 
partenerilor: mai multe studii experimentale au 
demonstrat că dispoziţia de bază este hotărâtoare pentru 
iniţierea relaţiei (Veitch şi Griffitt, 1976; Kaplan, 1981; 
Bond si Anderson, 1987); aceasta ne influenţează 

atitudinea când contactăm un străin, iar reciproca este 
evident adevărată. 

Importanţa afectelor „contextuale” pentru iniţierea 
relaţiei amicale este întărită de dispozitivele de empatie, 
adică indicatorii care ne permit să îi acordăm celuilalt o 
conotaţie pozitivă şi care anunţă puncte de convergenţă şi 
implicare comune. „Cine se aseamănă se adună”. 

Bineînţeles că există şi factori ce se opun impulsiei 
de afiliere, printre care şi felul de a fi (habitus*) foarte 
diferit, lucru observabil la întâlnirile dintre subiecti 
aparţinând unor culturi foarte diferite: utilizarea unor 
coduri emoţionale şi a unor ritualuri de interacţiune 
necunoscute creează neînţelegeri greu de depăşit şi 
întreţine o stare de nesiguranţă şi nelinişte empatică care 
inhibă, întârzie sau chiar se opune stabilirii unei relaţii 
amicale. Aceasta este una dintre sursele rasismului. 

Existenţa unei legături amicale se bazează pe 
cunoaşterea reciprocă a celor doi parteneri, adică pe 
dezvoltarea unei platforme de comunicare comune şi a 
unei istorii relationale care le permit să comunice în mod 
agreabil: fiecare cunoaşte schemele interpretative ale 
partenerului; se stabileşte un consens cu privire la locul 
fiecăruia, la expresiile şi impresiile revendicate de fiecare. 
Toate acestea permit o funcţionare „economică” a relaţiei, 
în planul acţiunii şi al schimbului de informaţii în acelaşi 
timp, şi dau acea impresie de complicitate caracteristică 
relaţiilor de prietenie care merg bine. 

Pe de altă parte, în plan emoţional, existenţa 
„suporturilor afective” este importantă pentru sănătatea 
mentală şi fizică, lucru pe care îl vom vedea mai târziu. 

Impulsia de afiliere se poate satisface prin relaţiile de 
prietenie, însă acestea îmbracă forme şi profunzimi 
diferite, care se exprimă prin gradul de intimitate. 

Lucrările lui E. Hall au arătat că fiecare individ se 
găseşte în centrul unei serii de cercuri concentrice care 
determină distanţele potrivite pentru fiecare tip de relaţie. 
Astfel, de la 0 la 50 cm, avem distanţa intima, de la 50 cm 


2 


la 1, 20 m distanţa personală, de la 1, 20 la 3, 60 m 
distanţa socială, iar de la 3, 60 m în sus distanţa publică. 

Distanţa intimă este cea mai protejată, este rezervată 
persoanelor cu drepturi afective (apropiații, prietenii 
,intimi") sau profesionale (medic, masor, croitor). 
Incálcarea respectivei distante declanşează mecanisme de 
apărare cum ar fi retragerea corpului si refacerea unei 
distanţe acceptabile sau, în spaţiile închise, precum 
lifturile sau mijloacele de transport în comun, adoptarea 
unei posturi de indiferenţă şi ignorare reciprocă. Aceste 
distante  „tranzacţionale” se supun unui dublu 
determinism: cultural (de exemplu, locuitorii din America 
de Nord au distanţe intime şi personale mai mari decât 
mediteraneenii sau sud-americanii) şi psihosociologic - 
unele persoane sunt „distante” şi în general calificate 
drept  „reci”, altele dimpotrivă sunt percepute ca 
„apropiate” si ,calde" Aceste fenomene de intimitate 
spaţială sunt uşor de observat, dar le regăsim şi în plan 
psihic. Vorbim de relaţii apropiate şi de relaţii mai puţin 
apropiate. Conceptul de intimitate corespunde distanţei 
fizice şi afective pe care subiectul o stabileşte în relaţia sa 
cu celălalt, distanţă care variază în funcţie de natura 
relaţiei. 

Oricare ar fi motivele, sociale sau personale, fiecare 
încearcă să creeze şi să întreţină cu diferitii săi parteneri 
relaţii de intimitate optimă, adică nici prea apropiate, dar 
nici prea distante. 

Optimizarea intimitatii este marcată de ambivalenta. 
Este rezultatul echilibrării a doua tendinţe cu efecte 
contradictorii: pe de o parte, evitarea supraîncărcării şi 
tensiunii datorate unei prea mari apropieri, iar pe de altă 
parte, căutarea unui suport social şi a unei empatii 
afective. 

Pentru a evita supraincárcarea, angajamentul din 
cadrul relaţiei trebuie micşorat, distanţa tranzactionala 
trebuie mărită. 

Diminuarea — angajamentului se obţine prin 

respectarea prescriptiilor de proximitate?$, care constau în 
adoptarea unor comportamente convenţionale şi păstrarea 
anonimatului. Acestea se traduc prin „apărarea capsulară” 
ce caracterizează atitudinea orăşenilor în spaţii neutre. 
Manifestările definitorii sunt precautiile luate vizavi de 
imaginea personală, supravegherea distanțelor, adoptarea 
unei măşti de indiferenţă sau bunăvoință”, controlul 
privirilor şi al atitudinilor. 

Dimpotrivă, căutarea afiliativă de suport social 
corespunde nevoii de contact cu celălalt, necesităţii de 
schimburi afective, nevoii de a fi câtuşi de puţin 
recunoscut drept partener interactiv. 

Sociologul Alexander a emis ipoteza că o persoană nu 
poate fi fericită decât dacă existenţa sa este alimentată de 
trei sau patru relaţii intime şi că o societate nu este 
sănătoasă decât dacă fiecare dintre membrii săi 
beneficiază de două sau trei legături personalizate, dacă 
nu chiar profunde, în fiecare etapă a vieţii. 

Lucrări mai recente au arătat că reţeaua relationalà 
a unui individ se stabileşte între 24 şi 40 de persoane 
(Pattison et al., 1975), dintre care noua până la zece sunt 
relaţii personalizate (McFarlane ei al., 1981), iar dintre 
aceştia, doi sunt prieteni apropiaţi, doi sunt amici, doi sunt 
colegi de muncă... (Ingersall si Deper, 1980). De unde şi 
importanţa, pentru anumite categorii sociale, pe care o au 
taclalele cu vecinii şi vânzătorii din cartier. Şi tot aşa se 
explică si dezvoltarea contactelor telefonice în 
aglomeratiile urbane, care, acoperind dificultăţile 
presupuse de întâlnirile directe şi frecvente, menţin unele 
relaţii intime necesare. Orice om are nevoie de o portie 
cotidiană de relaţii amicale pentru a trăi şi a supravieţui. 

Dragostea 


26 Proximitatea este un termen propus de Hali pentru a desemna 
organizarea spaţiului social. 

27 Surâsul pe care îl afişează unele persoane în vârstă care merg 
singure pe stradă, privirea fixată prudent în zare, evitând astfel să 
privească pe cineva în ochi, este destul de tipic pentru teama de orice 
angajament faţă de cineva străin a priori judecat ca fiind periculos. 


Când te îndrăgosteşti sau trăsăturile pasiunii 

„A te indrágosti"?? e ca si cum ai cădea accidental, ca 
atunci când aluneci pe o coajă de banană sau când ratezi 
treapta unei scări. Metafora căderii sugerează conotaţii 
complexe, dar ceea ce o determină în primul rând sunt 
rapiditatea şi  imprevizibilitatea fenomenului ce 
caracterizează modul în care se intră în faza iniţială sau 
pasională a relaţiei amoroase. 

Mărturiile în această privinţă scot în evidenţă puncte 
comune (Hartfield, 1988): 

— Prezența aproape permanentă a imaginii 
partenerului în gândurile indrágostitului. 

— Idealizarea partenerului. 

— Atracția fizică gobală, dar orientată sexual. 

— Dificultatea de a suporta conflictele sau frustrările 
(despärtiri şi absente). 

— Dorinţa ca sentimentele să fie reciproce. 

Relaţia înfiripată ocupă aşadar un loc privilegiat şi 
poate deveni foarte exclusivistă, făcând ca celelalte relaţii 
de prietenie, familiale, şi chiar constrângerile sociale şi 
profesionale să treacă pe un plan secundar. 

Unii psihosociologi (Hartfield şi Sprecher, 1986) au 
construit o scară de măsurare a intensității pasiunii. Pe o 
scară de 9 puncte, subiecţii trebuie să evalueze un 
ansamblu de propoziţii de genul: 

— „aş fi disperat (-a) dacă el/ea m-ar părăsi”. 

— „corpul meu răspunde imediat la atingerea lui/ei"; 

— „vreau să-i împărtăşesc toate gândurile, toate 
temerile şi toate speranţele mele” etc. 

Notele date de cupluri se află cel mai sus în perioada 
ascendentă şi la începutul platoului relaţiei. 

Tensionarea rapidă, implicarea privilegiată, ba chiar 
exclusivă şi idealizarea obiectului sunt trăsăturile pasiunii. 

Condiţiile iubirii pasionale 

Prima condiţie este socioculturală: starea de a fi 


28 în franceză, „tomber amoureux”, iar tomber înseamnă „a cădea” 
(n.t.) 


îndrăgostit apare în societăţile în care îi este oferit un 
statut şi în care tinerii au învăţat că această formă de 
relaţie ar putea exista. Acest fapt pare banal în cultura 
occidentală unde subiectul basmelor, romanelor şi filmelor 
este foarte des legat de „o poveste de dragoste” lar 
societatea adulţilor şi a adolescenților oferă zilnic astfel de 
exemple copiilor. 

De fapt, viziunea actuală asupra iubirii este recentă, 
în Europa datând din Evul Mediu. Până la sfârşitul 
secolului al XVII-lea, dragostea nu era considerată un 
element esenţial în cadrul căsătoriei. 

In anumite culturi orientale, uniunile maritale sunt 
încă destul de frecvent rezultatul unor aranjamente socio- 
familiale, în care nu există niciun fel de preocupare pentru 
sentimentele viitorilor soţi. De altfel, respectivele uniuni 
sunt uneori încheiate când subiecţii sunt încă mici sau 
chiar înainte de a se naşte... 

Căsătoria sau uniunea din dragoste nu sunt 
universale. 

A doua condiţie este întâlnirea unui obiect potrivit?? 

Este vorba de cel care declanşează emoția erotica. 
Pentru mulţi oameni este o persoană de sex opus 
percepută ca ,,atragatoare”. 

Calitátile obiectului in cauzá sunt variate. Ín general, 
în afară de apartenenţa sexuală, vârstă, morfologie si 
anumite trăsături fizice, sunt evocate ţinuta şi unele 
trăsături comportamentale şi intelectuale. Dar, la fel de 
des, farmecul pe care îl are obiectul iubirii este dat de un 
ansamblu dificil de analizat. Pe de altă parte, nu rareori se 
observă un oarecare număr de asemănări între cei doi 
protagonişti: asemănări fizice sau socioprofesionale, ceea 
ce justifică, din nou, zicala „cine se aseamănă se adună” 
„Afinităţile” joacă aici acelaşi rol ca şi în stabilirea 


29 Termenul de „obiect" este folosit aici cu valoarea atribuită de 
psihanaliză : obiect de investire libidinală. 


relaţiilor amicale*”** 

Insă atracţia erotică este un fenomen cu declansare 
rapidă, ba chiar imediată şi deseori inexplicabil din punct 
de vedere raţional. Se invocă deseori un determinism 
biologic: „Natura îşi spune cuvântul” Or, biologia face 
distincţie între două noţiuni: sexualizare şi erotizare1 1. 

Prin sexualizare se înţeleg factorii care determină 
atributele genului: masculin sau feminin. 

Erotizarea este starea de apetentà şi disponibilitate 
pe care o prezintă un individ sexualizat atunci când există 
circumstanţe favorabile. 

Sexualizarea este o condiţie necesară, dar nu 
suficientă a erotizării. Este nevoie ca individul să se 
găsească în condiţii psihofiziologice de receptivitate şi să 
întâlnească un obiect erogen. Este ceea ce în etologie se 
numeşte legea dublului determinism al  erotizárii: 
determinism endogen corespunzător forţei pulsionale şi 
determinism exogen legat de valoarea stimulativă a 
obiectului. Amândouă se combină, completându-se sau 
suplinindu-se. O forţă pulsională slabă are nevoie de un 
obiect foarte stimulant, în timp ce o impulsie puternică 
este mai puţin exigentă în privinţa calităţilor erogene ale 
obiectului. De aceea, bătrânii au nevoie de obiecte mai 
stimulante („demonul amiezii”), în timp ce bărbaţii tineri 
se aprind la vederea primei femei întâlnite. 

In această privinţă, voi încheia amintind concepţiile 
sociobiologice ale lui Buss (1988 - 1999). 

Pentru Buss, atracţia erotică se află în serviciul 
activităţii de reproducere a speciei şi, ca urmare, apare în 
funcţie de strategiile de reproducere. Or, strategiile 
bărbaţilor si ale femeilor nu sunt simetrice, ci 
complementare. 

Femeile pot da naştere unui număr limitat de copii 


30 A se vedea referitor la acest subiect Bozonet Héran, 1988; Girard, 
1964; de Singly, 1991; Kaufmann, 1992. 

31 J.C. Czyba şi J. Cosnier, „La notion de sexe dans l'espèce humaine", 
pp. 1-10, în Czyba et al., Ontogenese de la sexualite humaine, SIMEP 
Editions, Lyon, 1973. 


într-un interval de timp limitat şi au interesul de a căuta 
bărbaţi care dispun de mijloacele necesare pentru a le 
proteja, pe ele şi pe progeniturile lor. 

Din studiul lui Buss, realizat cu ajutorul unui număr 
de 10.000 de femei şi bărbaţi cu valoare de eşantion 
pentru aproximativ şase continente şi cinci insule, rezultă 
că în toate punctele globului femeile apreciază în primul 
rând resursele bărbatului (spirit creativ, productiv si 
maturitate), în timp ce bărbaţii apreciază în primul rând 
capacităţile reproductive conferite de tinereţe, frumuseţe 
şi sănătate. 

A treia condiţie a iubirii pasionale este ca 
sentimentele să fie calificate drept amoroase. 

Aceasta este rezultatul reuniunii dintre o stare 
emoţională erotică si un context in care emotia în cauză 
este recunoscută ca fiind erotică. 

Această concepţie, care aminteşte de teoria emoţiilor 
a lui Schachter, este întărită de mai multe studii 
experimentale: atunci când două persoane de sex opus se 
află una în prezenţa celeilalte şi are loc o mobilizare 
afectivă (chiar şi frică, jenă sau furie), apar reacţii de 
atracţie sentimentală şi interes sexual: genul partenerului, 
chiar pus între paranteze, este prezent, şi orice relaţie 
sexuată este potenţial sexualizată şi erotizabilă. 

Varietátile dragostei: stiluri si destine ale pasiunii în 
general, se admite că starea erotică intensă, caracterizată 
mai sus, are mari şanse să fie doar temporară. Starea 
pasională nu este eternă, dar poate evolua în diverse 
moduri. 

Se pot observa numeroase cazuri tipice, care au fost 
descrise şi analizate de psihosociologi. 

Cele şase stiluri de dragoste 

(„six part model of love” de Hendrick şi Hendrick, 
1986) 

În urma unui chestionar elaborat de cei doi, rezultă 
că există şase tipuri de relaţii amoroase, pe care le vom 
enumera în continuare. 


Stiluri de bază Exemple de itemi 

1. Dragostea-pasiune - lubitul meu/iubita mea şi cu 
mine ne-am simţit atraşi unul de altul de la prima întâlnire. 

— Iubitul meu/iubita mea am fost imediat interesaţi. 

2. Dragostea ludică - Pot ieşi dintr-o legătură 
amoroasă 

(„game-playing) uşor şi repede. 

— Uneori am de ales între doi parteneri. 

3. Dragostea-prietenie - Cea mai bună relaţie 
amoroasă se bazează pe o lungă prietenie. 

4. Dragostea-ratiune - Este bine să-mi aleg un 
partener care poate fi un bun părinte. 

— Este bine să îmi aleg un partener cu o educaţie 
asemănătoare cu a mea. 

5. Dragostea posesivă - Dacă iubitul meu/iubita mea 
nu îmi acordă atenţie, asta mă deranjează. 

— Nu pot suporta ideea ca iubitul meu/ iubita mea să 
fie cu altcineva. 

6. Dragostea-jertfa - Aş prefera să sufăr eu 
însumi/însămi, decât să-l/s-o văd pe ea suferind (selfless). 

— Oricare ar fi părerea mea, sunt de acord cu 
alegerea lui/ei. 

În general, bărbaţii preferă dragostea-pasiune şi 
dragostea ludică, în timp ce femeile preferă dragostea- 
prietenie, dragostea-ratiune şi dragostea posesivă. 

Modelul triunghiular al dragostei (Sternberg, 1986, 
1988) 

Sternberg a propus o altă tipologie, bazată pe trei 
componente în jurul cărora se organizează şapte varietăţi 
de dragoste. 

Aceste trei componente sunt: 

— Intimitatea (intimacy), caracterizată de trăirile 
asemănătoare ale partenerilor şi de forţa ataşamentului 
reciproc. Un grad de intimitate ridicat se traduce prin grija 
pe care o are fiecare pentru binele partenerului, stima 
pentru sentimentele şi părerile lui, împărtăşirea spontană 
a bunurilor materiale şi a experienţelor afective. 


— Pasiunea, caracterizată de implicarea 
sentimentală, atracţia fizică şi interacţiunile sexuale. 

— Angajamentul rational (decision-commitment), 
bazat pe factori rationali: pe temen scurt, hotărârea de a 
iubi pe cineva, pe termen lung, hotărârea de a menţine 
această relaţie amoroasă. 

In plus, în tipologia propusă, Sternberg ţine cont de 
intensitatea şi echilibrul celor trei poli. Ca urmare, pot 
exista triunghiuri echilibrate, dar mai mult sau mai puţin 
intense şi triunghiuri dezechilibrate fiindcă unul dintre poli 
este mai puternic decât ceilalţi. 

Destinele pasiunii 

Focul de  paie?prima si cea mai frecventă 
eventualitate. 

Starea de exaltare cauzată de puternica atracţie 
fizică şi psihologică nu rezistă frustrării, atunci când nu 
este consumată din cauza reticentelor partenerului. 
Acelaşi lucru se întâmplă când, dimpotrivă, satisfacția fiind 
obţinută prea repede, are loc o confruntare a fantasmelor 
cu realitatea. Este vorba de ,,dragostea” fără viitor. 

Dragoste şi ură: corespunde cazurilor în care starea 
pasională a dus la o relaţie de o oarecare durată, dar al 
cărei interes iniţial a scăzut progresiv din cauza diminuării 
pasiunii. O dată depăşită exaltarea de la început, 
partenerii descoperă că nu au puncte comune sau că sunt 
altfel decât îşi imaginau sau visau că ar fi la început. 
Servitutile vieţii cotidiene în comun, uneori o sexualitate 
devenită indiferentă, eventuala apariţie de noi sentimente 
faţă de alte persoane transformă obiectul idealizat în 
„obiect rău” Cel care înainte era frumos şi bun devine rău 
şi urât. Conflictele devin aproape permanente. Cuplul se 
destramă pe un fond de ranchiună şi dacă încă mai 
durează in virtutea unor constrângeri sociale sau 
economice, relaţia o ia pe o cale sado-masochistă care, în 
ciuda scenelor şi a plângerilor, continuă totuşi. 

Transformarea în prietenie: relaţia intensă de la 


32 Care urmează după „dragostea fulgerătoare” ! 


început suferă aceeaşi transformare ca şi în cazul 
precedent, dar scăderea intensității lasă loc unei relaţii de 
prietenie afectuoasă şi privilegiată. 

Baza relaţiei se dovedeşte mai solidă decât la 
început, iar relaţia nu suferă din cauza confruntării dintre 
felul real de a fi al partenerilor şi imaginea lor idealizată. 

Previzibilitatea duratei unei relaţii amoroase 

Se poate prezice durata unei relaţii amoroase? A 
priori, unele categorii sunt mai fragile decât altele: se 
poate spune astfel despre  ,dragostea-pasiune" şi 
„dragostea ludică”. În primul caz, deoarece pasiunea nu 
este o stare durabilă, în al doilea caz, deoarece, prin 
definiţie, ,jocul” este mai degrabă folosit ca mijloc de 
seducţie şi nu pentru a iubi. 

Psihosociologii au fost însă nevoiţi să aprofundeze 
această problema devenită critică în societățile 
occidentale: de exemplu, în Statele Unite se estimează că 
jumătate dintre căsătoriile încheiate se vor termina printr- 
un divorţ şi că acest lucru are deseori consecinţe pentru 
echilibrul mental al soţilor, şi cu atât mai mult pentru 
eventualii copii rezultați din cásniciile în discuţie. Numai 
studiile longitudinale (adică observarea evoluţiei cuplurilor 
pe durata a mai mulţi ani), încă destul de puţine, ar putea 
oferi câteva date. 

Studiile recente ale lui J.M. Gottman si R.W. Levenson 
explorează cu cea mai mare rigoare aceste probleme. 
Folosind mai multe scări de evaluare şi de observaţie 
directă (inclusiv înregistrarea unor parametri fiziologici), 
ei descriu două categorii de cupluri: cuplurile echilibrate 
şi cuplurile dezechilibrate. Cuplurile echilibrate sunt cele 
în cadrul cărora ambii parteneri prezintă interacțiuni 
echilibrate între mişcările afective şi comportamentale 
pozitive şi negative. La cuplurile dezechilibrate predomină 
mişcările negative. 

Astfel, cei din urmă sunt mai puşi pe ceartă, mai 
defensivi, mai putin concilianti, mai irascibili, mai cârtitori, 
mai putin afectuosi, mai indiferenti fata de partenerii lor şi 

au o dispoziţie mai puţin bună decât cuplurile echilibrate. 

In mod evident, în cazul cuplurilor dezechilibrate va 
apărea de-a lungul timpului ideea despărțirii, apoi 
despărţirea propriu-zisă şi în cele din urmă divorţul... 

Trebuie să recunoaştem că aceste studii foarte 
riguroase din punct de vedere metodologic, bazate pe 
observaţii longitudinale şi populaţii statistic importante 
(73 de cupluri în ultimul studiu al lui Gottman şi Levenson) 
ne dezamăgesc oarecum. 

Studiile duc la constatări destul de previzibile: 
şansele ca un cuplu să se despartă sunt cu atât mai mari 
cu cât soţii sunt mai nemulţumiţi, nu comunică îndeajuns 
şi au o relaţie în care conflictele sunt mai dese decât 
situaţiile de consens... 

Cât timp am practicat psihanaliza şi terapia de cuplu, 
am putut constata că lucrurile sunt, de fapt, şi mai 
complexe dacă le abordăm dintr-un unghi eto-clinic. Cuplul 
este o entitate care poate fi cu siguranţă echilibrată sau 
nu, dar este o entitate dublă, adică rezultă din unirea celor 
două entităţi care sunt membrii săi, fiecare cu propria 
istorie şi propria personalitate. 

Un cuplu se poate comporta ca un cuplu perfect 
echilibrat timp de trei ani, ba chiar de cinci ani (studiile 
longitudinale se prelungesc rareori peste aceste termene) 
şi după aceea să se dezorganizeze. 

Dar trebuie luat în consideraţie şi contextul: evoluţia 
fiecărui membru - afectivă, culturală, profesională, fizică... 
- de asemenea, evoluţia mediului - întâlniri şi vizite, 
aventuri amoroase, ca să nu mai vorbim de evoluţia rapidă 
a mentalităților în zilele noastre. 

Şi atunci mă întorc la punctul de plecare: anumite 
tipuri de relaţii sunt de la început menite să se destrame. 
Pentru celelalte, în momentul de faţă, pentru un caz din 
două statisticile prevăd divorţul, fără a putea prevedea 
care vor avea această soartă, şi poate în câţiva ani 
statistica va fi pentru două cazuri din trei, înainte să 
devină perfect „normal” să prevedem că 100% din cupluri 

vor divorța (în eventualitatea că încă se mai căsătoresc) 
cel puţin o dată în viaţă... lar atunci studiile de 
previzibilitate vor părea de-a dreptul inutile! 

Să reținem totuşi importanţa pe care o are 
comunicarea pentru cuplu (Cosnier, 1981). Soliditatea unui 
cuplu depinde de validitatea sistemului său de comunicare. 
După cum au subliniat sexologii americani Masters şi 
Johnson, „chiar şi cuplurile fără probleme ar trebui din 
când în când să verifice starea şi eficacitatea codului 
comun” Aceasta nu înseamnă că printr-o bună comunicare 
se evită în mod sigur despărţirea, ci că o comunicare şi o 
comuniune afectivă mai bune fac ca legătura amoroasă să 
fie mai bine întreţinută atât în fazele obişnuite - este şi 
uşor -, cât şi în faza de declin, care este întotdeauna 
problematică din punct de vedere afectiv. 

Legătură şi ataşament 

Prietenia şi dragostea stau la baza relaţiilor umane 
cele mai bogate în manifestări emoţionale. 

Am afirmat că aceste două legături sunt produsul a 
două pulsiuni, impulsia de afiliere şi cea sexuală, şi că 
afectele corespunzătoare sunt, în primul caz, afecțiunea, 
simpatia şi tandretea, iar în celălalt caz, atracţia erotică. 
Se poate obiecta ca această dihotomie este prea 
schematică şi că dragostea poate îngloba, pe lângă atracţia 
erotică, şi chiar înglobează, toate componentele prieteniei. 
Lucru exact. Dar această obiectie reia ceea ce Freud a 
descris deja prin teoria sprijinirii erotizarea este 
secundară şi se sprijină pe comportamente primare care 
tin de „conservare” si nu de sexualitate. Aceasta ne 
conduce la celebra dispută deschisă de Zazzo în 1974 
despre ataşament* şi la menţionarea câtorva date despre 
geneza legăturilor, altfel spus, despre relațiile 
interindividuale durabile. 

Ataşamentul în 1935, în cursul unor experienţe 
celebre, Lorenz a descoperit că ataşarea boboceilor de 
gâscă de mama lor, fenomen în aparenţă „înnăscut”, se 
datorează unui proces foarte original, care pune în lumină 

coexistenta unei reacţii ereditare şi a unui fapt învăţat: 
aptitudinea de atasare este înnăscută, însă obiectul 
ataşării este dobândit. Efectiv, boboceii, chiar şi atunci 
când sunt născuţi în incubatoare, se ataşează de primul 
obiect mobil pe care îl întâlnesc şi acesta poate fi 
crescătorul, o altă pasăre, o pisică etc. 

O dată ce au adoptat drept părinţi animale din altă 
specie, este imposibil să mai fie determinaţi să accepte 
indivizi din propria specie, chiar dacă sunt propriii părinţi. 
Această atasare de prima creatură mobilă (sau 
„amprentă”) se face în timpul unei „perioade sensibile sau 
critice” care durează 36 de ore, pare să fie ireversibilă şi 
se găseşte la baza „ataşamentului”, relaţie strânsă şi 
privilegiată care îi leagă pe pui de mama lor. Urmează apoi 
o tendinţă de a evita sau de a fugi de alte obiecte şi, în 
paralel, de a regăsi repede grupul şi mama care furnizează 
o sursă de siguranţă, în caz de pericol real sau bănuit. 
Pornind de la aceste prime observaţii, fenomenele de 
amprentă şi de ataşament au fost în profunzime studiate, 
discutate şi revizuite. Forma prea dogmatică a discursului 
lorenzian a mai fost atenuată, iar pentru a extinde 
concepţia în chestiune la mamifere, a fost nevoie de câteva 
adaptări. Însă şi în cazul mamiferelor există ataşament: 
fiecare mamă îşi recunoaşte puii, chiar dacă la nidicole 
(rozătoare mici, pisici, câini, primate) care se nasc foarte 
imature, amprenta nu este instantanee, ca la păsările 
studiate de Lorenz, ci se stabileşte în cursul unei faze 
postnatale de fiziologie grupală sau socială. Pentru 
mamiferul mic, mama sau animalele din grup trebuie să 
preia reglarea unui anumit număr de funcţii homeostazice 
pe care el le va putea îndeplini mai târziu: în special 
reglarea termică, dar şi stimulările tactile, controlul 
sfincterului, aportul de hrană. Diferentierea şi autonomia 
se dobândesc progresiv şi sunt legate de maturizarea 
fiziologică, precum şi de evoluţia relaţiei interactive cu 
mama, a cărei atitudine se modifică progresiv, în funcţie de 
dezvoltarea capacităţilor puilor, şi reciproc. Psihanalistul 

englez Bowlby a consacrat importante lucrări aplicării 
acestor noţiuni la specia umană (1958, 1978), ulterior 
imbogátite de numerosi autori (Schaffer, 1977; Ainsworth, 
1972, 1983; Montagner, 1988; LeCamus, 1989, 1992). 

Or, in ceea ce priveste emotiile, ne intereseazá multe 
dintre rezultatele acestor studii de etologie comparată a 
relatiilor precoce. 

Mai întâi efectele securizárile pe care le are prezența 
mamei (sau personajul matern). 

Efectele sincrone sunt evidente: atractia pe care o 
resimte mama fatá de pui si, prin extindere la specia 
umană, cea pe care o resimt adulţii faţă de bebeluşi sau 
animale mici (şi chiar faţă de obiectele cu aspect ,micut”) 
este foarte puternică. Respectiva atracţie se manifestă prin 
apropiere, emisii de stimuli diverşi şi, atunci când este 
posibil, prin contacte corporale. Aceste comportamente 
pot să îl liniştească pe micuțul în suferinţă şi reuşesc 
măcar pe moment să-l oprească din plâns. Tot la specia 
umană, spre vârsta de opt luni, această relaţie devine 
personalizată: mama şi personajele familiare devin 
securizante, în timp ce, dimpotrivă, străinii provoacă 
nelinişte (Spitz, 1968). 

În al doilea an de viaţă copilul începe să-şi 
dobândească independenţa prin explorarea teritoriului şi a 
obiectelor noi din jur. 

Îndepărtarea de mamă este însoţită de un 
comportament specific de asigurare prin contact ocular: 
orice „îndrăzneală” sau nouă încercare sunt punctate de 
priviri adresate mamei. În caz de nelinişte sau frică, copilul 
fuge către dânsa. 

Aceste comportamente sunt foarte obişnuite la 
mamiferele mici, iar Harlow (1958, 1959), între alţii, le-a 
evidenţiat la macac. Chiar a arătat în cursul unor 
experienţe celebre că există posibilitatea substitutelor 
materne securizante, oferind ca bază de explorare ,mame” 
din fier acoperite de ţesături. 

Dar efectele sincronice sau pe termen scurt, nu sunt 

singurele. Există şi efecte diacronice mai tardive, care sunt 
de mai multe tipuri. 

Efectele asupra stabilităţii emoționale: în funcţie de 
comportamentul mamelor (securizam, calm, echilibrat, 
cald, distant,  nelinistit, dezechilibrat etc.) variază 
(Ainsworth et al, 1979) şi comportamentul copiilor 
(evaluat prin cantitatea de plânsete şi capacitatea de a 
suporta absenţa). Acest comportament constatat şi la alte 
mamifere a constituit obiectul a numeroase lucrări grupate 
sub eticheta de influenţa „interacțiunilor precoce”* 

Crearea legăturii rezultă „firesc” din ataşament. Atât 
pentru specia umană, cât şi pentru alte specii. Această 
legătură, foarte strânsă în copilărie, scade în intensitate 
progresiv până la pubertate, dar pentru speciile mai 
evoluate persistă unele legături de ,recunoastere”. 

Din legăturile familiale în chestiune, şi bazându-se pe 
ele, decurg mai multe fenomene cu urmări importante 
legăturile sociale, îndeosebi achiziţionarea capacităţii de 
recunoaştere a membrilor aceluiaşi grup, şi legăturile 
sexuale, şi mai ales, în funcţie de specie, integrarea în 
grupul adulţilor, cu posibilitatea de a-şi asuma rolul sexual 
corespunzător (ceea ce am numit sexualizare şi erotizare). 
Schematic vorbind, se observă că legăturile precoce inhibă 
comportamentele sexuale ale indivizilor, vizavi de 
protagoniştii lor: ceea ce conduce la exogamie şi 
determină o oarecare formă a ,tabuului biologic” al 
incestului?* 

Pentru a rezuma, să retinem cá încă din copilărie 
există capacităţi afective infantile şi materne de ataşament 
şi de creare a unei legături speciale. Această forţă precoce 
de interacţiune corespunde unei pulsiuni de afiliere 
autonomă si primitivă care permite dezvoltarea 
comportamentului matern şi se continuă prin dezvoltarea 


33 A se vedea mai ales Cosnier J., „Progress in Interaction Models", în 
Ontogeny of Bonding Attachement, prog. Reprod. Biol. Med., Vol. Il, 
Karger, Basel, pp. 1-13. 

34 Se poate consulta cartea lui J.D. de Lannoy $i P. Feyereisen, 
L'inceste, col. ,Que sais-je?", PUF, Paris, 1992. 


comportamentului social. Procesul de  epigenezä 
interactionalä ia diferite forme în funcţie de speciile 
animale şi de ,personalitätile” adulţilor; în sânul speciei 
umane, procesul în discuţie suferă, pe deasupra, şi la 
presiunile culturale ce influenţează probabil 
temperamentele de bază („anxios”, „agresiv”, „pacifist”, 
„cald”, „distant”...) şi modalizează legăturile sociale între 
adulţi. 

Legătură familială, legătură socială, legătură sexuală 

Impulsia de afiliere este primitivă. Se află la baza 
relaţiilor familiale şi a tandretii, iar mai târziu la baza 
legăturilor sociale şi a prieteniei. Cât despre impulsia 
sexuală, aceasta se poate concretiza într-o legătură 
sexuală, dar pare secundară în raport cu cea de afiliere. 

Acest punct de vedere se bazează pe observaţia 
făcută de etologia comparată cum că există legături sociale 
şi comportamente afective independente de cele sexuale. 

La multe specii de mamifere sociale cum ar fi lupii, 
delfinii, maimutele, primatele prehominiene, câinii de 
preerie, se pot observa ataşamente foarte solide între 
adulţii aceluiaşi grup. Această legătură socială este 
caracterizată de mai multe trăsături obiective: animalele 
afiliate petrec o bună parte din timpul lor împreună, se 
spală unii pe alţii destul de des, iar în mai multe specii se 
sărută, se adulmecá, se imbrátiseazá; dacă unul prezintă 
semne de nelinişte, partenerul îl calmează prin atingeri, 
eventual în regiunea genitală. Sunt de asemenea în stare 
să se alieze împotriva unui al treilea pentru a-şi asigura 
anumite avantaje 

Se constată cinci tipuri posibile de legături afective: 
parinti/ copii, caz banal şi generalizat la mamifere, 


35 în această privinţă, vom spune că participarea genetică la 
determinismul „temperamentului” stă foarte puţin sub semnul 
întrebării... la animale. (Cf. Cosnier, Les névroses expérimantales, Le 
Seuil, Paris, 1966). 

36 Se găsesc numeroase ilustrări ale acestor comportamente la 
primate în F. De Waal, De la réconciliation chez les primates, 
Flammarion, Paris, 1992. 


copii/copii, în care relaţiile sunt caracterizate de 
comportamentul ludic. femele/femele, foarte frecvent şi 
uneori organizat în grup homosexuat (ex. leu, elefant, 
macac), masculi/masculi, destul de frecvent (ex. leu, 
cimpanzeu, gorilă), şi în cele din urmă masculi/femele. In 
realitate, ultimul caz este rar. In majoritatea speciilor 
corespunde scurtei perioade de acuplare reproducătoare, 
dar poate persista şi în afara perioadei de rut în societăţile 
organizate în harem, ca la babuini sau gorile, sau în 
cazurile rare de monogamie (la primate: genul Callicebus, 
nagâti, giboni şi siamangi). Cu toate acestea, chiar şi în 
aceste cazuri, relaţia nu devine cu adevărat intensă decât 
în momentul rutului, iar în afara acestei perioade limitate 
relaţiile preferentiale continuă deseori între animale de 
acelaşi sex. 

Ne-am îndepărta de subiect dacă am dezvolta aceste 
consideraţii despre structurile animale si determinantii lor, 
însă voi încheia incursiunea în etologia comparată citând 
cuvintele unui etolog animalist (T. Poole): „Nu există nicio 
îndoială că legăturile non-sexuale reprezintă forţa de 
coeziune esenţială în determinarea formei de societate la 
mamifere?” Sá ne întoarcem la specia umană. Este 
evident că există legături sociale de prietenie între bărbaţi 
şi femei, dar se constată şi mari varietăţi culturale. 
Îndeosebi, în majoritatea culturilor, predomină relaţiile 
amicale între indivizi de acelaşi sex. In societăţile 
occidentale de tip monogam, unde există tendinţa de a 
avea funcţii şi drepturi sociale egale, cuplul heterosexual 
combină cele două legături: de prietenie şi sexuală. Am 
analizat deja diversele variante ale amestecului respectiv, 
dar totul pare să demonstreze că mai degrabă relaţia de 
prietenie asigură durata relaţiei decât legătura erotică, 
deşi, în mod paradoxal, sub impulsul celei din urmă se 
formează multe relaţii care se afişează iniţial (în mod 


37 „There is no doubt that no sexual bunds are the fundamental 
cohesive force which determines the form taken by society in 
mammals”, in T. Poole, Social Behavior in Mammals, Blackie, New York, 

ipocrit) ca fiind doar amicale. 

Cu toate acestea, trebuie remarcat că, în specia 
umană, impulsiile de afiliere si cele sexuale se 
întrepătrund mult mai mult decât la celelalte specii, din 
cauza rutului permanent, a funcţiei erotizante a multor 
aspecte culturale şi a exploatării economice a acestei stări 
de fapt. lar toate acestea introduc în relaţiile de afiliere 
cele mai normale, cum ar fi relaţiile párinti/copii şi relaţiile 
adulte amicale, o refulare mai mult sau mai puţin latentă a 
sexualităţii. S-a observat că anumite comportamente 
amicale ,virile", precum tachinările, disputele, farsele, 
abia ascund homosexualitatea latentă subiacentă. Deseori, 
dezvoltarea prieteniei şi a bucuriei provocate de tandrete 
nu au loc decât cu preţul unei refulări sau, în cazurile cele 
mai fericite, printr-o transformare a scopurilor libidoului 
cu ajutorul unui mecanism complex şi dificil pe care Freud 
l-a denumit sublimare. 

Ura şi formele violenţei 

Marilor sentimente pozitive trăite prin dragostea 
sexualizată, dragostea tandră şi prietenia afectuoasă, li se 
opun „în mod firesc” marile sentimente „negative” ura, 
agresivitatea si violenta. ,In mod firesc”, deoarece 
„dragostea şi ura” sunt deseori asociate în limbajul comun 
ca fiind antonime, iar, din punct de vedere etologic, 
„dragostea si agresivitatea” sunt constituenți ai 
comportamentelor sexuale şi reproducătoare... 

Violenţa este cel mai adesea considerată 
comportament agresiv definit prin intensitate si un 
caracter irepresibil, de îndată ce a fost declanşată. Pare să 
anihileze facultăţile cognitive si mecanismele de 
autoapărare. Distrugătoare, apare în general în forma 
paroxistică, cu o fază de tensionare rapidă, o fază de 
explozie elastică3 şi o întoarcere la calm relativ rapidă. 

Violenţa constituie una dintre problemele majore ale 
sfârşitului de secol XX, din cauza formelor de manifestare 


38 Termen folosit în semiologia psihiatrică pentru a califica conduitele 

multiple pe care le îmbracă şi, poate, din cauza extinderii 
excesive a conceptului în sine. 

Se vorbeşte de „violenţa interetnică” şi de „violenţa 
politică” care „bântuie” în numeroase puncte ale globului, 
unde specia umană dă impresia că se lasă în voia unor 
impulsii  autodistructive iraționale. Se vorbeşte, de 
asemenea, de „violenţa stadioanelor” legată de 
dezläntuirea agresivă şi distructivă a anumitor bande 
organizate şi de „violenţa izbucnirilor interrasiale” care se 
pot declanşa pe neaşteptate în urma unui incident 
nesemnificativ în comparaţie cu consecinţele pe care le 
generează. Pe lângă manifestările colective, abundă 
exemplele de violenţă individuală: reacţii excesiv de 
agresive în cazul automobiliştilor, al persoanelor enervate 
peste măsură de vecini, şi care ajung până în pragul 
crimei, al adulţilor ce îşi lovesc copiii sau îi supun unor 
maltratări corporale care pot antrena moartea. Într-o altă 
acceptiune, se vorbeşte de violenţă pentru a desemna 
abuzul de putere exercitat asupra celorlalţi violenţa 
părinţilor, a profesorilor, a „şefilor” de orice fel... 

În fine, adjectivul „violent” califică şi intensitatea 
ridicată a unui afect: frica, furia, tandretea pot fi violente. 
În acelaşi sens, anumite forme de expresie duse la extrem 
sunt calificate drept „frenetice” Deşi în ansamblu aceste 
forme de violenţă constituie excepţii, iar uneori fapte 
diverse, în peisajul mediatic cotidian ele au devenit unul 
dintre elementele permanente. O emisiune informativă 
lipsită de relatarea unor fapte violente este acum o 
raritate. Prin urmare, nu este de mirare că violenţa a 
generat numeroase studii de specialitate şi multiple teorii, 
uneori contradictorii. 

Etologia comportamentelor agonistice 

Deşi violenţa se exprimă prin comportamente 
agresive, reciproca nu este adevărată: acestea se pot 
încadra în familii de comportamente a căror trăsătură 
fundamentală să nu fie violenţa. Etologii le califică drept 
agonistice. 


Folosite pentru atac şi apărare, se manifestă cel mai 
des când trebuie folosite în apărarea progeniturii, rezervei 
de hrană, spaţiului vital şi teritoriului, statutului social, 
precum şi în protecţia împotriva prădătorilor. Aşadar, 
aceste comportamente sunt foarte uşor de observat şi, la 
modul general, sunt considerate integrate 
comportamentelor reproducătoare şi alimentare. 

Se poate observa însă şi faptul că într-o situaţie de 
conflict individul are posibilitatea de a alege între a se 
lupta cu adversarul şi a fugi. Lupta nu prezintă interes 
decât pentru cel mai puternic: cel slab este interesat să se 
supună sau să fugă. Aceasta presupune existenţa unor 
sisteme de evaluare a riscului, iar etologii au descris 
comportamentele  ritualizate si semnalele specifice 
premergătoare luptei. 

Aceste schimburi dezvăluie intenţiile potenţialului 
adversar, forţa acestor intenţii şi oferta de supunere a 
unuia dintre parteneri. Tehnicile de luptă sunt la rândul lor 
ritualizate... Deşi agresivitatea se manifestă destul de 
frecvent la animale, doar rareori se ajunge la distrugerea 
fizică a adversarului. Acest lucru este cu atât mai vizibil, 
cu cât schimbul depinde în mare parte de context: în 
general, avantajul îi aparţine celui care se găseşte pe 
propriul teritoriu. La fel, într-un grup social organizat se 
stabileşte o ierarhie care evită punerea permanentă în 
discuţie a întâietăţilor. În fine, uneori se constată si 
„respectul” proprietăţii. Din perspectivă sociobiologica, 
datorită faptului că permit reglarea agresivitatii, sistemele 
în discuţie evită autodistrugerea speciei şi participă la 
selecţia naturală in favoarea reproducerii si a 
supravieţuirii celor puternici. 

O altă remarcă care decurge parţial din precedentele 
este următoarea: comportamentul de agresiune nu este 
comportament de pradă. 

Un leu care se luptă cu un rival nu are un 
comportament identic cu al unui leu care vânează o 
antilopă. In primul caz este vorba de un comportament 

reproducător, în celălalt de comportamentul alimentar. În 
natură totul se desfăşoară ca şi cum animalul ar fi în 
posesia unei panoplii de module comportamentale, care 
pot fi mobilizate în funcţie de circumstanţe, pragul de 
excitație al anumitor module coborând în funcţie de 
motivaţia internă dominantă. Pentru masculi, modulele 
comportamentului agonistic sunt disponibile mai ales în 
epoca reproducerii, iar pentru femele în perioada 
maternității. Altfel spus, comportamentele agonisiice fac 
parte din repertoriul de scheme de activitate specifice 
proprii fiecărei specii şi utile pentru supraviețuirea sa. 

Cum se prezintă situaţia la om? 

În ciuda reticentei, uneori justificată, cu care unii 
sociologi privesc aplicarea datelor etologiei la specia 
umană, este totuşi interesant să-i urmărim împreună cu 
Montagner, de exemplu, pe copiii foarte mici care 
exteriorizeaza mimici şi gesturi agresive ,neinvátate". La 
rândul lor, Eibl-Eibesfeldt si Morris au arătat că, de la 
începuturile lumii, războinicii au folosit tehnici de 
intimidare întru totul asemănătoare cu cele ale altor 
animale. Însă comportamentele agonistice ale speciei 
umane se pretează la o interpretare mult mai complexă, fie 
că vorbim la scară microsocială, când ne referim la 
interacţiunile obişnuite ale vieţii cotidiene, fie că vorbim la 
scară macrosocială: agresivitate între grupuri, etnii sau 
naţiuni. 

După cum au demonstrat studiile proxemice* ale lui 
Hall şi studiile interactioniste ale lui Goffman, în cursul 
interacțiunilor cotidiene sunt activate numeroase 
dispozitive pentru a evita conflictele deschise: ritualuri de 
politeţe şi de bună creştere, comportamente reparatorii şi 
protectoare ale feței. Omul este un animal cu un narcisism 
fragil şi orice contact cu cei din jur este trăit ca potenţial 
periculos. Prin aceasta el nu se distinge de celelalte 
animale, dar evoluţia sa îl plasează pe un loc mai complex 
din două motive: modalizarea culturală a ritualurilor, 
mărginite de conventionalism şi de simbolism, şi structura 

spaţiului social care îl constrânge la promiscuitate şi cel 
mai des interzice eschivarea. 

Din studierea celorlalte primate a reieşit clar că la 
toate există semnale de luare de contact, de afişare a 
prieteniei, interes, iritare, ambivalenta, liniştire, supunere 
sau dominare... Dar aceste semnale sunt foarte legate de 
codul genetic şi nu prezintă variaţii culturale, şi de aceea 
sunt în general transparente şi sincere. 

Dimpotrivă, reprezentanţii speciei umane joacă în 
permanenţă un rol care pare potrivit pentru îndeplinirea 
unor strategii complexe: omul este un role taking animal, 
spunea psihosociologul G.H. Mead. Afişarea unor semnale 
paşnice indică supunerea la legile politetii, dar nu este 
niciodată considerată ca o dovadă de sinceritate. Şi totuşi 
acest sistem este în general suficient pentru a asigura o 
„ordine socială” aparentă. 

Şi mai problematice sunt încă manifestările agresive 
ia nivel mediu şi macrosocial: cele mai simple sunt 
manifestările institutionalizate - pe de o parte, jocurile si 
turneele sportive, pe de altă parte spectacolele mediatice. 
Este vorba de un drenaj socializat al agresivitátii latente; 
voi relua aspectul când voi prezenta teoria empatiei 
generalizate. 

Cele mai complexe manifestări sunt conflictele între 
grupuri, etnii şi naţiuni, care continua să facă ravagii pe 
planetă la acest sfârşit de secol XX. Însă, în această 
privinţă, trebuie să cunoaştem şi alte abordări. 

Psihosociologia agresivitatii 

Lucrările psihosociologilor in domeniu sunt 
numeroase şi nu le voi cita decât pe cele care au introdus 
concepte devenite mai târziu uzuale. 

Unii, precum Dollard (1939), au pus accentul pe rolul 
frustrării. Frustrarea cauzează afecte neplăcute, iar 
acestea induc afecte agresive. Imposibilitatea de a 
exterioriza comportamentele în discuţie sau ineficienta în a 
reduce frustrarea induc la rândul lor resemnarea şi/sau 
disperarea precum şi, eventual, criza de violenţă. 


Alţi autori (Berkowitz, 1984, 1988) consideră, dintr-o 
perspectivă neo-asociationista, că agresivitatea este o 
reacţie la evenimentele cu valoare negativă sau „aversive” 
Deci, obţinem schema care urmează: expunerea la 
evenimente aversive induce afecte negative (neplăcute) 
care activează la rândul lor agresivitatea sau fuga. 

În cele din urmă, pentru teoreticienii învăţării sociale 
(Bandura, 1973), comportamentele agresive se învaţă 
pornind de la „modele sociale” în termeni interactionisti, 
pragmatica socială a agresivitätii (împotriva cui, când, de 
ce va fi utilizată) se învaţă. 

Pe lângă frustrare şi evenimentele ,aversive”, şi 
provocarea are un rol declanşator. Agresivitatea provoacă 
agresivitate: amenințările, atentarea la „faţă”, 
nerespectarea regulilor de recunoaştere a statutelor şi 
codurilor provoacă agresivitate. Studiul?? european citat 
mai sus arată că printre factorii ce declanşează reacţii 
negative se numără, în ordinea importanţei, următorii: 
tratamentul neglijent sau ingrat din partea prietenilor, 
sentimentul de a fi victima unei nedreptäti şi, în cele din 
urmă, un prejudiciu cauzat de necunoscuţi. 

Un alt factor important al agresivitatii cotidiene este 
transferul de agresivitate (Zillmann, 1988). Un subiect 
care trăieşte o situaţie generatoare de agresivitate pe care 
nu a reuşit să o controleze eficient este predispus să 
trăiască şi următoarea situaţie tot agresiv, ca şi cum 
pragul său de toleranţă ar fi fost redus de experienţa 
anterioară (ceva de genul „lasă-mă-n pace! astăzi sunt 
prost dispus!”). În plus, transferul de agresivitate poate să 
îmbrace şi forma unui mecanism relational permanent: A îl 
agresează pe B, B nu îi poate răspunde lui A, aşa că îşi 
redirectioneazà agresivitatea spre C. Respectivul transfer 
este deseori înlesnit de o oarecare asemănare sau înrudire 
între C şi A. „Dacă nu poţi fi tu, atunci să fie fratele tău sau 
unul dintre ai tăi”. În felul acesta apar de partea victimelor 
,tapii ispăşitori”, iar de partea călăilor „micii şefi” Dar, in 

afară de sfera muncii, aceste fenomene sunt la fel de uşor 
reperabile deopotrivă în sistemele familiale, şi chiar în 
cadrul grupurilor şi al naţiunilor. 

Gradul de agresivitate al unei situaţii sau al unei 
persoane va fi evaluat în mod diferit în funcţie de mai mulţi 
factori: ce atitudini au avut, ce au făcut înainte, cum au 
anticipat şi cum şi-au imaginat subiecţii situaţia; cu alte 
cuvinte, factorii cognitiv-afectivi sunt importanţi în 
aprecierea situaţiilor. Zilmann şi Cantor (1976) au 
constatat în cursul mai multor experimente că studenţii 
examinati de un profesor foarte aspru, ba chiar brutal, se 
dovedeau foarte toleranti dacă erau informaţi înainte de 
examen că profesorul respectiv are probleme, mai puţin 
toleranti dacă aflau aceasta după şi chiar dispretuitori şi 
critici dacă nu aflau nimic. 

Provocarea, transferul de excitație, învățarea 
modelelor sociale ne duc direct la rolul mijloacelor de 
informare în masă. 

Numeroase experimente şi observaţii naturaliste care 
au utilizat filme si videograme (Liebert, Sprafkin, 
Davidson, 1989; Schulte e/ al. 1988; Josephson, 1987) au 
demonstrat cá spectacolele violente sunt urmate de 
creşterea numărului de jocuri agresive la copii. La fel, 
Donnerstein, Berkowitz şi Linz (1987) au arătat că filmele 
pornografice cu scene sexuale violente le produc bărbaţilor 
o excitație puternică însoţită de o creştere a agresivitatii si 
insensibilitate faţă de victime. 

Pe scurt, expunerea permanentă la modele de 
violenţă banalizează violenţa zilnică, creşte nivelul de 
competenţă combativă şi propune modele predominante de 
identificare cu agresorul. 

Pe de altă parte, în cadrul speciei umane, violenţa 
apare foarte frecvent în forme deviate: simbolice, indirecte 
sau inconstiente. 

Simbolice sau indirecte: cuvintele ambigue, 
calomnioase, ironice etc. La fel, in cazul rivalitátilor 
politice apar foarte rar in mod clar mimici sau posturi 

agresive, deşi sunt saturate de o agresivitate uşor de 
perceput. Una dintre întâlnirile televizate dintre Fabius şi 
Chirac, plină de zâmbete, semăna totuşi în mod evident cu 
o luptă între cocosi. 

Agresivitatea inconstientä înseamnă fapte cu 
consecinţe negative pentru ceilalţi, dar efectuate „cu cele 
mai bune intenţii” Forma cea mai caracteristică se 
realizează prin ceea ce psihanaliştii numesc „formaţiuni 
reactionale” Subiectii care se confruntă cu propriile 
impulsii agresive le inversează radical şi devin modele de 
bunătate şi amabilitate şi până la urmă îi agresează pe cei 
din jur punându-i în situaţia de a fi recunoscători şi 
dependenţi de ei în mod forţat. 

În sfârşit, atunci când nu se poate rezolva în mod 
firesc prin fugă, agresivitatea ce nu poate fi exprimată, fie 
din cauza constrângerilor sociale, fie din cauza unor 
constrângeri interioare, ce ţin de „supraeu”, duce la 
resemnare şi disperare după cum a observat Dollard 
(1939). În acest moment, se trece de la afecte alo-agresive 
la afecte auto-agresive: agresivitatea subiectului se 
întoarce spre el însuşi, un obiect devalorizat şi demn de 
ură. 

În acest sens, depresia este o conduită agresivă 
redirectionatà spre propria persoană. 

Punctul de vedere psihanalitic 

Câteva dintre consideratiile precedente au fost deja 
amintite din această perspectivă. 

Ţinând cont de dihotomia iniţială propusă de Freud, 
care împarte instinctele în două mari categorii - instincte 
de conservare în serviciul individului şi instincte de 
reproducere în favoarea speciei agresivitatea se poate 
pune în serviciul amândurora. 

Numeroşi psihanalisti consideră însă că trebuie 
diferenţiate două perioade în geneza afectelor agresive. În 
cursul primei perioade, numită arhaică, sunt activate 
numai instinctele de conservare. Referitor la tipul de 
relatie-e care îl poate avea nou-născutul, întâlnim o 

dependenţă primitivă, care, în caz de ruptură, se 
transformă în angoasă şi/sau manifestări violente ce pot fi 
interpretate drept agresive. Şcoala kleiniană consideră că 
afectele resimtite în acel moment se împart între durerea 
persecutorie provocată de obiectul care dispare şi 
agresivitatea fata de obiectul respectiv. Această 
agresivitate primă este resimţită ca irepresibilă şi se 
conformează unei nevoi de descărcare spontană. Atunci 
apar fantasme distructive ale obiectului şi subiectului, 
după cum o arată tabloul unei violenţe extreme oferit de 
bebeluş. Mecanismele de proiecţie a obiectului rău şi de 
introiectie a obiectului bun se dezvoltă pornind de la 
aceste reacții arhaice, apoi într-un stadiu ulterior 
fuzionează, constituindu-se un obiect total şi permanent, a 
cărui absenţă este legată mai mult de problematica 
depresiei decât de cea a violenţei primitive. A doua 
perioadă, mai târzie, este legată de clasica competiţie 
oedipiana. 

O reevaluare a ansamblului acestor conceptii a fost 
facuta de curand de catre J. Bergeret, autorul conceptului 
de violenta fundamentala. Dupa parerea lui, trebuie sa se 
facă distincţie in sânul relaţiei mamă/copil între ceea ce 
aparţine registrului agresivitátii, conţinând un amalgam de 
dragoste şi ură, şi ceea ce ţine doar de „violenţa 
fundamentală”, instinct primar de apărare a vieţii, care nu 
exprimă nicio vectorizare obiectuala imprecisă, nici 
capacitatea de a iubi sau de a uri. În cazul unei evoluţii 
afective fericite, dinamismul violent în discuţie s-ar afla în 
serviciul libidoului, în cadrul unui mecanism integrativ 
prin care libidoul se sprijină pe instinctul violent. 

Intoarcerea la modelul arhaic este însă oricând 
posibilă. Agresivitatea competitivă se poate transforma în 
violenţă arhaică la cea mai mică scurtcircuitare a 
mecanismelor de reglare. Probabil aceasta se întâmplă în 
cazul scenelor de violenţă colectivă de pe stadioane: 
agresivitatea competitivă şi ludică desfăşurată de jucători 
provoacă un ecou la spectatori, asupra cărora se exercită o 


2 


potenţializare afectivă ca urmare a unui efect de empaáie 
în masă. Interdictiile adaptati ve obişnuite cad si, din 
cauza alcoolului şi a frustrărilor sociale care abundă 
astăzi, asistăm la trecerea la actul colectiv într-o empatie 
de acţiune frenetică. 

Pentru a extinde consideratiile precedente, mi se 
pare potrivit să redau unele idei pe tema războiului 
cuprinse într-o corespondenţă încă puţin cunoscută dintre 
Freud şi Einstein. 

Warum Krieg? 

In traducere, „De ce războiul”? Dezbaterea, iniţiată 
de Societatea Naţiunilor, începe cu o scrisoare a lui 
Einstein, datată 30 iulie 1932. Einstein porneşte de la 
ipoteza că doar acceptarea unei autorităţi supranationale 
ar permite adoptarea unor legi generatoare de echilibru şi 
rezolvarea conflictelor, dar că, din nefericire, în sânul 
fiecărei naţiuni există o minoritate care se opune, din 
interes sau ambiţie. 

Cum se explică faptul că majoritatea se supune 
acestei minorităţi? 

Interpretarea lui Einstein prezintă interes pentru 
punctul nostru de vedere: „minoritatea la putere 
controlează şcolile, presa şi de obicei şi Biserica, ceea ce îi 
conferă capacitatea de a organiza şi controla emoțiile 
maselor şi de a le transforma într-un instrument în 
favoarea propriului interes”. 

Dar cum reuşeşte minoritatea să trezească un 
asemenea entuziasm din partea mulțimilor încât să ajungă 
să-i facă să-şi dea şi viaţa? 

După Einstein, există un singur răspuns posibil: „În 
om există o atracţie profundă pentru ură şi distrugere”, iar 
această atracţie se exteriorizează în anumite împrejurări, 
creând o adevărată „psihoză colectivă”. 

Şi asta conduce la întrebarea finală, care este cea 
mai importantă şi al cărei răspuns este aşteptat de la 
Freud: „Este posibil să controlăm evoluţia mentală a 
omului pentru a-l apăra de aceste psihoze de ură şi 

distrugere? (şi aici nu este vorba numai de oamenii inculti, 
ci şi de intelectuali)”. 

Freud îi răspunde în septembrie 1932: 

„Intr-adevăr, faptul că rezolvarea conflictelor de 
interese se face prin violenţă este un principiu general 
valabil... Şi dacă acest lucru se aplică pentru ansamblul 
regnului animal, nu există niciun motiv ca specia umană să 
nu se conformeze”. 

Premisa de la care porneşte este că în vremea 
hoardelor primitive, dominantă era forţa fizică, atât la 
oameni, cât şi la animale; apoi, odată cu inventarea 
uneltelor, superioritatea intelectuală a înlocuit forţa brută, 
dar scopul a rămas acelaşi: cei puternici trebuiau să-şi 
impună punctul de vedere în faţa celorlalţi şi chiar să-i 
înlăture dacă era cazul. Acest regim s-a modificat în 
momentul trecerii de la violenţă la un sistem de legi, 
atunci când s-a constatat că un individ puternic poate fi 
contracarat de mai multi indivizi slabi împreună („în unire 
stă puterea”). Ca urmare, sistemul de legi a devenit 
puterea comunităţii, iar pentru a evita ca puterea să fie 
mereu pusă în discuţie au fost create sisteme juridice şi 
autorităţi care să le facă respectate. Dar, ca urmare a 
recunoaşterii acestei de comunităţi de interese, în cadrul 
grupului s-au dezvoltat şi legături afective: sentimentele 
împărtăşite sunt o adevărată sursă a forţei sale. Prin 
urmare, esenţa problemei este aceasta: „Violenţa este 
stăpânită prin transferul de putere unei unităţi mai largi, a 
cărei coeziune se menţine datorită legăturilor emoţionale 
care se dezvoltă între membrii săi”. 

Cu toate acestea, în grup se ivesc complicaţii din 
cauza inegalitätilor existente. Regulile sunt manipulate în 
favoarea celor puternici, şi ca urmare conflictele de 
interese nu dispar. Şi între comunităţi diferite apar 
conflicte. De unde războaiele, întotdeauna distrugătoare. 

În vederea evitării acestei evoluţii, pare a fi 
indispensabilă crearea unor autorităţi supranationale, cu 
organisme de conducere şi o putere efectivă pentru a 

asigura respectarea hotărârilor luate. Ne întoarcem la 
întrebarea fundamentală: „Cum să creăm şi să menţinem 
legături afective pozitive între oameni?” După părerea lui 
Freud, singurul mijloc ar fi reunirea în jurul unor obiecte 
comune ale dragostei (fără scop sexual) şi favorizarea 
identificărilor reciproce cu scopul de a produce o 
comunitate de afecte. 

Cât despre întrebarea: cum se explică entuziasmul 
oamenilor pentru război? Freud crede în existenţa unor 
instincte de ură şi distrugere care coexistă cu instinctele 
erotice. În orice caz însă, acţiunile săvârşite se explică 
rareori printr-un singur instinct, deoarece motivațiile sunt 
cel mai des multiple, iar cele afişate ca fiind dintre cele 
mai nobile sau mai idealiste sunt deseori doar camuflajul 
unor motive distructive. Un ultim motiv al acestei 
complexitáti instinctul distructiv nu se îndreaptă numai 
către exterior; operează şi în interiorul subiectului, iar 
acesta poate considera că este util să îl exteriorizeze 
pentru a-şi menţine echilibrul biologic... 

Din toate aceste motive rezultă că instinctele 
agresive nu pot fi eliminate şi atunci se pune problema 
derivării lor. În acest scop, singura modalitate este de a 
întări legăturile interpersonale. 

Freud isi încheie scrisoarea printr-o întrebare 
nerostită până atunci, dar care îl preocupă: „De ce 
Einstein şi el însuşi, ca şi mulţi alţii, se opun atât de violent 
războiului, dacă acesta pare un fenomen destul de firesc, 
cu baze biologice solide?” 

Această ostilitate faţă de război este rezultatul unui 
proces de civilizare care a dus la dezvoltarea vieţii 
intelectuale şi la renunţarea la expresia brută a 
instinctului. 

În încheiere, Freud afirmă că pentru a lupta 
împotriva războiului, trebuie dezvoltată civilizaţia! „Tot 
ceea ce contribuie la dezvoltarea civilizaţiei este şi un 
mijloc de luptă împotriva amenințărilor războiului”. 

Comentarii pe marginea temei „Warum Krieg". 


Formulată în 1932, concluzia lui Freud cu privire la 
virtuțile ,civilizatiei” pare de un optimism exagerat acum 
la sfârşitul secolului XX. Fenomenul războiului continuă. 
Atât la Freud, cât şi la Einstein, sunt prezente două idei: 
pe de o parte, este nevoie de un sistem organizatoric de 
nivel superior, capabil să dezamorseze conflictele şi să 
reducă inegalitätile, iar pe de altă parte, pentru ca acest 
lucru să fie eficient, şi am văzut că Freud a repetat aceasta 
în mai multe rânduri, este nevoie să se creeze anumite 
legături emotionale care să permită realizarea unei 
comunităţi de afecte. 

Cei doi autori sunt unanim de acord în privinţa 
existenţei unui potenţial violent în străfundurile omului 
(„pasiune latentă” la Einstein, „instinct agresiv” la Freud), 
recunoscut drept „natural“, altfel spus, legat de nişte 
montaje instinctive care nu aşteaptă decât să se dezläntuie 
dacă apare o ocazie favorabilă. Această idee este reluată şi 
argumentată de etologi precum Lorenz si sociobiologi 
precum Wilson. 

Dacă Freud a considerat că există, alături de 
impulsiile sexuale, si potentiale impulsii distructive în 
fiecare fiinţă umană, aceasta nu înseamnă, cum au vrut 
unii să lase de înţeles, că aceste forţe duc automat la 
conflicte şi distrugere. Însă, se subintelege că omul este 
predispus, dacă circumstanţele o cer şi trecutul său îl 
îndeamnă, la atac şi apărare. Sentimentele negative sunt 
tot atât de „naturale” ca şi sentimentele pozitive, iar unii 
etologi ca Lorenz au întărit aceste idei sprijinindu-se pe 
observaţii foarte convingătoare. 

Competiţie şi gelozie 

Există două forme de agresivitate care merită o 
atenţie specială datorită frecvenţei cu care apar: 
competiţia şi gelozia. 

În societatea noastră competiția are un statut nobil. 
„Spiritul de competiție” este considerat o calitate, 
corespunde profilului cerut tinerilor angajaţi (the winners) 
şi este socializat (,sublimat") în toate sporturile si 

activităţile ce se termină cu un câştigător: jocurile 
televizate sunt un exemplu cotidian. 

Spiritul de competiţie ia naştere foarte devreme. Din 
punctul de vedere al psihanaliştilor, apare în aceeaşi 
perioadă cu manifestarea complexului lui Oedip: prima 
competiţie nu este oare aceea între copil şi părintele de 
acelaşi sex pentru a câştiga dragostea exclusivistă 
părintelui de sex opus? Şi lucrurile continuă cu fraţii şi 
surorile, apoi cu lupta pentru a câştiga stima comunităţii, a 
învăţătorilor si a părinţilor. In sfârşit, competiţia se 
prelungeşte în rivalitátile amoroase, căutarea unui loc de 
muncă sau a unei recompense: sportivă sau intelectuală 
(„fie ca cel mai bun să câştige”). 

Pentru câştigător, beneficiile sunt evidente, şi nu 
numai pe plan material, ci şi pe planul valorizării 
personale, al siguranţei şi al inflaţiei narcisiste. Reversul 
medaliei este că există şi cei care pierd, fapt ce trebuie 
asumat de câştigător, cu alte cuvinte trebuie să-şi asume 
dimensiunea agresivă a succesului sau a reuşitei. Pentru 
mulţi indivizi (Josers) acest aspect inhibă dorinţa de a 
câştiga. Agresivitatea refulată se canalizează pe alte căi 
deja semnalate: transfer lateral sau întoarcere către sine. 
Dar şi mulţi dintre winners au probleme; cel mai bun mod 
de a se bucura de victorie este să nu se lase deranjati de 
bunele sentimente faţă de ceilalţi. Profilul tipic al 
winnerului conceput de societatea liberală contemporană 
este un amestec dintre tipul A al lui Rosemnan şi gândirea 
operatorie* alexitimică* a lui P. Marty si Sifneos*® Adică: 
hiperactiv, agresiv si fárà emotii. Sunt chiar tipurile de 
functionare mentală care predispun la boli 
psihosomatice...! 

Gelozia este legată de competiţie. Poate fi definită ca 
o stare emoţională aversivă, provocată de relaţia pe care o 
întreţine un actual sau fost partener cu o terță persoană 
(Buunk şi Bringle, 1987). 

Ea corespunde punerii în discuţie a statutului 

privilegiat al unei relaţii, iar prototipul său se află în 
metamorfozele relaţiilor amoroase: gelozie între copii în 
dragostea intrafamilială, gelozie în cadrul unui cuplu de 
îndrăgostiţi; modelul se poate extinde şi la relaţiile amicale 
sau profesionale. Prezintă aceleaşi aspecte ca cele amintite 
în cazul competiţiei. 

Cazul prototipic este cel în care cineva constată sau 
îşi imaginează că partenerul de care este legat afectiv şi 
sexual întreţine o relaţie de aceeaşi natură cu o a treia 
persoană. 

Reacţia de gelozie este direct proporţională cu gradul 
de implicare afectivă în relaţie şi se traduce prin apariţia 
unor afecte neplăcute, deosebit de negative. Studiile lui 
Smith, Kim şi Parrot (1988) au arătat că primele patru în 
ordinea frecvenţei sunt: neîncrederea, respingerea, 
ostilitatea şi furia, urmate de frica de a pierde obiectul şi 
de rana narcisistă. Evident că toate aceste afecte sunt 
amestecate, şi putem spune de exemplu că furia şi 
ostilitatea se situează după rana narcisistă sau frica de a 
pierde obiectul... 

Gelozia se răsfrânge atât asupra obiectului infidel, 
cât şi asupra tertului rival şi poate genera situaţii 
complexe. În cazurile simple, avem de-a face cu 
agresivitatea directionata spre rival. Este reacția 
„naturală” filogenetică care seamănă mult cu competiţia. 
Dar situaţia se poate organiza de asemenea după modelul 
„agresivitate îndreptată împotriva obiectului” si 
„competiţie cu obiectul în raport cu cel de-al treilea” de ce 
îl preferă pe el/ea şi nu pe mine? Avem de-a face cu 
dimensiunea homosexuală latentă, deseori prezentă în 
geloziile excesive sau chiar patologice. 

În sfârşit, ponderea modelelor culturale este la fel de 
importantă. Nu aceleaşi situaţii provoacă afecte de gelozie 
în diferitele culturi existente. La anumite populaţii, era 
firesc să li se ofere oaspeţilor sau străinilor o femeie 
pentru a-şi petrece noaptea cu ea, în timp ce la altele o 
simplă privire este vinovată, iar femeile sunt protejate, de 

exemplu prin voal, de orice contact cu străinii. 

O anchetă efectuată de Buunk şi Hupka (1987) în 
şapte ţări industrializate confirmă acest lucru: de la simpla 
privire la raportul sexual consumat, evantaiul este foarte 
larg si nu poate decât să-l facă pe călătorul neinitiat să fie 
prudent! 

Metalog 2 

].V.S.: Ati introdus ura si violenta fundamentală în 
capitolul dedicat marilor sentimente. Dar violenţa nu este 
mai degrabă un comportament decât un sentiment? 

JC: Violenţa este un termen cu mai multe 
semnificaţii. Este utilizat drept calificator de intensitate: 
„Orice afect poate fi violent” Alteori, violenta este 
sinonimă cu agresivitatea comportamentală şi, în cele din 
urmă, se referă şi la exercitarea puterii asupra celorlalți 
„faire violence" = a constrânge. In ceea ce priveşte 
violenţa şi agresivitatea, cred că am fost destul de explicit, 
poate nu suficient însă referitor la aspectul ,violentá- 
intensitate” Este de la sine înţeles că un sentiment sau o 
emoție sunt mai mult sau mai putin intense si pot fi 
calificate drept violente. Dar merită subliniat aspectul 
frenetic al anumitor comportamente violente. Oricare ar fi 
afectul sau cauza, violenţa extremă, considerată la punctul 
de maximă intensitate afectivă, prezintă un caracter de 
generalitate. Este ceea ce traduc expresiile „a izbucni” sau 
„a ajunge la capătul puterilor” Calificativul pe care îl dau 
acestor stări si comportamentelor prin care se 
concretizează este frenetice. Comportamentele frenetice 
nu se pot manifesta în viaţa cotidiană, fiindcă expresiile 
emoţionale trebuie bine temperate. Excesele trădează 
pierderea controlului. Care nu este acceptat. Există însă 
anumite circumstanţe şi situaţii în care frenezia are voie să 
se manifeste. 

In planul conduitelor individuale, este vorba mai întâi 
de actul sexual. Orgasmul, care de altfel este unul dintre 
elementele de bază aletoriei lui Reich, este un exemplu 
tipic de frenezie: afecte intense, pierderea controlului, 

impresia de a fi atins limitele oricăror plăceri posibile. 
Apoi, pe acelaşi plan, se pot aminti anumite aspecte 
toxicomanice. Endorfinele cerebrale eliberate în cursul 
actului sexual sunt, de altfel, înrudite cu morfina. Orice 
conduită care se manifestă după tiparul unei orgii 
consumatorii intră în aceeaşi categorie: alcoolismul în 
ultimă fază, „beţiile”, „chiolhanurile”. 

Comportamentele frenetice pot fi însă încadrate si 
social. Ca în cazul marilor sărbători: mai ales carnavalul, 
aşa cum mai apare în anumite zone ale lumii, de exemplu 
în America Latină. Manifestările sportive sunt din ce în ce 
mai mult o ocazie pentru acest tip de explozie, cand e 
vorba de huligani, în sfârşit, anumite aspecte legate de 
război sau de luptele armate ţin de frenezie. „Furia 
războinică”, „nebunia ucigaşă”, tot atâtea expresii care 
descriu acele stări in care limitele impuse de rațiune si 
controlul obişnuit al comportamentului dispar într-o clipă. 

].V.S.: De la orgasm la furia războinică, trecând la 
nebunia stadioanelor, carnaval şi marile petreceri, este 
vorba totuşi despre stări destul de îndepărtate! 

J.C.: în aparenţă da, dar există un numitor comun 
care este violenta frenetica şi starea afectivă ce o 
însoţeşte. Frenezia se caracterizează de asemenea prin 
apariţia bruscă, cu o amorsare rapidă, în cursul căreia un 
prag extrem este trecut, apoi un declin la fel de de rapid, 
urmat deseori de o fază depresivă („post coitum animal 
trist”, „tristeţea de după sărbători”, „starea de 
mahmureală”...). 

JVS.: Cui pe cui se scoate, există si formula 
următoare: make love noi war, care pare să facă o 
diferentá intre orgasm si furia rázboinicá... 

J.C.: Dar le si apropie. Este uşor de presupus, ca si 
Reich, cà represiunea orgasmului cauzează fie tulburări 
psihofiziologice, fie accese de defulare catartică ce joacă 
oarecum rolul unei supape şi permit descărcarea unor 
tensiuni energetice de prea mult timp reţinute. 

Este adevărat că această teorie rămâne la nivelul 

metaforei. Ce este aceasta  ,energie" misterioasă? 
Corespunde aspectelor „economice” şi „dinamice” ale 
teoriei freudiene si conduce spre anumite terapii cu 
mediere corporală. Este dificil să merg mai departe acum 
pe această linie, dar trebuie să recunoaştem că modelul 
energetic este practic pentru a explica entitatea 
constituită de comportamentele violenţei frenetice. 

Capitolul 3 

Etologia afectelor cotidiene 

Viaţa cotidiană este locul de manifestare a diferitelor 
stări afective inventariate până acum: bucurie, tristeţe, 
surpriză, furie, dezgust... dragoste şi anxietate. Pe de altă 
parte, interacţiunile cotidiene cele mai banale se sprijină 
aproape în permanenţă pe un lanţ afectiv care contribuie 
la crearea şi întreţinerea unei ambiante timice (umoare) 
decisivă în privinţa calităţii vieţii. Or, chiar dacă nu 
constituie excepţii, emoţiile de bază sunt mai degrabă rare 
în viaţa de zi cu zi. Şi atunci, mai există şi alte afecte? 

O primă ipoteză ar fi următoarea: deşi sunt de 
aceeaşi natură ca şi marile emoţii de bază, manifestările 
afective cotidiene au o intensitate mai scăzută; prin 
urmare, afectele cotidiene ar fi ,micro-emotii” pe care le 
putem califica drept ,subliminare" in másura in care nu 
lasă urme in memorie pe termen mediu sau lung. 

O altă ipoteză, compatibilă cu cea precedentă, este 
că afectele vieţii cotidiene sunt parţial diferite de emoţiile 
de bază clasice. Dar care este natura lor? 

Numeroase răspunsuri la această întrebare sunt date 
de analizarea eto-fiziologică a situaţiilor de interacţiune 
faţă in fata şi mai ales de definirea afectelor 
conversationale. Într-adevăr, conversaţia reprezintă o 
situaţie tipică de interacţiune cotidiană datorită banalitatii, 
frecvenţei şi generalitätii sale, care au transformat-o în 
obiectul de predilecție al studiilor interactioniste. 

Continuitate sau discontinuitate? 

Când două persoane se găsesc una în prezenţa 
celeilalte şi cooperează într-un schimb tranzactional de 

tipul faţă în faţă, este fiecare dintre ele sub imperiul unui 
flux afectiv continuu sau simt doar „accese afective” 
intermitente? 

Această întrebare poate primi ca răspuns elemente 
obiective prin observarea comportamentelor şi a indicilor 
fiziologici, în timp ce din chestionarea persoanelor 
implicate, cărora li s-a cerut o auto-evaluare introspectivă 
şi retrospectivă rezultă elemente subiective. 

Am abordat împreună cu colaboratorii mei acum 
câţiva ani studiul datelor obiectivel Am reunit în acelaşi 
timp, datorită înregistrărilor poligrafice ale subiecţilor în 
interacţiune, ritmul cardiac, motricitatea globală, variațiile 
de rezistenţă cutanată (reacţia electrodermală), vocea şi, 
în paralel, datorită înregistrării video, cuvintele si 
imaginea. 

Din analiza reacţiilor electrodermale*! (RED), care 
constituie, indicele fiziologic cel mai sensibil al reacţiilor 
afective, rezultă că: 

— RED nu sunt permanente, ci survin în momente 
precise în care contextul este în general încărcat de 
evocări-reprezentări privind trecutul intim, narcisismul sau 
o anumită dificultate psihologică specifică a subiectului; 

— Pot fi legate de discursul subiectului sau de 
discursul partenerului; 

— Pot apărea izolat, dar, cel mai adesea, sunt însoţite 
de cuvânt şi/sau de mişcare. 

Astfel, la prima vedere, „accesele afective” sau 
„fazele” par a fi discontinue şi legate în mod deosebit de 
anumite reprezentări din lanţul coasociativ construit prin 
activitatea celor doi parteneri în interacţiune. 

Rezultatele sunt  indiscutabile: în sectorul 
neurovegetativ periferic există reacţii care pot fi localizate 
temporal şi care apar în mod clar atunci când au loc 
evenimente afective, ceea ce furnizează un argument 
foarte solid în privinţa naturii discontinue sau fazice a ceea 

ce voi numi pentru moment micro-emotiile interactionale. 

Datele subiective au fost abordate mai recent“? Ca şi 
în situaţia precedentă, cele două persoane aflate în 
interacţiune au fost înregistrate pe video, dar după 
conversaţie, fiecare a vizionat înregistrarea, iar reacţiile 
persoanei în cauză au fost din nou înregistrate. I s-a cerut, 
în special, să-şi comenteze trăirile afective avute în diferite 
momente ale interacțiunii. Unele dintre rezultatele 
înregistrate au fost cele aşteptate, altele... mai puţin sau 
deloc. Mai întâi, s-a confirmat ipoteza că există momente 
emoţionale speciale, care apar deseori în faze scurte, 
însoţite de cuvinte, mimică şi gesturi, produse de subiect 
sau de partener, sau de cei doi în acelaşi timp (în cazul 
râsului sau al zâmbetului, de exemplu). Aceste afecte pe 
care le putem denumi yfaiice”, corespund versantului 
subiectiv al demonstraţiei efectuate prin metodele 
obiective. 

Respectiva autoscopie, amânată şi comentată, a 
demonstrat însă altceva. Dacă în anumite momente 
afectele fazice sunt într-adevăr micro-emotii de bază (de 
exemplu, subiectul simte furia crescând în el sau este 
surprins ori învăluit de tristeţe), în majoritatea timpului nu 
poate totuşi să exprime prin cuvinte trăirea respectivă. În 
ciuda faptului că vocabularul emoţiilor este foarte bogat, 
cuvintele cele mai potrivite nu vin în mod spontan, fie că e 
vorba de rememorare voluntară ca mai devreme sau de 
vizionarea de mai târziu. 

La fel, dacă după o conversaţie i se cere unui subiect 
să redea inlántuirea afectelor pe care le-a trăit, îi va fi 
extrem de greu să o facă cu precizie. 

Toate acestea ne duc la concluzia că afectele fazice 
sunt în majoritatea timpului „subliminale”, cu alte cuvinte 
subiectul nu are timp să le perceapă şi să le înregistreze. 
Cu toate acestea, prezenţa lor este marcată de numeroşi 

indici fiziologici vocali sau motorii. Y. Jung? a arătat că în 
cursul unei conversații, activitatea facială poate înregistra 
până la 30 de unităţi de acţiune vocale sau motorii pe 
minut! Comentariile ulterioare indică faptul că fazele 
afective coincid deseori cu fenomenele vocale sau motorii 
în discuţie, dar că aceasta nu se întâmplă întotdeauna. 
Subiectii anunţă că uneori, chiar dacă în aparenţă nu se 
petrece nimic, resimt totuşi un afect. Se întâmplă însă şi ca 
abia după ce momentul respectiv a trecut să-şi dea seama 
că au resimţit un anume afect pe care nu l-au conştientizat 
chiar în momentul trăirii. Prin urmare, doar a posteriori îşi 
atribuie retrospectiv acest afect, ignorat atunci, care 
merită deci calificativul subliminal! 

Concluzia provizorie ar fi că afectele conversationale 
sunt afecte fazice cel mai adesea subliminale, greu de 
definit sau, uneori, microemotii identificabile care pot intra 
în cadrul clasic, bine destelenit, expus anterior. 

Afectele tonice 

Studiile dedicate subiectivitatii interactionale au dus 
la apariţia unui alt fenomen: anumite stări afective se 
prelungesc fără întrerupere pe perioade mai lungi formând 
un fond pe care evoluează afectele fazice. Le voi numi 
afecte tonice constitutive ale unui tonus afectiv de bază. 

Unii subiecţi au mărturisit că au simţit o senzaţie de 
stinghereală pe tot parcursul convorbirii, alţii, dimpotrivă, 
că au fost într-o formă deosebită, având o senzaţie de 
excitare şi dezinvoltură interioară, iar alţii au raportat o 
senzaţie de atracţie făcută din simpatie şi erotism etc. Pe 
acest fond „tonic” evoluează afectele fazice, cu care nu 
sunt incompatibile şi cu care pot chiar să interfereze: se 
poate întâmpla astfel ca un anumit afect fazic să modifice 
afectul tonic subiacent, provocând o „deblocare”, sau 
contrariul. Este vorba despre „cotiturile conversatiei”. 

Protecţia feţei 

Interactionistii | contemporani, şi in special 

etosociologul american Erving Goffnan, au insistat asupra 
faptului că orice întâlnire, orice contact cu ceilalţi este 
pentru subiect sursa unui potenţial conflict. Ca urmare, au 
fost adoptate reguli de politeţe pentru a preveni acest risc 
şi pentru a atenua consecinţele. Regulile respective 
instituie adevărate „constrângeri rituale” si permit 
protecţia ,fetei" interlocutorilor. Goffman (1974) defineşte 
,fata” drept „valoarea socială revendicată efectiv de o 
persoană în cursul liniei de acţiune adoptate” Imaginea de 
sine în discuţie depinde de individul care o revendică şi de 
interlocutorii care o acceptă şi o confirmă. Noţiunea de 
faţă se apropie foarte mult de cea de narcisism secundar 
din psihanaliză, despre care s-a demonstrat cât este de 
fragil şi sensibil, dat fiind faptul că însăşi fundamentele 
identităţii pot fi puse în cauză de acesta. Rănile narcisiste 
sunt mai dureroase decât rănile fizice şi provoacă furtuni 
afective deseori greu de stăpânit. Ca urmare, trebuie 
evitate pe cât posibil în interacţiunile obişnuite. 

„În general, individul reacţionează imediat din punct 
de vedere emoţional la faţa pe care contactul cu ceilalţi i-o 
atribuie... Dacă întâlnirea respectivă confirmă o imagine 
de sine despre care este convins, aceasta îl lasă indiferent. 
Dacă evenimentele îi atribuie o faţă mai favorabilă decât 
spera, „se simte bine” iar dacă dorinţele obişnuite nu sunt 
satisfăcute, este posibil să se simtă rău sau rănit...” 
(Goffman, 1974) 

Folosind un model dramatic pentru a explica 
interacţiunile sociale, Goffman descrie procedurile de 
,figuratie" folosite de interactanti pentru a asigura 
protecţia fetelor. Aceste proceduri sunt uşor de reperat, 
mai ales în folosirea formulelor de politeţe. În această 
privinţă, Goffman a evidenţiat două aspecte în 
interacţiunile cotidiene: confirmarea şi repararea: 

Confirmare banală: 

Jean: Doriţi o cafea? 

Pierre: O, da, mulţumesc. Cu plăcere. 

Reacţia lui Pierre nu se limitează la stricta informaţie 


2 


necesară care ar fi ,da", dar care nu ar fi considerată 
suficientă. La aceasta se adaugă formulele rituale care 
exprimă recunoştinţa: ,multumesc” plus expresia 
satisfacerii unei dorinţe: „cu plăcere”. 

Însă reacţia lui Pierre ar putea fi la fel de bine 
negativă, şi atunci intervin formulele de reparare precum: 

„Nu, mulţumesc, sunteţi foarte amabil, dar am băut 
deja una” La formula de recunoştinţă întărită de acel 
„foarte amabil” se adaugă o formulă de justificare („Am 
băut deja una”). 

Lucrurile se repară în general prin justificări, scuze 
şi rugaminti, ca în acest exemplu întâlnit într-un muzeu de 
pictură: ,Scuzati-ma, ati putea să vă dati doar putin la o 
parte? Numai cât să văd eticheta” Pe lângă toate acestea, 
Brown şi Levinson (1987) au propus două tipuri de feţe: 
una „pozitivă” care corespunde feţei narcisiste protejată 
de reacţiile de amor-propriu ale subiectului şi menajată de 
reacţiile de ,consideratie" din partea celorlalţi (reacţii 
descrise partial şi de Goffman prin termenii confirmare şi 
reparare) şi o alta „negativă” care corespunde apărării 
teritoriului propriu (rezervele lui Goffman) şi spaţiului 
intim. 

Afectele desfăşurate: afecte trăite şi afecte afişate 

Consideratiile de mai înainte ajung la funcţiile 
afectelor în „spectacolul vieţii cotidiene” 

Pe scurt, scenariul tipic al ,intálnirilor"*? cotidiene 
obişnuite este următorul: 

Aceste întâlniri sunt structurate în trei părţi care pot 
fi schematizate în anumite secvenţe - deschiderea prin 
luarea de contact şi definirea situaţiei, schimburile şi 
încheierea. 

Schimburile se fac cu ajutorul unui ansamblu 
„multicanal”, reunind evenimente verbale, vocale si 

mimogestuale (sau ,kinestezice"). Combinarea 
respectivelor evenimente formează enunţul total al 
interacțiunii (sau totextul), perceput de fiecare partener 
printr-un dublu proces de intelegere-interpretare. Pentru a 
intelege este nevoie de utilizarea competentelor cu privire 
la cod sau limbaj, in timp ce interpretarea se bazeazá pe 
competentele pragmatice care relationeazá totextul si 
contextul, primul compunându-se dintr-un sir de 
evenimente inlantuite, cel de-al doilea din ansambluri 
stabile (cadru material, cunoştinţe comune, personalitatea 
sau obiectivele interactantilor etc.). 

Care este locul afectelor în acest ansamblu? 

Vom lua în consideraţie rând pe rând expresia şi 
apartenenţa la enunţ şi la context a afectelor. 

Expresia afectivă (affect displays) se poate realiza în 
trei moduri: verbal, vocal şi kinestezic. Astăzi a devenit 
însă comună afirmaţia că modul verbal, de natură arbitrară 
şi cu o structură logică (sintactică) este mai degrabă 
utilizat pentru a comunica informaţia. Există acest canal 
digital care permite mai uşor  abstractizarea, 
operationalizarea conceptuală şi... minciuna deliberată. 
Modalitatea în discuţie nu este considerată a priori drept 
cel mai bun vector al afectelor, deşi este deseori nevoie de 
formule verbale confirmative sau reparatorii pentru a evita 
conflictele deschise. 

În schimb, canalele vocale şi kinestezice, analogic, 
sunt predipuse la expresia afectivă: 

— Vocea, prin debit, volum, intonatie şi timbru este 
un foarte bun indicator afectiv (Scherer, 1974; Grosjean, 
1991). Este foarte uşor de recunoscut (într-o cultură dată) 
o voce tandră, furioasă, tristă sau „emoţionată”. 

— Kinestezia joacă un rol analog prin intensitate, 
ritm şi mai ales formă: mimică facială şi atitudini 
corporale. Mimica mai ales este deosebit de importantă, 
aspect precizat şi de Ekman foarte detaliat. 

În cazul discordantei între canalul verbal şi canalele 
nonverbale, ultimele sunt considerate mai sigure din punct 

de vedere emoţional (Rouby, 1977), întrucât se ştie că sunt 
mai greu de controlat decât cuvântul. Din acest motiv au 
fost calificate drept canale de fugă. 

Apartenența expresiilor afective la enunţ sau la 
context se confundă în mare parte cu distincţia între 
afectele fazice şi afectele tonice, în măsura în care enunţul 
este constituit din evenimente, iar contextul din elemente 
stabile sau cu o variaţie lentă. Astfel, mimica expresivă 
care apare sau dispare în cursul interacțiunii se integrează 
în dinamica schimburilor, cu alte cuvinte, participă în 
acelaşi timp la enunţul discursiv, dar şi la procedurile 
coordinatoare, în timp ce indicatorii dispozitiei sau ai 
atitudinii (cineva îi poate „primi pe alţii cu răceală”, poate 
„fi foarte curtenitor”, poate „fi în toane bune"...), care au o 
variaţie mai lentă, ţin mai degrabă de context, în măsura în 
care contribuie la fundalul pe care se va face interpretarea 
reciprocă a schimburilor. 

Cât despre mimica expresivă fazică, ea poate deţine 
mai multe statute. 

În cel mai simplu caz, se asociază cuvântului pentru a 
constitui enunţul total şi, prin urmare, joacă rolul unui 
calificator: 

Exemplu: „M-am întâlnit cu Jean în dimineaţa asta, 
nu părea deloc vesel...” 

O mimică tristă însoţeşte partea în italice. 

Exemplu: „Şi bineînţeles, era şi Janine...” (3 secunde) 

Persoana înalţă capul şi apoi îl clatină cu o mimică de 
dispreţ. Kinestezia completează aici enunţul verbal: Janine 
era acolo, cu obişnuita ei atitudine arogantă si 
dispretuitoare. 

Kinestezia poate exprima însă si atitudinea 
vorbitorului faţă de propriul enunţ. Deseori, pentru a-l 
modaliza sau pentru a-l contrazice. 

Exemplu: ,Daa, Jeannot [1] (2 secunde), poţi conta pe 
el [2] 

(2 secunde), te asigur [3]!" 

1 clátinare din cap cu un ochi întredeschis, 

sprâncenele încruntate. 

2: capul înainte, strâmbătură a buzei inferioare. 

3 nouă clătinare a capului, privirea în sus, 
sprâncenele înălțate. 

Activităţile motrice 1, 2, 3 care însoțesc enunţul 
verbal au o funcţie metacomunicativă (comunicare despre 
comunicare) ce îi inversează semnificaţia. 

In sfârşit, de partea receptorului, kinestezia şi mai 
ales mişcările din cap şi mimica vor juca un rol esenţial în 
reglarea interacțiunii. 

Am arătat în altă parte (Cosnier, 1989) că 
ascultătorul joacă un rol de pilotaj pe lângă vorbitor, 
esenţial pentru acesta din urmă, care, atât timp cât 
vorbeşte, se tot întreabă: mă aude? mă ascultă? mă 
înţelege? ce gândeşte? Semnele periodice de reglare, în 
special clătinatul din cap şi zâmbetul, sunt cele care 
asigură răspunsul la primele trei întrebări, în timp ce a 
patra are nevoie de activităţi mimice mai variate şi mai 
subtile ce exprimă adeziunea, perplexitatea, dezaprobarea 
ascultătorului, care pot devia considerabil firul discursiv al 
vorbitorului. Această activitate participa in mod 
fundamental la procesul de empatie. 

In ceea ce priveşte afectele tonice contextuale, 
acestea sunt mai degrabă exprimate prin atitudinile 
corporale generale (Ekman, 1972) şi prin intensitatea şi 
frecvenţa gesturilor si a mimicii: agitația se traduce printr- 
o creştere a activităţii motorii şi a tonusului muscular, iar 
depresia printr-o scădere şi o încetinire generale. 

De la schimb la împărtăşire: empatie şi dispatie 

Definiţia empatiei 

Polivalenta indicatorilor afectivi face ca interpretarea 
lor să fie mai mult sau mai puţin problematică, după caz. 

Interpretarea este relativ simplă în cazul indicatorilor 
afectivi care participă la alcătuirea enuntului total jucând 
rolul unor conotatori şi care se leagă strâns de cea a 
enuntului ca mesaj narativ sau informativ. Relativ simplă şi 
când participă la metacomunicarea intenționată, 

corespunzând unor procedee convenţionale uşor de 
identificat: un semn cu ochiul, un zâmbet, o ridicare din 
umeri sunt tot atât de uşor de înţeles ca şi restul textului. 

Dar mai delicate şi mai nesigure sunt interpretările 
mai profunde, bazate pe inferentele afective, altfel spus 
întrebarea pe care şi-o pune întotdeauna fiecare 
interactant în legătură cu partenerul său: „Ce crede el?”, 
vizând prin asta nu atât înţelegerea conţinutului mesajului, 
ci trăirile afective. Întrebările de genul „La ce te 
gândeşti?” sau „Mă iubeşti?” exprimă verbal această 
interogatie atunci când intimitatea o permite. 

Prin procesul de empatie* se ajunge la cunoaşterea 
celuilalt. 

Prin empatie se înţelege împărtăşirea sincronă a 
stărilor psihocorporale, altfel spus, faptul că în acelaşi 
moment partenerii de interacţiune trăiesc o stare 
asemănătoare. Astfel, putem avea empatie de gândire, 
empatie de acțiune şi empatie de afecte. Cele trei aspecte 
se pot confunda la un moment dat, însă pe noi ne preocupă 
îndeosebi empatia de afecte, adică fenomenul de 
împărtăşire a trăirilor subiective cu ceilalţi. 

Fenomenele de empatie sunt numeroase, aproape 
permanente în orice tip de interacţiune, şi îmbracă uneori 
forme evidente, de exemplu în cazul fenomenului râsului 
nestăvilit sau al lacrimilor, dar, şi mai discret, în toate 
micile mişcări „în oglindă” care participă la ceea ce 
Condon (1966) a numit „sincronie interactionala”. 

Teoria percepției afectelor celorlalţi 

(Cosnier, 1991, 1992). Se bazează pe rolul 
fenomenului de ecou* corporal care se instaurează între 
interactanti, contribuind în mod fundamental la apariţia 
inferentelor în träirilor afective, atât fazice, cât şi tonice. 

Această teorie motrice se bazează pe două categorii 
de cercetări complementare: privind rolul modelului 
efector în inducția emoţională, precum şi rolul identificării 
motrice în percepţia cuvântului. 

Rolul modelului efector a fost evidenţiat separat, dar 

convergent, de S. Bloch (1989) şi R Ekman et al. (1983). 
Cercetátorii respectivi au arátat cà atunci cánd subiectii 
adoptà anumite atitudini motrice si/sau anumite mimici, le 
sunt induse afecte specifice, si chiar reactii fiziologice 
corespunzând acestor afecte, ba mai mult, reprezentări 
mentale în acord cu reprezentările precedente. 

De exemplu, inducția provocată de o mimică facială 
determinată (de exemplu, i se cere unui subiect să 
reproducă o anumită combinaţie de unităţi de acţiune, în 
aşa fel încât să se realizeze patternul tristetii, dar fără ca 
acesta să fie numit), provoacă, atunci când durează un 
anumit timp, afectele şi reprezentările corespunzătoare. 

Rolul identificării motrice în percepția cuvântului a 
fost susţinut de Halle şi Stevens (1974) şi reluat şi 
dezvoltat de Liberman şi Mattingly (1985). După părerea 
autorilor respectivi, totul se petrece ca şi cum percepţia 
cuvântului celuilalt s-ar baza pe fenomenul de ecou 
interiorizat al cuvântului auzit; receptorul „ar repeta” în 
sinea lui în mod activ cuvântul emitátorului şi această 
apropiere i-ar permite recunoaşterea. 

Teoria motrice a percepţiei afectelor celorlalţi 
lărgeşte şi combină aceste două concepţii. 

Conceptul de analizator corporal 

Aşadar, fiecare partener se identifică din punct de 
vedere corporal cu celălalt în cursul interacțiunii, printr-un 
fenomen de ecou care poate fi evident, dar care rămâne 
deseori subliminal (la adult). 

Această reproducere a „modelului efector” (motor 
şi/sau vocal) induce o identitate de afecte. Corpul 
interactantului serveşte de instrument de analiză, de unde 
şi termenul de analizator corporal pentru a desemna 
instrumentul privilegiat al empatiei. 

Ontogeneza analizatorului corporal este deja destul 
de cunoscută, începând cu studiile lui Wallon (1924) 
despre raporturile dintre afectivitate şi dezvoltarea 
psihomotorie şi continuând cu autori contemporani ca 
Trevarthen (1980), Stern (1985), Nadei (1986) etc. Pot fi 

descrise trei etape cronologice: fenomenul de ecou arhaic 
sau „mimetismul afectiv” („a fi la fel”); fenomenul de ecou 
primar, care prezintă empatie de afect şi empatie de 
acţiune (etapa lui „a face la fel”) şi fenomenul de ecou 
secundar sau „tranzitoriu”, cu empatie de afect, acţiune şi 
gândire (etapa lui „a face ca şi cum”). 

Cele trei etape sunt schematizate astfel: 

1. Fenomenul de ecou arhaic: „mimetism afectiv”. 

— Contaminare afectivă (empatie de afect) 

— Sincretism nediferentiat („a fi la fel”) 

— Directă şi imediată 

— Mediere cognitivă nulă 

— Ontogeneză: 3 luni. 

2. Fenomenul de ecou primar 

— Empatie de afect - f empatie de acţiune 

— Sincretism diferențiat („a face la fel") 

— Directă şi imediată 

— Cu apariţia medierii cognitive 

— Individ sociabil 

— Ontogeneză: 2 ani. 

3. Fenomenul de ecou secundar (tranziţie) 

— Empatie de afect, de acţiune şi de gândire 

— Individualizare: simetrie/complementaritate („a 
face ca si cum”) 

— Directă sau întârziată 

— Mediere cognitivă instalată 

— Individ socializat 

— Ontogenezä: 3 ani. 

Modul de functionare preferat de adult este 
fenomenul de ecou secundar, fără ca celelalte două 
moduri, arhaic şi primar, să fie excluse: este posibilă 
revenirea lor în poziţie dominantă fie în funcţie de un 
anumit context social, fie din cauza regresiunii psihologice 
sau psihopatologice. In acest mod se pot explica 
contaminările afective ale mulțimilor, acel fenomen de 
ecou între adulti şi bebeluşi (gângurit), ecomimicile 
(repetiţia automata a gesturilor interlocutorului) 

spectaculoase ale unor psihopati. 

Empatia şi afinitatile motivationale 

Importanţa afinitätilor a fost deja subliniată în 
capitolul dedicat prieteniei: prietenii apropiaţi sunt aleşi în 
proporţie de 50% dintre membrii aceleiaşi profesii şi de 
65% din aceeaşi categorie socială, ceea ce garantează o 
platformă comunicativă comună destul de vastă, însă, pe 
lângă rolul contextului şi al empatiei de gândire în 
facilitarea intercomunicării, şi procesele de empatie de 
afecte contribuie pe larg la stabilirea şi menţinerea unei 
prietenii durabile. Rolul jucat de analizatorul corporal duce 
la concluzia că empatia afectivă este cu atât mai uşoară, 
cu cât asemănările sunt mai mari: omologie corporală, 
omologie psihologică şi, deseori, omologie a podoabelor 
(vestimentare, capilare etc.). 

Printre afinitátile motivationale, predomină procesele 
cu un caracter preponderent narcisist. Partenerii se 
consideră simpatici în virtutea unei prezumtii de 
reciprocitate şi de similitudine, conform expresiei folosite 
de Maisonneuve. 

Studiile psihosociologice arată că, în afară de 
asemănările morfologice şi kinestezice, apare în primul 
rând o convergenţă la nivelul atitudinilor şi al judecăților 
de valoare. Este ceea ce vom numi organizarea câmpului 
semantic conotativ. 

Pe de altă parte, caracterele pot fi diferite, ba chiar 
complementare. 

Maisonneuve (1966, 1991) face distincţie între două 
axe de compatibilitate, una fondată pe complementaritatea 
atitudinilor, cealaltă pe asemănarea între gradele şi 
modurile de interacțiune. Pentru autorul citat, 
complementaritátile răspund unei nevoi de împlinire, în 
timp ce asemănările răspund unei nevoi de securitate. 

Oricum, în toate cazurile, este nevoie cel puţin de o 
complicitate narcisistă între parteneri pentru ca afinitatea 
să ia naştere, complicitate bazată, după părerea mea, pe 
posibilitatea ca inferentele empatice să apară. 


Radioscopia unei scene de menaj 

Dacă datele anterioare explică cum se poate realiza 
împărtăşirea afectelor aceasta nu înseamnă că toată 
lumea reuşeşte acest lucru la fel de uşor. Este absolută 
nevoie de un minimum de asemănări în ceea ce priveşte 
codurile folosite şi felul de a fi al partenerilor; şi nici 
aceasta nu asigură în permanenţă o comunicare „soft”, iar 
conflictele pot apărea în orice moment, ceea ce explică 
existenţa numeroaselor mecanisme reglatorii. 

De vreme ce buna comunicare se explică prin 
procesul de empatie a afectelor, tot prin respectivul proces 
se explică şi eşecurile. 

Este mai uşor să percepem şi să împărtăşim afectele 
cuiva dacă acestea sunt plăcute sau, cel puţin, suntem de 
acord cu ele. Dar nu întotdeauna se întâmplă aşa. Atunci 
când apare un afect neplăcut (depresie, anxietate, 
suferinţă) sau un afect care se loveşte de probleme 
neconştientizate, de obicei refulate, asistăm fie la 
izbucnirea unui conflict (ceartă), fie la o neînțelegere 
evidentă şi de nedepăşit, fie la activarea unor mecanisme 
de apărare mai bine adaptate pentru a putea restabili o 
relaţie consensuală. 

Voi da două exemple. 

Primul este înregistrarea unui  micro-conflict 
conjugal. 

Context: un bărbat (B) şi o femeie (F). Tocmai au luat 
prânzul acum câteva minute. Bărbatul, care ieşise din 
bucătărie, se întoarce auzind zgomot de vase. 

B: Lasă. Spăl eu vasele. 

F: (pe un ton iritat) Nu, mai întâi că sunt prea multe: 
de vineri n-au mai fost spălate... trebuie să punem maşina 
în funcţiune. 

B A! Bine! Ascultă, dar credeam că speli vasele acum. 

F Păi vezi bine că pun vasele în maşina de spălat 
vase, trebuie să-i dau drumul. 

B: Bine, bine, în regulă. Voiam să te ajut, nu 
intelegeam ce vrei să faci. Nu-nteleg de ce te enervezi. 


F: Pentru că tu crezi, şi ai spus deja asta, că-i mai 
bine să spălăm vasele în chiuvetă decât să folosim maşina, 
dar acum sunt prea multe şi-apoi maşina trebuie să mai 
meargă din când în când ca să nu se strice... 

Comentariile celor doi după audierea benzii 
înregistrate: 

B: „Îmi place” să spăl vasele. Îmi dă impresia că 
particip la treburile din gospodărie. În general, nu se 
întâmplă prea des, deoarece sunt de multe ori plecat. 
Faptul că F a început să umble cu vasele mi s-a părut ca o 
critică la adresa mea: eu spăl vasele dimineaţa şi nu la 
prânz, aşa că dacă F spală vasele la ora asta, înseamnă că 
gestul meu este inutil şi că se poate lipsi de mine. De unde 
şi graba mea. Explicaţia lui F m-a liniştit, însă tonul ei 
iritat îmi confirmă presupunerile. F: B mă enervează când 
vrea s-o facă pe-a gospodarul; de obicei mă descurc fără el, 
dar în această împrejurare era bine să pună în funcţiune 
maşina de spălat vase, chiar era nevoie de asta. Dar ştiu că 
el nu e de acord să o folosim. Nici eu de altfel, când nu-i 
cazul, şi mă enervează când vrea să-mi dea lecţii. 

La urma urmei, asistăm în acest exemplu la un 
conflict iscat dintr-o lipsă de empatie de acţiune (folosirea 
maşinii de spălat vase) care dezvăluie o dispatie de afect 
(reproş-vină), reparat provizoriu, fără îndoială, de o 
empatie de gândire obţinută printr-o metacomunicare 
verbală (schimbul de explicaţii). 

Un al doilea exemplu îl constituie constatarea 
„depersonalizării” relației de îngrijire în serviciile 
spitaliceşti. Bolnavii sunt uneori tratați ca nişte numere 
(„Du-te să vezi ce vrea cel din rezerva 5”), iar schimburile 
de cuvinte sunt strict limitate la cadrul tehnico-profesional, 
dând impresia că se evită orice relație personalizată. De 
fapt, în general nu este vorba de indiferență din partea 
personalului medical, ci de o păstrare a distanței, care 
atenuează o empatie de afecte prea dificil de suportat: este 
greu să „empatizezi”, cu alte cuvinte să împărtăşeşti toată 
ziua afectele de nelinişte şi durere ale celor prea grav 

bolnavi. Serviciile de ,insotire" pentru muribunzi şi de 
asistenţă „compasională” sunt in mod deosebit dificil de 
suportat timp indelungat de cátre personalul a cárui 
proprie afectivitate este deseori pusá la incercare de doliu 
şi suferinţă. Modul de apărare cel mai comod este atunci 
adoptarea unei gândiri operatorii  „alexitimice” sau 
afilierea la grupuri de suport care permit exprimarea 
afectivă şi eliberarea de empatia prea des reprimată din 
necesitate. 

Teoria empatiei generalizate 

Trebuie făcute câteva precizări referitor la termenul 
de empatie utilizat. La un moment dat, şi-a pierdut 
oarecum creditul în psihologia franceză, din două posibile 
motive complementare: primul este definiţia variabilă şi 
utilizarea sa cu diverse scopuri, ceea ce face din el unul 
dintre acei mots-valises în care nu au încredere, şi pe bună 
dreptate, oamenii de ştiinţă riguroşi; al doilea este 
introducerea destul de târzie în limba franceză, sub 
influenţa americanului C. Rogers, creatorul abordării 
nondirective în psihologie. In ciuda interesului si 
importanţei istorice, această abordare a fost privită cu 
oarecare condescendentà de către adepţii psihoterapiilor 
analitice formalizate în mod mai subtil. Condescendentä 
justificată în parte de imprecizia aparentă a conceptului de 
empatie, care este totuşi conceptul central la Rogers. Or, 
mi se pare necesar ca astăzi să fie reactualizat, întrucât 
empatia este un concept inevitabil pentru cine vrea să 
aprofundeze psihologia emoţiilor cotidiene, şi, dincolo de 
psihologia interacțiunilor, psihologia pur şi simplu. 

Originea conceptului de empatie pare să fie 
Einfühlung-ul romanticilor germani. Actul de Einfühlung 
desemna un proces de comunicare intuitivă cu lumea, 
opunând cunoaşterii raţionale a lumii un mod de 
cunoaştere emoţională. Conceptul a fost reluat şi folosit la 
sfârşitul secolului al XIX-lea şi începutul secolului XX de 
esteticienii de limba germană (Th. Lipps, 1903; W. 
Worringer 1911 - 1978). Pentru ei, Einfühlung este 

„juisarea obiectivată a sinelui” (Lipps): „A te bucura din 
punct de vedere estetic înseamnă a te bucura de tine prin 
intermediul unui obiect sensibil, a fi în Finfiihlung cu el” 
Cu alte cuvinte, satisfacția estetică nu vine de la obiect, ci 
de la şinele persoanei. Prin Finfiihlung, se înţelege cá 
perceperea unui obiect sensibil induce o tendinţă imediată 
a subiectului de a reacţiona într-un anumit mod. Pentru 
Lipps, spectatorul unui gest de mândrie resimte la rândul 
lui acea mândrie: observatorul se proiectează în obiectul 
percepţiei sale (indiferent dacă obiectul este animat sau 
nu). 

Titchener este însă cel care a introdus realmente 
noţiunea respectivă în psihologie (1909), traducând 
Finfiihlung prin Empaihy („en = in pathos = suferinţă sau 
pasiune) în lucrarea sa Lectures on the Experimental 
Psychology of the Thought Processes. Continuându-l pe 
Lipps, Titchener a desemnat prin acest termen un 
amalgam de ilustraţii vizuale şi kinestezice prin care 
anumite experienţe perceptive erau posibile. Mai târziu 
(1915), a definit-o ca sentiment sau proiecţie a sinelui într- 
un obiect cu implicaţii mai sociale: empatia era un mod de 
a face mediul nostru de viaţă mai uman. Titchener a folosit 
însă termenul în discuţie şi pentru a explica anumite iluzii 
optice, ceea ce îl apropia de imitatia motrice. În acest fel, 
se întrevedeau două roluri posibile ale empatiei: un rol în 
cadrul fenomenelor perceptive şi un rol în cadrul 
fenomenelor sociale. 

Câţiva ani mai târziu, Woodworth (1938) a folosit 
empatia ca explicaţie pentru iluziile optice, observând 
faptul că, pentru a identifica emoţiile exprimate de 
chipurile din fotografii, observatorul poate imita expresia 
lor şi în felul acesta îşi dă seama de propriile afecte. 

În prima jumătate a secolului XX, noţiunea sau 
noţiunile învecinate cu cea de empatie au fost utilizate în 
diferite sectoare ale psihologiei (ejective consciousness la 
Washburn în 1932, social intelligence şi role taking la 
Mead in 1934, „adoptarea unei perspective” la Piaget în 

1963). Însă conceptul s-a răspândit, iar termenul s-a impus 
mai ales în domeniul psihologiei clinice. Freud îl 
menţionează în 1905 în Cuvintele de duh şi în 1921 în 
Psihologia mulțimii şi analiza eului. 

Allport (1937) defineşte empatia, pornind de la o 
critică a teoriei lui Lipps, drept „transpunerea imaginară a 
sinelui în gândirea, afectele şi acţiunile altuia”, notând că 
„imitarea atitudinilor şi expresiilor faciale ale celorlalţi 
joacă în viaţa de zi cu zi un rol mult mai important decât 
ne dăm seama în general” Cu toate acestea, în 1968 a 
declarat cà „procesul de empatie este o enigmă a 
psihologiei sociale...” 

Carl Rogers (1942, 1951, 1957, 1975) este cel care a 
acordat cea mai mare atenţie empatiei şi a popularizat 
conceptul printre psihologii clinicieni, dezvoltandu-si 
metoda de terapie nondirectivă. 

Prima definiţie data (1958) a fost: „Percepția precisa 
a cadrului de referinţă internă al unei persoane, în 
componentele şi semnificaţiile sale emoţionale, în aşa fel 
încât să fie resimtite ca şi cum ar fi acea persoană, dar fără 
a uita niciodată acel ca şi cum”. 

Mai târziu (în 1975) a definit empatia ca un proces de 
intrare în lumea perceptivă a celuilalt, care ne permite să 
devenim sensibili la toate mişcările afective ce se produc 
în el. 

În psihologia franceză, termenul şi conceptul de 
empatie sunt cu adevărat introduse prin traducerea 
lucrărilor lui C. Rogers. 

Dacă în 1993 se poate spune că termenul de empatie 
şi-a găsit locul în vocabularul curent al psihologiei, 
utilizarea lui mai presupune încă unele dificultăţi, din 
cauza definiţiei imprecise. 

Cu toate acestea, a trebuit să mă refer la empatie de 
mai multe ori în capitolele precedente. Şi asta pentru că, 
dacă vorbim de viaţă cotidiană şi de emoţii, le considerăm 
în general ca fiind integrate în procese relationale, iar 
pentru individ este foarte important să perceapă starea 

emoţională a celuilalt. 

După părerea lui M.L. Brunei (1989), această 
evaluare-atribuire răspunde la două tipuri de mecanisme. 
Unul evocă verbe active ca a observa, a asculta, a schimba, 
a deduce, a conchide, a înţelege, a interpreta şi dezvăluie 
activarea proceselor cognitive: la fel cum un mesaj este 
primit, decodat şi înţeles, tot astfel „se primeşte” şi un 
complex de indicatori emotionali care constituie obiectul 
unui tratament cognitiv de acelaşi fel şi permit deducerea 
unei stări afective. 

Al doilea mecanism evocă termeni mai pasivi cum ar 
fi rezonanță, contaminare,  împărtăşire, imitație, 
identificare, fenomen de ecou, imagine în oglindă şi 
apelează mai mult la trăirea afectivă şi la intuiţie decât la 
rațiune. 

Terminând cu această dihotomie funcțională şi, cu 
scopul de a preciza specificitatea empatiei, voi reveni 
asupra importanţei pe care o au în viaţa cotidiană 
împărtăşirea afectelor şi suportul social: nevoia pe care 
oricine dintre noi o resimte la un moment dat de „a se 
destăinui” sau, cel puţin, de a schimba câteva cuvinte cu 
ceilalți. Aceste schimburi cotidiene de cuvinte sunt deseori 
foarte banale: păreri despre vreme, crize, fapte diverse, 
boli, familie etc. în astfel de situații, fiecare încearcă, pe 
moment, să ocupe mintea celuilalt sugerându-i câteva 
reprezentări şi provocând astfel o empatie de gândire. 
Ascultându-l cu bunăvoință pe celălalt şi afişând interes 
poate, de asemenea, să provoace (sau cel puţin poate avea 
iluzia că o face) un oarecare grad de empatie de afecte, cu 
atât mai mult cu cât interlocutorul este ales în general 
pentru aptitudinea sa de a participa la această impartasire. 
Când relaţia este mai apropiată, empatia de afecte şi de 
gândire se poate completa printr-o empatie de acţiune: 
plimbări, călătorii, ieşiri, practicarea unui sport împreună. 

Cum are loc acest proces de împărtăşire? La un prim 
nivel, printr-un proces de schimb de semnale cognitiv, 
raţional şi conştient. 


La un al doilea nivel, este vorba mai mult de 
împărtăşire decât de schimb, căci, în orice caz, 
împărtăşirea este cea căutată în suportul social. Totul duce 
la concluzia că respectiva împărtăşire sau participare 
afectivă are loc prin mecanismul analizatorului corporal 
descris anterior. Este vorba despre o percepere a 
suportului corporal, prin activarea motricitatii. Punerea 
corpului în rezonanţă cu corpul celuilalt sau cu situaţia de 
moment în aspectele sale dinamice induce afecte care 
constituie un determinant major pentru interpretarea 
celuilalt şi a situaţiei. Această modalitate de cunoaştere a 
celorlalţi şi a realităţii, fără îndoială foarte apropiată de 
mecanismele predominante in societăţile animale, se 
înrădăcinează în modalităţile relationale precoce ale 
primei copilării. Modalitátile menţionate nu au dispărut la 
adultul uman şi continuă să fie utilizate în paralel sau în 
combinaţie cu sistemul cognitiv. 

Lucrările psiholingvistului D. McNeil merg pe 
această direcţie, sugerând că gesturile joacă un rol în 
derularea procesului gândirii; am arătat (Cosnier şi 
Vaysse, 1992) rolul de punct de referinţă pe care îl 
îndeplineşte corpul pentru majoritatea reprezentărilor 
noastre despre univers şi pentru reperele spatio-temporale 
enuntiative. 

Procesul empatie realizat prin analizatorul corporal 
se află la baza relaţiilor afective familiale, sociale, 
terapeutice, educative. Se află de asemenea în serviciul 
impulsiei de afiliere si explică comportamentul 
spectatorilor de cinema, teatru, operă, şi mai ales de dans 
şi concerte. În situaţiile colective în discuţie, reacţiile 
empatice au loc pe două planuri: pe de o parte spectacolul 
care oferă modele şi permite trăirea unor emoţii vicariante 
(de substituție), pe de alta parte ceilalţi spectatori cu care 
empatia de gândire şi de afecte furnizată de spectacolul 
văzut în comun este dublată de o empatie de acţiune, 
datorită faptului că sunt spectatori împreună şi că, în 
anumite momente, îşi manifestă ritual împreună anumite 

emoţii (aclamații, aplauze etc.). Ultima dimensiune 
(empatia de grup) constituie una dintre principalele 
diferenţe, dacă nu chiar singura diferenţă între 
participarea la un spectacol direct şi în public şi vizionarea 
acestuia pe un ecran de televizor. 

În planul psihologiei individuale, procesul empatie, la 
fel de important, se găseşte la baza proceselor de 
identificare sau, după cum au fost numite de către J. 
McDougall, la baza „teatrului Eului” Identificarea poate fi 
într-adevăr de durată şi să conţină interiorizarea unor 
modele afectiv-kinestezice pasibile a fi reactualizate în 
diferite împrejurări. Reactualizarea respectivă are loc prin 
intermediul analizatorului corporal. De aceea suntem mai 
afectaţi de ceea ce li se întâmplă persoanelor apropiate 
decât de relaţiile mai îndepărtate; măsura în care suntem 
afectaţi este proporţională cu uşurinţa de a ne angaja 
empatie faţă de ceilalţi. La fel, suntem mai afectaţi de ce i 
se întâmplă unei persoane prezente, decât unei persoane 
de departe, şi cu cât distanţa imaginată este mai mare, cu 
atât scade şi afectarea, saturată de procesele de evaluare 
cognitivă. 

Pe scurt, susţin că există două sisteme de cunoaştere: 
unul afectiv-kinestezic şi unul cognitiv-rational; deseori 
funcţionează în sinergie, fiecare cu proprietăţile sale 
utilizate preferenţial în funcţie de situaţie, ca în exemplul 
următor. 

Domnul H.D. la volanul maşinii sale este al cincilea 
dintr-un şir de maşini oprite la semafor. Se aud claxoanele 
răsunătoare ale maşinilor din faţă. Aceasta îi atrage 
atenţia şi atunci vede o lumină galbenă ce pâlpâie. Fără 
îndoială, şoferul primei maşini, care nu a luat-o la dreapta, 
a rămas să aştepte culoarea verde, iar cei din spatele lui îşi 
manifestă enervarea claxonând. H.D., în timp ce urmăreşte 
această scenă, vede trecând pe trotuar un cuplu de 
prieteni. 

Ezită o clipă dacă să claxoneze, căci îi repugnă să 
manifeste o agresivitate zgomotoasă când se află la volanul 

maşinii în oraş. Totuşi, apasă pe claxon. Tânăra femeie se 
întoarce, îl vede şi zâmbeşte. Îşi zâmbesc şi se salută cu 
mâna, iar insotitorul femeii se întoarce câţiva paşi, îl vede 
şi el pe H.D. şi la rândul lor îşi zâmbesc şi se salută. Între 
timp s-a trecut pe verde şi toată lumea se imprástie. 

Acest episod se pretează la comentariile ce urmează, 
într-o primă fază, H.D. este prins în empatia celor care 
claxonează. Afectul perceput de el este de natură agresivă. 
H.D. demarează o evaluare cognitiv-rationalá care îl duce 
la descoperirea cauzei tumultului: săgeata galbenă. Din 
raţiuni morale, refuză să participe, într-o a doua fază, 
vederea prietenilor săi îi stimulează impulsia de afiliere: 
plăcerea pe care o prevede în caz că dă curs impulsiei 
respective îl face să treacă peste reprimarea anterioară şi, 
la rândul lui, claxonează. Ca urmare, împărtăşeşte pentru 
un timp foarte scurt bucuria unei empatii de afecte 
pozitive, cu o activare reciprocă si manifestă a 
analizatorilor corporali. 

Acest exemplu foarte simplu ilustrează 
complementaritatea sistemelor de evaluare. De asemenea, 
pune în lumină acceptarea sau nu a inductiilor empatice. 

H.D. ar fi putut să se alăture concertului claxoanelor 
agresive. Lucru căruia i-a pus capăt cu uşurinţă într-o 
situaţie atât de simplă. Dar în viaţa de zi cu zi situaţiile în 
care empatia îi confruntă pe indivizi cu afecte de nedorit 
sunt numeroase. Atunci se declanşează multe dintre 
mecanismele descrise anterior, iar unul dintre cele mai 
frecvente şi mai eficiente este activarea sistemului 
cognitiv-rational. Alexitimia şi gândirea operatorie, care 
împing la extremă această activare, ne pun la adăpost de 
solicitările empatice prea puternice, precum şi de emoţiile 
poetice, artistice şi sentimentale (din păcate, nu şi de 
accidentele psihosomatice). 

Metalog 3 

J.V.S.: Studiind etologia vieţii cotidiene, ati ajuns sa 
propuneţi conceptul de analizator corporal si să dezvoltați 
conceptul de empatie generalizată. Or, comunicarea 

nonverbală ocupă un loc important printre procesele care 
stau la baza interacțiunilor cotidiene. Este oare respectivul 
tip de comunicare instrumentul privilegiat al comunicării 
afective? 

J.C.: Este o părere aproape clasică. Şcoala de la Palo 
Alto, prin distincţia pe care a făcut-o între comunicarea 
digitală (verbală) şi cea analogică (nonverbală), atribuie 
celei de-a doua rolul de a înlesni în mod deosebit 
comunicarea afectivă. 

Termenul destul de vag de comunicare nonverbală 
desemnează tot ceea ce comunică, în afară de cuvânt (de 
,verbal"). Si putem introduce aici la fel de bine aspectele 
vocale (melodie, ritm, intonatie), ca şi aspectele postural- 
mimo-gestuale (sau „kinestezice”). 

J.V.S.: Şi hainele, machiajul, coafura...? 

J.C.: Aceste elemente fixe intra în cadrul acţiunii, 
sunt elemente de context, însă expresia afectivă în 
aspectele ei dinamice se face mai degrabă simțită prin 
elemente mobile ca vocea şi gesturile. 

J.V.S.: Şi mimica! 

J.C.: Şi mimica, desigur. După cum au arătat Ekman 
şi alţii, mimica feţei indică derularea afectelor tranzitorii, 
în timp ce posturile denotă mai degrabă afectele lente, 
dispoziţiile şi atitudinile. De asemenea, cei doi vectori 
esentiali ai expresiei emoţionale sunt vocea şi mimo- 
gestica. Dacă suntem puţin atenţi la aceste fenomene, este 
foarte uşor, de exemplu, să urmărim fluctuațiile afective 
ale unui interlocutor familiar în cursul unei convorbiri 
telefonice. Vocea singură permite inferente. Bineînţeles că 
atunci când mimo-gestica este prezentă, tabloul este cu 
atât mai uşor de interpretat. 

J.V.S.: Mai uşor sau mai dificil? Nu pot apărea 
discordante? 

J.C.: Cu cât numărul parametrilor creşte, cu atât 
nuanțele şi complexitatea sunt mai mari. Cât priveşte doar 
mimo-gestica, lista indicilor observabili este deja destul de 
însemnată. 


De exemplu, A. Mehrabian (1972) a separat indicii 
următori pentru a evalua gradul de intimitate (immediacy 
dimension): 

— Atingerea: ţinutul de mină, mâna pusă pe umăr. 

— Distanţa: frunte lângă frunte atunci când sunt faţă 
în faţă şi umăr lângă umăr atunci când stau alături. 

— Unghiul de înclinare al bustului (în poziţie 
aşezată). 

— Orientarea (faţă în faţă, pe trei sferturi, alături). 

A adăugat indicii de relaxare: 

— Rigiditatea sau asimetria poziţiei braţelor. 

—  [nclinarea laterală a corpului - asimetria 
membrelor inferioare. 

— Relaxarea mâinilor. 

— Relaxarea gâtului. 

— Inclinarea antero-posterioară a bustului spre 
bazin. 

Şi indicii de satisfacţie generală: 

— „Bună dispoziţie” facială: numeroase expresii 
pozitive: zâmbete, aprobări... mai putin numărul 
expresiilor negative: incruntarea sprâncenelor, priviri 
iritate, mimici sarcastice (asimetrice). 

Activitatea facială: mobilitatea, opusă impasibilitatii. 

În ceea ce mă priveşte, voi adăuga indicii empatiei 
coordonatoare: 

— Regulatori: datul din cap, mimicile aprobatoare 
sau mimicile intelegatoare, emisiile vocale (hm! da!). 

— Mişcările sincronizate în oglindă. 

Toţi aceşti parametri, şi mă opresc aici cu exemplele, 
permit descrierea şi evaluarea tonalitatii afective a relației 
şi a gradului de angajare afectivă a partenerilor. In viata 
de toate zilele, fiecare se găseşte în situaţia de a utiliza 
spontan acest repertoriu de semnale în cadrul relaţiilor 
afective cu ceilalţi. 

JVS.: lar daca reluám problema universalităţii 
mimicilor, trebuie să tragem concluzia că acest repertoriu 
,conversational" este universal? 


J.C.: Funcţiile sale sunt universale, însă forma poate 
varia în funcţie de culturi. Deşi mimicile faciale au o 
valoare universală, regulile de utilizare variază, mai ales în 
legătură cu privirile. În funcţie de raporturile ierarhice, 
unele sunt autorizate sau nu; în multe ţări africane, tinerii 
şi femeile nu au voie să-şi fixeze interlocutorul cu privirea, 
ceea ce ar fi considerat drept prea multă insistenţă, ba 
chiar insolentä. În Extremul Orient, expresia de 
contrarietate este privită cu suspiciune, de unde si 
impresia de zâmbet permanent pe care le-o dau chipurile 
asiatice occidentalilor. 

Aceste exemple sunt schematice, dar rămâne valabil 
faptul că multe dintre neînțelegerile din cadrul unor relaţii 
provin dintr-un acord afectiv greşit, care la rândul său este 
consecinţa unei utilizări sau a unei interpretări greşite a 
mimo-gesticii interactive. 

Capitolul 4 

Controlul emoţiilor în principiu, acest capitol trebuie 
tratat cu foarte mare atenţie. Interacțiunile cotidiene se 
ghidează după ritualuri de protecţie atât a propriei feţe, 
cât şi a feţei celuilalt, cu scopul de a păstra un anumit grad 
de civilitate in raporturile sociale si de a menţine 
conflictele în interiorul unor limite  suportabile, 
solutionabile şi reversibile. Precautiile respective se aplică 
şi în privinţa expresiilor emoţionale: mai întâi, pentru că 
însăşi cuvintele fac parte din aceste expresii, şi apoi, 
deoarece expresiile în cauză sunt în mare parte 
nonverbale, iar, datorită faptului că este mai puţin 
controlabilă, partea nonverbalä este considerată ca 
exprimă mai sincer „adevăratele” emoţii decât partea 
verbală: nonverbalul constituie un canal de „fugă” A ne 
controla activitatea comunicativă înseamnă a controla în 
aceeaşi măsură ceea ce exprimă corpul prin voce şi 
mişcări. 

Pe de altă parte, atunci când, de exemplu, două 
persoane interacționează - dar aceasta este de asemenea 
valabilă şi în cadrul grupului -, fiecare încearcă să-şi 

controleze propriile emoţii, dar şi să le dirijeze pe ale 
partenerului/partenerilor săi: fiecare îşi dirijează expresia 
şi impresiile pe care aceasta le face asupra celorlalţi, în 
aşa fel încât să controleze pe cât e posibil afectele produse 
asupra celorlalţi. Dat fiind că reciproca este valabilă, în 
cursul interacțiunii are loc un proces constant de gestiune 
şi reglare emoţională strâns legat de celelalte schimburi 
orientate mai mult cognitiv. 

În plan individual, este vorba despre mecanismele de 
apărare şi de organizarea verbalo-visceral-motorie. În plan 
social, se referă la regulile afective (feeling rules) şi la 
ethos. 

Controlul individual 

Mecanismele de apărare 

Mecanisme de apărare reprezintă o expresie 
psihanalitică care desemnează operaţiile utilizate de Eu 
pentru a se proteja de experienţele afective incompatibile 
cu exigenţele Supraeului şi care ar risca să provoace 
afecte neplăcute precum ruşinea, culpabilitatea, dezgustul, 
în cazul în care fantasma subiacentă ar deveni conştientă. 
Mecanismele de apărare în discuţie sunt folosite pentru a 
evita angoasa, care, la rândul ei, rezultă din conflictul 
dintre o dorinţă şi interzicerea acesteia. In felul acesta, 
reprezentarea legată de realizarea fantasmatică a dorinţei 
este evitată, iar afectul corespunzător deviat sau 
transformat. Prin urmare, rolul mecanismelor este de a 
proteja Eul împotriva angoasei şi a afectelor neplăcute. 

Freud şi urmaşii săi au descris mai multe tipuri de 
mecanisme, dintre care unele nevrotice, ce protejează în 
principal împotriva  fantasmelor  casträrii (indicii 
organizării oedipiene), iar altele psihotice, mai arhaice, 
care protejează împotriva fantasmelor de divizare sau 
distrugere. În funcţie de tipurile de nevroză, predomină un 
anumit mecanism, cum ar fi refularea, deplasarea şi 
proiecția dorinţei în cazul isteriei sau formaţia reactionalá 
şi izolarea în cazul nevrozei obsesionale. Patologicul este 
însă generat de orientarea preponderentă spre un anumit 

tip de apărare stereotip şi excesiv. În viaţa cotidiană, orice 
persoană ajunge să utilizeze diferite mecanisme care 
trebuie considerate mai degrabă ca fiind de adaptare decât 
de apărare. 

Incontestabil, dintre mecanismele în chestiune, 
refularea este cel mai vechi (Freud îl menţionează încă din 
1895), cel mai important şi cel mai cunoscut, întrucât este 
şi cel mai des utilizat. Şi odată cu el s-a născut şi conceptul 
de inconştient. 

Poate fi definit ca un proces psihic ce are misiunea de 
a păstra în afara conştiinţei reprezentările inacceptabile, 
dat fiind că sunt interzise de către Supraeu. Refularea 
reprezentărilor pulsionale, în acelaşi timp dorite şi de 
nedorite, are loc printr-un joc de dezinvestire a libidoului 
şi de reinvestire (sau „contra-investi re”) a energiei în alte 
reprezentări autorizate. Esecul sau  imperfectiunea 
respectivului mecanism se manifestă prin simptome 
precum:  converşii somatice, lapsusuri, acte ratate, 
angoase fobice... Refularea este mecanismul de bază al 
nevrozei isterice, însă şi în viaţa de toate zilele este folosit 
într-o mică măsură de către orice „nevrozat normal”, adică 
de majoritatea indivizilor. 

Refularea apare şi la nevrozatii obsedati, însă la 
aceştia acţionează mai mult asupra afectului decât asupra 
reprezentării, folosind mecanisme complementare, cum ar 
fi izolarea, formaţia reactionalà, deplasarea, represia şi 
condamnarea. 

Izolarea | constă in separarea reprezentării 
stânjenitoare de legăturile libidinale şi afective. Aşadar, 
reprezentarea poate subzista într-un afect îndepărtat sau 
deviat, precum în cazul umorului, cinismului şi zeflemelei, 
dar şi al represiei, condamnării sau intelectualizării. 

Formaţia reactionala decurge din inversarea dintre 
afecte şi reprezentări de exemplu, atracţia pentru analitate 
şi „mizerii” este transformată într-o dorinţă aproape 
compulsivă de curăţenie; atracţia pentru dezordine se 
schimbă într-o preocupare exemplară pentru ordine; 


2 


agresivitatea este înlocuită prin comportamente excesiv de 
afabile sau politicoase etc. 

Deplasarea este o reorientare a  afectelor si 
dorințelor spre alte obiecte substituibile. 

În sfârşit, în domeniul mai arhaic (care serveşte mai 
clar pentru apărare decât pentru adaptare), au fost 
descrise trei mecanisme: 

— Proiectia, care transformă pericolul interior în 
pericol exterior, în caz extrem, se extinde la trăirile de 
persecuție paranoică. Universul devine populat cu duşmani 
rauvoitori si periculoşi, iar subiectul îşi trăieşte relaţiile ca 
o modalitate de persecuție; 

— Clivajul, prin care obiectele de investire sunt 
împărţite în „bune” şi „rele”, printr-un mecanism de 
proiecţie a Eului, care, de asemenea, este scindat în două 
atitudini simultane şi contradictorii. Clivajul respectiv 
permite ca realitatea să fie percepută şi să se acţioneze ca 
şi cum ar fi una diferită, ba chiar ca şi cum nu ar exista. Se 
asociază cu negarea, care face parte din categoria 
mecanismelor delirante. 

După această scurtă şi schematică prezentare a 
câtorva dintre mecanismele de apărare descrise de 
psihanalişti, trebuie remarcate două aspecte. 

Primul este că, şi repetăm acest lucru, mecanismele 
respective nu implică neapărat patologicul. Servesc la 
adaptare şi sunt în mod normal folosite în viaţa cotidiană, 
care fără ele ar fi imposibilă sau prea angoasantă. 
Patologicul apare atunci cand, din cauza rigidităţii si a 
predominantei lor, constituie o piedică pentru gândire şi 
acţiune: în loc să simplifice modalităţile de adaptare 
cotidiene, le complică şi la rândul lor produc suferinţă 
subiectului. 

În al doilea rând, trebuie menţionat că nu se referă 
decât la stăpânirea afectelor nedorite şi sunt folosite mai 
ales pentru a evita angoasa. Protejează Eul împotriva 
reprezentărilor anxiogene, care sunt neplăcute din punctul 
de vedere al narcisismului. 


În viaţa cotidiană însă, problema se pune pentru 
toate afectele, pozitive sau negative, dorite sau nedorite. 
Societatea cere ca toate afectele să fie bine ,temperate", şi 
nu numai afectele ,nevrotice" Rezultatele studiului 
european deja menţionat (p. 36) aduc completări 
interesante în această privinţă. A treia parte a 
chestionarului se referă la controlul reacţiilor emoţionale 
sub două aspecte: intensitatea şi procedeele de control al 
reacţiilor verbale şi intensitatea şi procedeele de control al 
reacţiilor nonverbale. 

Controlul reacţiilor verbale 

Răspunzând la întrebarea „Cufn aţi încercat să 
controlati ceea ce spuneati?", subiecţii au apreciat gradul 
de control al reacţiilor pe o scară de la O la 9. 

În felul acesta s-a văzut clar că emoția care poate fi 
controlată cel mai puţin este bucuria, iar cea mai 
controlată este furia, pe poziţii intermediare situându-se 
frica şi tristeţea. Gradul de control al verbalizării era 
direct proporţional cu numărul de persoane implicate în 
situaţie şi cu gradul de familiaritate al relaţiei cu subiectul, 
mai ales în cazul tristetii şi al furiei. 

Furia a apărut ca fiind cea mai „gălăgioasă” şi mai 
dificil de controlat. 

Întrebarea: „Ce aţi făcut pentru a vă controla 
cuvintele?” a dezvăluit un anumit număr de mecanisme de 
control. 

Represia se traduce printr-un efort de stăpânire a 
vocii, a sintaxei şi a semanticii. Astfel, subiecţii declară că 
„se străduiesc să vorbească cât mai puţin posibil”, „explică 
lucrurile cu calm”, „îşi domolesc sunetul vocii”, „spun cât 
mai puţin”, „încearcă să nu fie nepoliticoşi” şi să „nu se 
exprime în mod dur”. 

Represia se extinde deseori şi la reacţiile corporale: 
„Îmi inghiteam lacrimile”, ,Strángem din dinţi”, „îmi 
strângeam pumnii”. 

Represia este înregistrată pentru 40% din cazurile de 
furie, 10% din cazurile de tristeţe, 5 % din cazurile de 

bucurie şi 4% pentru cele de frică. 

Diversiunea: acest termen reuneşte mecanismele de 
diversiune prin cuvânt, activitate mentală şi activitate 
corporală. De exemplu: „Am început să vorbesc de 
altceva”, „Am schimbat subiectul”, „M-am apucat de citit”, 
„M-am dus la cinema” în felul acesta, subiecţii utilizează 
un mecanism de decentrare-recentrare spre alte obiecte 
sau spre ei înşişi. Respectivul mecanism este folosit în 10% 
din cazurile de tristeţe, 8% din cazurile de furie şi 2% din 
cazurile de bucurie. 

Au mai fost menţionate şi alte categorii, dar mai rar 
(mai puţin de 5%). 

Evitarea sau fuga: „Am ieşit din cameră”, „Am 
încercat să nu mă mai uit la el”. 

Mascarea sau inversiunea afectului (în primul rând în 
cazurile de frică sau furie) „Mi-am ascuns sentimentele”, 
„Am zambit”, „Am glumit”, „Am încercat să par 
indiferent”. 

Neutralizarea prin ritualuri conversationale: 
aprobări, felicitări, condoleanţe, adoptarea unor termeni 
banali şi inofensivi. 

Utilizarea unei activităţi fiziologice: a bea, controlul 
respirației, descărcarea printr-o activitate verbală intensă. 

Utilizarea relaţiei cu o altă persoană drept suport 
social: impártásirea sentimentelor, căutarea simpatiei, 
solicitarea ajutorului. 

De fapt, această enumerare poate îngloba atât 
controlul verbal, cât şi pe cel nonverbal: s-a descoperit o 
corelaţie pozitivă între controlul verbal şi controlul 
nonverbal pentru toţi subiecţii şi toate emoţiile: 0, 60 
pentru bucurie, 0, 51 pentru tristeţe, 0, 52 pentru frică şi 
0, 47 pentru furie. lar răspunsurile la întrebarea: „Ce ati 
făcut pentru a vă controla reacţiile nonverbale?” s-au 
dovedit de acelaşi tip ca şi cele pentru controlul verbal, 
mai ales în cazul represiei şi al derivării. 

Reacţiile verbale ca instrument de control 

A considera lucrurile în mod prea liniar: (1) emoție 

(2) reacţie (3) control mi se pare ambiguu. 

Pe de o parte, reacţiile pot la fel de bine să 
funcţioneze atât ca reacţii propriu-zise, cât şi ca elemente 
de control. 

Tipetele în cazul furiei sau plânsul pentru tristeţe au 
efecte „catartice” şi „de reglare” („Plângi, o să te simţi 
usurat/-a..."). Anumite reacţii reduc ele însele tensiunea si 
au o funcţie homeostazică de reglare, dacă nu chiar de 
control. Se ştie de altfel că, din perspectivă darwiniană, 
reacţiile emoţionale au valoare de adaptare. 

Pe de altă, cuvântul are un dublu statut: poate ajuta 
la descărcare, la fel ca plânsul sau tipetele, şi în felul 
acesta să fie obiectul controlului, dar poate la fel de bine 
să constituie un instrument de control; pentru a simplifica, 
putem avea „represie a cuvântului”, dar şi „reglare prin 
cuvânt”. 

Există două noţiuni care permit continuarea 
aprofundării acestei chestiuni: organizarea  verbalo- 
viscero-motrice şi retorica expresivă a mecanismelor de 
apărare. 

Organizarea verbalo-viscero-motorie 

J.B. Watson, iniţiatorul „behaviorismului”, a formulat 
în 1926 noţiunea de „organizare integrală totală” a 
comportamentului, conţinând trei planuri: un plan manual, 
un plan visceral şi unul verbal. Pentru Watson, primul 
cuprinde limbajul, al doilea emoţiile, iar al treilea 
comportamentul şi mişcarea. Bazându-se pe această 
concepţie tripartită a organizării totale, scria: „Gândirea 
poate fi pe rând kinestezică, verbală sau emoţională. Dacă 
organizarea  kinestezică se blochează, predomină 
organizarea emoţională... Ca urmare, organizarea manuală 
şi viscerală este operaţională în procesul gândirii, iar în 
absenţa dezvoltării verbale, noi am putea totuşi să gândim 
într-un fel oarecare, chiar dacă nu am avea cuvinte”. 

Acest aspect al concepţiilor watsoniene nu prea a 
fost exploatat, poate din cauză că era vorba de „gândire”, 
temă dată din principiu de-o parte de către behaviorişti şi 


2 


clasată sub eticheta de „cutie neagră”. Cu toate acestea, 
găsim aici două idei fecunde: cea a „organizării integrale 
totale” şi cea a celor trei planuri de organizare reactionale. 
Cercetările întreprinse împreună cu G. Dahan, S. 
Economides si K. Bekdache în anii '70 au ilustrat si 
confirmat aceste concepţii. 

Am studiat cu autorii menţionaţi sute de interacțiuni 
între două persoane faţă în faţă, în condiţii diverse (discuţii 
tematice, convorbiri clinice... între cupluri de acelaşi sex 
sau de sex diferit, la distanţe variabile...). 

Subiectii erau înregistraţi pe magnetoscop, iar nişte 
receptori speciali permiteau să le fie înregistrate mişcările 
globale (localizarea temporală şi intensitatea mişcărilor), 
precum şi variațiile electrodermale (faimosul „reflex 
psihogalvanic”45 indicator de evenimente emotionale). S-au 
obţinut astfel indici de evaluare a celor trei planuri 
menţionate de Watson: cuvântul (un laringofon permitea 
localizarea exactă a cuvântului printre celelalte 
instrumente poligrafice), motricitatea si ,visceralitatea” 
(prin traseul electrodermografic). 

Un anumit număr de rezultate se integrează în teza 
mea cu privire la controlul emoțiilor. 

Mai întâi, faptul că fiecare persoană reacționează pe 
cele trei planuri pe care de acum le voi numi verbalo- 
viscero-motorii. Însă fiecare cu propria organizare: unii 
privilegiază cuvântul, alții sunt foarte ,motorizati”, unii au 
foarte puţine reacţii viscerale (emoţionale), în timp ce alţii 
au foarte multe. 

Deseori se constată un antagonism între reacţiile 
viscerale şi comportamentele verbale şi motorii: vorbirea 
şi gesturile au adesea un efect reductor rapid asupra 
reacţiilor vegetative emoţionale. Ceea ce am descris prin 
termenul dz fenomen de balansare: activitatea coordonată 
controlează şi moderează activitatea emoțională. 

Cu toate acestea s-au putut constata mari diferenţe 


46 „Faimos” pentru utilizarea sa ca „detector de minciuni” Este vorba 
despre înregistrarea variațiilor de potential la nivelul mâinilor. 


interindividuale: deşi marea majoritate a subiecţilor au o 
dublă activitate reductoare (cuvânt şi gesturi ce însoțesc 
cuvântul), unii se mişcă puţin, dar reuşesc să-şi asigure un 
control foarte eficient doar prin cuvânt, iar alţii dispun de 
foarte puţine mijloace de reglare, fie din cauză că 
activităţile verbalo-motorii rămân fără efect, fie din cauză 
că reacţiile visceral-emotive, fiind poate prea intense şi 
frecvente, împiedică utilizarea activităţilor de reglare. Ca 
urmare a acestor observaţii, am propus ca profilul 
adaptativ individual să fie definit prin termenul de 
organizare verbalo-viscero-motorie pentru a relua expresia 
lui Watson, primul care a evidenţiat un asemenea proces. 
Şi alte observaţii susţin această concepţie, în anii cinzeci, 
psihanalistul Felix Deutsch a dezvoltat unele idei 
asemănătoare, punând la punct o metodă de convorbiri 
psihosomatice cunoscută sub numele de „anamneză 
asociativă” F. Deutsch nota cu mare precizie cuvintele 
schimbate în cursul convorbirii, lucru făcut de mulţi de 
atunci încoace, dar a evidenţiat şi mimo-gestica. El a 
concluzionat că pacientul nu îşi evocă trecutul numai prin 
discursul verbal, ci şi prin comportament. Afectele legate 
de trecut sunt adesea incomplet exprimate prin cuvinte, 
iar în cursul convorbirii un rol esenţial în compensarea 
verbalizărilor incomplete îl are comportamentul motor. Ca 
urmare, Deutsch a insistat pe necesitatea urmăririi atente 
a motricitatii în raport cu lanţul vorbirii. 

Dar şi mişcările terapeutului trebuie luate în calcul, 
fiindcă, dacă pacientul exprimă cu ajutorul corpului său 
ceea ce nu exprimă prin cuvinte, acelaşi lucru se poate 
afirma şi despre terapeut. 

F. Deutsch îşi întemeiază viziunea asupra motricitatii 
pe trei principii: 

— Nevoile emoţionale inconştiente, care nu se pot 
descărca prin cuvinte, generează o anumită motricitate şi 
un anumit comportament postural. 

— Natura anumitor posturi se dezvăluie atunci când 
survin în asociere cu anumite conţinuturi verbale. Lucru 

valabil mai ales când este vorba de „modele” asociative 
repetitive. 

— Cunoaşterea personalităţii pacientului ajută la 
înţelegerea semnificației gesturilor sale. Ca urmare, 
„patternurile” motorii ale pacientului se pot schimba în 
măsura în care se identifică cu obiectele sale interne sau le 
respinge. 

Câţiva ani mai târziu, P Marty şi colaboratorii săi 
(1963) dezvoltă o serie de noţiuni apropiate pornind de la 
„investigația psihosomatica”. 

„Investigația, notează ei, trebuie să urmărească si 
cele mai vagi aluzii, cele mai mici asocieri, cele mai mici 
reacţii, cele mai mici modificări cantitative şi calitative ale 
debitului verbal, ba chiar şi ritmul discursului şi contextul 
său fiziologic, respirator şi mai ales motor, cu alte cuvinte, 
toate manifestările care traduc modulatii de transfer”. 

Din aceste observaţii este desprinsă noţiunea de 
„echivalență energetică” Se pare că există o oarecare 
echivalență între activitatea relationalà cu un obiect 
exterior, activitatea relationala cu reprezentarea unui 
obiect exterior, activitatea mentală propriu-zisă, 
intelectuală sau fantasmatică, şi activitatea funcţională 
somatică. În funcţie de structura subiectului şi de 
modalităţile sale relationale, trecute şi prezente, cu 
ceilalţi, activităţile senzitiv-motorii şi activităţile mentale 
sunt în sinergie, se completează ori se înlocuiesc într-un 
mod mai mult sau mai puţin eficient pentru a asigura 
economia pulsională a individului. 

Într-o manieră mai mult sau mai puţin explicită, 
regăsim la toţi aceşti autori principiile de organizare 
totală, de sinergie a activităţilor si de echivalență sau 
echilibrare emoţională. Marty şi şcoala sa denumită Şcoala 
de la Paris pun accentul pe particularitätile pe care le au 
legăturile emoţionale în cazul unui tip de gândire specială 
care predispune la maladii psihosomatice pe care au 
numit-o „gândire operatorie” cu efecte apropiate de cele 
ale alexitimiei. 


Retorica expresivă a mecanismelor de apărare 

Cuvântul exercită o putere reductivă asupra 
reacţiilor emoţionale. Acţiunea respectivă are loc prin 
intermediul a două procese. Mai întâi, orice activitate 
coordonată, verbală sau nonverbală, are proprietatea că 
poate reduce nivelul emoţional. 

Apoi, într-un mod mai diferențiat si mai calitativ, 
cuvântul permite realizarea „mecanismelor de apărare”, 
aşa cum au fost descrise de psihanalişti, ceea ce se 
traduce prin structuri sintactice specifice diferitelor 
mecanisme, aspect ilustrat de Luce Irigaray (1967) într-un 
articol din revista Langages intitulat în mod semnificativ 
„Studiu asupra unei gramatici a enuntärii la bolnavii 
isterici şi obsedati” Studiul respectiv propune ca, „dincolo 
de impresiile primei ascultări sau primei lecturi, să fie 
reperată adevărata identitate a obiectului propus pentru 
comunicare. Cine vorbeşte? Cui? Despre ce? Enunturile 
fiind considerate înainte de toate în raporturile lor 
dialectice cu protagonistii enuntárii...", iar pentru a realiza 
acest lucru, reliefeazá si analizează propoziţiile din fiecare 
corpus verbal în funcţie de clasele: subiect-verb- 
complement direct-circumstantial. 

In cazul istericului, ,eu" şi ,tu" sunt aproape egale, 
cu o uşoară predominanta a lui „tu” însă responsabilitatea 
enuntului este lăsată în seama lui „tu”, chiar şi atunci când 
„eu” este subiect, fie prin transformare interogativă, fie 
prin transformare completivă. Verbele care indica un 
proces sunt cele mai frecvente; prezentul sau viitorul 
înlocuiesc trecutul, activul, pasivul, verbele tranzitive şi 
verbele intranzitive. 

Obiectul apare ca tributar protagonistului enuntarii, 
ca şi cum istericul nu ar avea un obiect propriu, iar lumea 
nu i s-ar putea prezenta decât prin intermediul lui „tu”. 

Complementele circumstantiale trimit cel mai des la 
referinţe spaţiale precise, iar în acest caz, apare de 
asemenea o referinţă implicită la „tu”. 

Ca urmare, enuntul-tip al istericului este din partea 


2 


lui „eu” care se adresează lui „tu” „Tu mă iubeşti?” si îi 
lasă locutorului grija de a-şi asuma enunţul, forma 
interogativă prezentând mesajul ca ambiguu, neterminat. 
Responsabilitatea dorinţei exprimate este lăsată în grija lui 
„tu”, în calitatea sa de subiect al enuntului. 

In cazul obsedatului, subiectul cel mai constant al 
enuntului este „eu”, urmat de persoane sau de obiecte vag 
definite („cineva”, „se”, ,oamenii"). 

Verbele se referă deseori la procesul enuntiativ în 
sine sau la starea subiectului: „eu îmi spuneam”, „eu 
credeam”, dând discursului o aparenţă de stil indirect 
raportat. Diateza pasivă, verbele intranzitive şi modul 
conditional apar în mod frecvent. 

Complementul direct este cel mai des realizat sub 
formă de completivă, iar subiectul se desemnează deseori 
ca destinatar al propriului mesaj: „mă întrebam dacă...” 
Circumstantialii se reduc la repere temporale, criteriul de 
referinţă fiind deseori chiar timpul discursului 
(„adineaori”, „în timpul ultimelor două  sedinte..."). 
Expansiunile adverbiale sunt deseori modalizari ale 
enuntului care vizează să-i suspende caracterul sigur prin 
îndoială („poate”), atenuanti („cel puţin”), transformări 
negative etc. _ 

Enuntul-tip al obsesivului ar fi: „Imi spun ca poate 
sunt iubit” (sau, mai bine: „Evident că mi-aş spune ca şi 
ultima dată că nu este imposibil să fiu, poate, iubit”). 

Enunţul apare în acest caz asigurat de locutorul care 
îşi ia totuşi ca măsură de precauţie aproape constantă 
îndoiala, fapt ce autorizează contestarea. Spre deosebire 
de isteric, nu poziţia locutorului este cea care pune 
probleme, ci poziţia alocutorului, a cărui funcţie de 
receptor este pusă în discuţie prin caracterul reflexiv al 
enuntarii. 

Pornind de la discursul unor pacienti analizati, 
studiul lui L. Irigaray pune in lumină două trăsături 
fundamentale ale strategiilor de interactiune ale istericului 
si obsedatului seductie prin reprezentarea dorintei pentru 


2 


primul, distantare de implicarea afectivă pentru al doilea. 
Însă mecanismele în discuţie sunt uşor de reperat în viaţa 
cotidiană. Distantarea şi izolarea sunt foarte uşor de 
reperat în discursurile teoretice, ştiinţifice sau pedagogice, 
adică discursurile care sunt curățate în mod voit de 
încărcătura afectivă pentru a lăsa loc rationamentelor 
,pure" şi lipsite de încărcătură emoţională. 

Cât despre seducţie şi atribuirea secundară a 
propriei dorinţe obiectului sedus, este un mecanism curent 
în relaţiile mondene. 

Un exemplu extras din chestionar 

Răspunsurile furnizate la unul dintre chestionarele 
distribuite în cursul studiului european (Experiencing 
Emotion) deja citat, ilustrează în mod concret elementele 
precedente. 

De exemplu, subiectul 309 (francez) pentru emoția de 
„frică”. 

— Unde vi s-a întâmplat? 

— În avion. 

— Cu cât timp în urmă? 

— Acum două luni. 

— Cine a fost implicat? 

— Un prieten şi eu însămi. 

— Ce vi s-a întâmplat mai precis? 

— Nu mă simt niciodată în siguranţă când iau 
avionul. Zborul în cauză era un charter de la Air France. 
Aparatul era vechi şi mi s-a părut îngrozitor şi pe 
dinăuntru, şi pe dinafară. Nu m-am mişcat deloc tot zborul. 

— Cât a durat această emoție? 

— Tot drumul (1 oră). 

— Şi cum s-a terminat? 

— Cu o aterizare în timpul căreia mi-a fost teribil de 
frică. 

— După părerea dumneavoastră, care sunt cuvintele 
ce ar putea descrie cel mai bine emoția dumneavoastră? 

— Panică iraţională. 

— Ce v-aţi spus? 


— Mi-am spus că sunt stupidă pentru că am luat 
acest avion, ştiind cum reactionez de obicei. 

— Care au fost reacţiile dumneavoastră corporale? 

— De extremă nervozitate: l-am torturat pe prietenul 
meu ţinându-l strâns de mana tot drumul; am fumat ţigară 
de la ţigară; am încercat să-mi caut refugiul în lectura unui 
ziar. 

— Ce aţi făcut pentru a vă controla cuvintele? 

— Foarte puţin. Am încercat mai ales să nu le arăt 
frica mea celorlalţi călători. 

— Ce aţi făcut pentru a vă controla reacţiile 
nonverbale? 

— Am fost incapabil să mi le controlez. 

— Ce altceva aţi face dacă v-aţi găsi din nou într-o 
situaţie asemănătoare? 

— In primul rând aş evita să mă mai găsesc într-o 
situaţie de genul acesta; însă de fiecare dată când iau 
avionul, spun acelaşi lucru! 

Comentarii asupra mecanismelor de control în 
exemplul dat se regăsesc două feluri de comentarii: unele 
apar în răspunsurile date la întrebările adresate, celelalte 
apar în cursul reflecţiilor metadiscursive la adresa 
cititorilor. Cele două niveluri sunt amestecate. Ca urmare, 
găsim: 

— O apărare intelectuală împotriva fricii, care este 
tratată drept „stupidă” si „iraţională”. 

— Raţionamente secundare care atenuează pentru 
cititor ,stupiditatea afişată” avionul este vechi, iar 
interiorul şi exteriorul sunt amândouă într-o condiţie 
deplorabilă, ceea ce justifică frica; 

— Reacţii de control clasice: utilizarea unui „suport 
social” (faptul că se agaţă de mâna prietenului joacă un rol 
securizant împotriva  fobiei), decentrarea-recentrarea 
atenţiei (spre un ziar), represia (să nu le arate celorlalţi 
reacţiile sale); 

— În sfârşit, o notă de umor la adresa cititorului: „Îmi 
promit să n-o mai iau de la capăt... dar asta spun de 

fiecare dată!” 

Să rezumăm acum mecanismele de control individual 
cel mai frecvent utilizate: 

Mecanisme de descărcare, care acţionează prin 
vorbitul tare, din abundență, repede, si eventual prin 
tipete. 

Mecanisme represive, printr-un efort de stăpânire a 
vocii, a cuvintelor, a gesturilor, a gândurilor. 

Mecanisme cognitive prin decentrare-concentrare 
spre alte gânduri, un obiect, o carte, o activitate: 
rationalizare si justificare secundare, anticiparea unor 
soluţii fericite. 

Mecanisme relationale: în primul rând, utilizarea 
unui „suport social”, cu care să se împartă emoția si 
modalizările proprii fiecărei structuri de caracter, în aşa fel 
încât să se menţină o distanţă acceptabilă şi securizantă 
faţă de obiect. 

Controlul social 

Deşi în capitolul precedent controlul social a fost 
abordat prin intermediul controlului individual, accentul a 
fost mai degrabă pus pe organizarea integrativă personală 
şi pe mecanismele de apărare, decât pe gestiunea socială a 


emoţiilor. 
În măsura în care orice societate controlează 
îndeaproape manifestările pulsionale (îndeosebi 


sexualitatea) şi marile momente ale carierei biologice ale 
individului (naştere, pubertate, căsătorie, moarte), 
„ordinea socială” implică o ordonare a expresiei şi utilizării 
emoţiilor atât în mod public, cât şi în particular. Filosoful 
N. Elias (1939) a lansat ideea că „civilizaţia constă de fapt 
în maniera în care o societate tratează emoţiile”. 

Pentru a reuşi acest lucru, societatea exercită prin 
însăşi structura sa o influenţă asupra motivatiilor cotidiene 
şi asupra comportamentelor emoţionale corespunzătoare, 
în funcţie de trei procese: diferenţierea şi recunoaşterea 
diferitelor emoţii, acceptabilitatea socială şi gestiunea lor 
interindividuală (Gordon, 1990). Unul dintre elementele 

fundamentale ale ordinii sociale este conformarea, iar în 
acest caz două dintre afectele constitutive ale „amorului- 
propriu” sunt esenţiale: ruşinea şi mândria, legate de 
aprobarea sau dezaprobarea celorlalţi (Scheff, 1988). 

„Conformarea” corespunde interiorizării felului de a 
fi („habitusul” lui Bourdieu sau ,ethosul” lui Bateson), iar 
felul de a fi al cuiva este la rândul lui impus de codurile 
emoționale (sau feeling rules, Hoschschild, 1979). 

Un actor social trebuie să-şi administreze expresiile 
emoţionale pentru a crea un acord între acestea şi 
impresiile pe care doreşte sa le producă asupra 
partenerilor săi, iar în acest sens trebuie să îşi controleze 
afectele interne. Ideală ar fi existenţa unei armonii între 
trăiri, expresia lor şi impresia produsă. Codurile 
emoţionale sunt aplicate direct asupra expresiilor şi 
indirect asupra trăirilor. 

Ultimele depind de parametrii fiziologici programati 
dinainte, care pot fi mai mult sau mai puţin uşor de 
stăpânit. Supunerea la codurile emoţionale implică aşadar 
destul de des un proces emoțional care are drept rezultat 
acceptarea emotiei sau modalizarea acesteia ori dacă nu, 
represia, cu scopul de a evita sau rezolva o eventuală 
disonantà între trăirea profundă şi expresia de suprafaţă 
ce se presupune că îi corespunde. 

În cadrul interacțiunii sociale, schimburile rezultă, 
schematic, din combinarea celor două niveluri, dintre care 
unul este format din unităţi verbale, vocale şi kinestezice, 
componente ale enuntului rational şi intenţionat, iar 
celălalt, mai ascuns şi involuntar, corespunde nivelului 
profund al trăirilor şi procesului emotional căruia se 
supun. 

Bineînţeles că orice societate dispune de coduri 
constitutive ale ethosului, concept definit de G. Bateson 
drept „sistemul atitudinilor afective ce comandă valoarea 
pe care o comunitate o acordă diferitelor satisfacţii şi 
frustrări ale vieţii” sau „sistemul de norme culturale care 
organizează instinctele şi emoţiile indivizilor”. 


Încadrarea în anumite norme sau socializarea se face 
prin transmiterea codurilor emoţionale“! Respectiva 
transmitere, legată de valorile societăţii, trece prin medieri 
specifice dintre care două, familia şi şcoala, se bucură de 
un statut oficial în societăţile occidentale. Trebuie, de 
asemenea, adăugat rolul crescând al mijloacelor de 
informare în masă. 

Rime (1989) notează ca trăim într-o societate 
„pseudoraţională” care plasează individul într-o gigantică 
efervescenţă emoţională. Societatea tratează şi prezintă în 
permanenţă experienţe emoţionale ,predigerate", 
integrate într-un sistem conceptual împărtăşit social si 
controlat cultural. De exemplu, spectatorii ştiu, atât la 
operă, cât şi la un meci de fotbal, când şi cum să-şi 
manifeste sentimentele. La fel, mimica de autoîncurajare a 
jucătorului de tenis sau imbrátisárile jucătorilor de fotbal 
după marcarea unui gol sunt aşteptate şi nu surprind pe 
nimeni. Se poate pleca de la un spectacol plictisitor, dar 
este greu de făcut acelaşi lucru la o petrecere mondenă... 

Aceste consideraţii asupra „codurilor emoţionale” 
care impun regulile trăirii emoţionale (feeling rules) 
implică existenţa şi utilizarea - atunci când situaţia o cere 
- unui sistem de evaluare afectivă, sistem de referinţă 
latent ce permite „afectarea” obiectelor, situaţiilor si 
reprezentărilor. Voi numi sistemul în discuţie câmp 
semantic afectiv (sau conotativ). 

În acest mod, indivizii unei societăţi date sunt 
informaţi cu privire la ceea ce trebuie făcut în caz că 
trăiesc o situaţie emoţională. Este oarecum vorba despre o 
didactică a codurilor emoţionale. 

Pe de altă parte, indivizii în cauză sunt de asemenea 
informaţi cu privire la circumstanţele inductoare de astfel 
de experienţe, lucru care permite anticiparea lor şi o 
anumită siguranţă psihică. 

Câmpul semantic afectiv 

Conotatia 


47 Cf. D. Picard, Du code au désir, Dunod, Paris, 1983. 


Controlul emoţiilor se leagă de controlul evaluării lor, 
individuale sau sociale. La nivel intra-psihic, se poate 
emite ipoteza, bazată pe mai multe date expuse deja, că 
există o legătură reciprocă între afect şi reprezentare: 
reprezentările declanşează afecte,  afectele induc 
reprezentări. Inträm aici în domeniul funcţionării cognitive 
şi al pătrunderii afectelor în această funcţionare. Este o 
problemă capitală, încă insuficient dezvoltată până astăzi, 
pe care o voi aborda din punctul de vedere al conotatiilor. 
Conotatia? este  indexarea afectivă legată de 
reprezentarea unui lucru şi de reprezentarea acelui lucru 
prin cuvânt. Poate fi socială şi convenţională sau 
dezvoltată individual şi prin idiosincrazie. 

De exemplu, numărul 13 are o definiţie lexicală clară, 
dar o conotaţie neliniştitoare pentru anumite persoane 
care evită să fie 13 la masă, iar în unele hoteluri, acest 
număr de cameră nu există. Alt exemplu: francezilor le 
place să mănânce broaşte, melci şi intestine, în timp ce 
englezilor respectivele feluri de mâncare le produc 
dezgust. În fine, marxismul sau capitalismul sunt pentru 
unii concepte derizorii, ba chiar respingătoare, iar pentru 
alţii atrăgătoare şi stimulatoare. 

Putem da exemple de acest fel la infinit. Orice 
concept, orice idee, orice persoană, orice situaţie are o 
definiţie raţională relativ obiectivă (,denotatia"), dublată 
de o valoare subiectivă care depinde de numeroşi 
parametri sociali si personali (,conotatia"). Această 
definitie a conotatiei presupune mai multe axe. 

Evaluarea hedonicá si principiul plácerii/neplácerii 

O primá axá de evaluare este cea in cadrul cáreia 
aprecierea se face în termeni de bun-rău/bine-rău, 
plăcut/neplăcut. Este vorba de dimensiunea „hedonică” * 
care face ca anumite emoţii să fie calificate spontan drept 
„pozitive”, iar altele drept „negative”. 


48 Această definiţie schematică este suficientă pentru lucrarea de 
faţă ; pentru o expunere mai pe larg din punct de vedere lingvistic, cf C. 
Kerbrat- -Orrechioni, La connotation, PUL, Lyon, 1977. 

Ekman şi Friesen (1975) descriu astfel o „familie” de 
emoţii pozitive reunite sub eticheta  satisfacţiei 
(enjoyment). Găsim aici amestecate: amuzament, uşurare, 
plăcere senzorială, sentiment de reuşită, frison de 
excitație, satietate, mulţumire... într-un cuvânt, tot ce 
provoacă plăcere. A priori, persoanele si situaţiile 
susceptibile de a produce trăirile respective sunt căutate, 
iar celelalte evitate. 

Ekman şi Friesen au remarcat că emoţiile din această 
familie nu au trăsături comune caracteristice, spre 
deosebire de emoțiile negative, care au trăsături 
distinctive mult mai însemnate. Evaluarea satisfactiei 
celuilalt are mai puţină importanţă decât evaluarea 
propriei furii sau anxietati. 

Cu toate acestea, există situaţii în care satisfacția 
partenerului este luată în consideraţie - Lazarus 
semnalează aspectul respectiv în cazul interacțiunilor 
sexuale (de unde şi eforturile pe care le fac prostituatele 
de a părea satisfăcute). In această privinţă se poate 
observa faptul că mimicile de juisare sexuală seamănă mai 
mult cu mimicile de suferinţă, decât cu ceea ce am crede 
că ar fi mimici de plăcere. Surâsurile de beatitudine apar 
mai degrabă după, decât în timpul actului sexual. La fel, 
sunetele emise trimit mai degrabă la suferinţă decât la 
plăcere, pentru un ascultător naiv. 

Intervine şi problema modalizărilor culturale: axa 
hedonistă pare să fie o axă organizatorică dominantă. Este 
de bonton să fie afişate afectele pozitive şi minimalizate 
cele negative. In funcţie de cultură, situaţiile sociale 
propriu-zise implică anumite tipuri de imagini afective: în 
Franţa, căsătoria şi naşterea sunt evenimente fericite, 
lucru indicat de veselia surprinsă în fotografiile de familie; 
în zona mediteraneană, doliul este evident tragic, în timp 
ce în Extremul Orient este un eveniment tratat „cu 
pudoare” în această privinţă, afişarea zâmbetului este 
foarte semnificativă, fapt care a fost deja semnalat când 
am vorbit despre the feeling rules. 


Principiul plácerii/ neplăcerii 

„Prezenţa plăcerii sau a durerii îi conferă experienţei 
emoţionale caracterul specific”, iar „analiza similitudinilor 
între diferitele emoţii sau dispoziţii a scos invariabil în 
evidenţă o dimensiune a plăcerii/neplăcerii care le precedă 
pe cele de activare sau intensitate” (Frijda, 1986). 

Importanţa fondatoare a principiului 
plăcerii/neplăcerii a fost formulată de Freud încă din 1893 
şi reluată în modelul hidraulic al lui Lorenz câţiva ani mai 
târziu. Conform acestor concepti de început, 
comportamentul este dirijat de tensionarea pulsională care 
îl împinge pe subiect să caute obiectul adecvat şi să 
„consume” sau să se descarce de tensiunea acumulată. 

Ca urmare, neplăcerea ar fi legată de tensiune, iar 
plăcerea de descărcare. Mai târziu, acest punct de vedere 
„cantitativ” a fost perfecţionat. Descărcarea absolută care 
ar ajunge la un nivel zero de tensiune, sau principiul 
Nirvanei, trebuie mai degrabă văzută ca o descărcare ce 
permite menţinerea unui nivel de tensiune optimal 
(principiul constantei). Această ultimă formulare este mai 
conformă cu principiul echilibrului homeostazic: ceea ce 
este plăcut este ceea ce permite menţinerea sau 
recuperarea constantelor biologice, iar plăcerea ar fi mai 
degrabă legată de oscilatiile de reglare decât de constanta 
în sine. 

Lucrurile se complică însă, din cauză că, în funcţie de 
sistemele puse în joc (zonele erogene, de exemplu), 
plăcerea nu este legată de aceleaşi procese (tensiune 
plăcută, de exemplu, în cazul plăcerilor preliminare si 
descărcare plăcută în cazul orgasmului), iar în funcţie de 
impulsiile (sau sistemele motivationale, în cauză), plăcerea 
răspunde la mecanisme diferite: deşi modelul homeostazic 
se aplică într-adevăr cu uşurinţă în cazul nevoilor”, este 


49 Numim „nevoie” trăirea legată de o stare de dezechilibru organic 
care trebuie neapărat reglat: de exemplu, foamea, setea (ceea ce Freud 
numea „instincte de conservare”). Numim „dorinţă” o trăire care nu 
cauzează moartea dacă nu este satisfăcută : de exemplu, tot ceea ce 
se referă la comportamentele sexuale. „Castitatea” nu a omorât pe 


mai dificil de aplicat, dacă nu chiar deloc, în cazul 
dorințelor. 

Informațiile oferite de neurobiologia contemporană 
sprijină constatarea respectivă: există locuri precise în 
creier a căror excitare (prin electrozi implantati) provoacă 
„plācere” în asemenea măsură, încât animalele 
condiţionate astfel devin cu adevărat dependente dacă li se 
oferă posibilitatea de a se autostimula. Altfel spus, există 
centri ai plăcerii cărora cu greu li se pot aplica modelele 
descărcării sau homeostaziei. 

Descoperirea endorfinelor (molecule „opiacee” 
prezente în sistemul nervos central) ne permite să ne 
gândim că termenul „dependent” pe care tocmai l-am 
folosit nu este poate metaforic. 

În sfârşit, în specia umană (dar fără îndoială şi la alte 
primate), dezvoltarea culturii“ a făcut să apară posibilităţi 
multiple de derivare, substituție, „sublimare”, surse de 
plăcere la care modelul „descărcării” este şi mai dificil de 
aplicat. 

Dar, la modul general, toate modelele explicative ale 
emoţiilor conţin o componentă evaluati vă iar axa hedonică 
este unul dintre constituentii ei majori: orice situaţie, 
persoană, obiect, eveniment, reprezentare primeşte o 
conotaţie sub forma plăcut/neplăcut sau, cu mai multă 
precizie, în funcţie de caz, frumos/urât, 
agreabil/dezagreabil, bun/ráu... 

Lucrările lui C. Osgood (1962) au permis lărgirea 
acestei concepţii. În anii '60 Osgood a pus la punct o grilă 
numită astăzi  ,diferentiator semantic" ce permite 


nimeni până acum şi este dificil să utilizăm metafora homeostazică 
individuală în ceea ce priveşte comportamentele sexuale. Interpretarea 
care se poate da este că nevoile sunt legate de conservarea individului, 
iar dorinţele de conservarea speciei, ceea ce poate fi exprimat şi după 
cum urmează: dorinţele individului sunt nevoile speciei. 

50 Dezvoltarea culturii este legată de dezvoltarea limbajului, la rândul 
lui legat de dezvoltarea posibilităţilor de inhibare şi de ftmctiile 
semiotice. Este un aspect parţial acoperit de noţiunea freudiană de 
procese secundare. Posibilităţile de inhibare a acţiunii şi de satisfacere 
amânată constituie bazele „principiului realităţii” 


,Masurarea” si organizarea  conotatiilor Tehnica 
diferentiatorului constă în faptul că i se cere unui subiect 
(sau unui grup) să atribuie obiectului ales (imagine, 
concept, lucru, persoană...) o notă de la 1 la 7 conform 
unei serii de itemi compuşi fiecare dintr-o pereche de 
adjective antonime. 

Analiza factorială a rezultatelor obţinute în urma 
acestor studii făcute asupra unor inductori diferiţi şi cu 
sprijinul unor grupuri diferite permite izolarea a trei 
factori organizatorici ai răspunsurilor, care regrupează 
majoritatea perechilor de adjective în trei categorii. Cei 
trei factori în discuţie pot fi denumiți: hedonismul6 7 
(măsurat în exemplul dat de 1, 5, 7), puterea (2, 4, 8) şi 
activitatea (3, 6, 9). 

Rezultatele obţinute pot fi exploatate în moduri 
diverse, iar reprezentările lor pot îmbrăca mai multe 
forme, printre care se numără „profilurile” de conotaţie. În 
plus, existenţa a trei axe organizatorice permite ca fiecărui 
inductor să-i fie atribuită o notă pe fiecare dintre cele trei 
axe, de unde rezultă o poziţie precisă într-un spaţiu cu trei 
dimensiuni. Ca urmare, în acest spaţiu pot fi situaţi diferiţi 
inductori, cărora li se poate calcula „distanţa semantică”. 


i [2 [3 [als |6]7] 


Fig. 7. Exemplu” (Inductor „X” propus spre evaluare) 

Această tehnică este în momentul de faţă foarte 
utilizată datorită usurintei cu care poate fi aplicată şi 
interpretată în domenii în care 

Osgood l-a denumit „de evaluare”, dar toate sunt 

evaluative! 

Nu este decât un exemplu, pentru că în general 
listele sunt mai lungi şi conţin în medie 25 de perechi de 
adjective. 

există interesul de a aprecia conotatiile atribuite de 
public (cu privire la un om politic sau un produs 
comercial...). 

Tehnica menționată a dat curs unor discuţii 
referitoare la bazele sale teoretice, discuţii care nu este 
cazul să fie redate aici, dar ajunge la o serie de noţiuni 
interesante pentru teza noastră. Pentru o populație dată 
conotatiile sunt foarte omogene. 

Un studiu efectuat printre elevii unei şcoli de moaşe 
a arătat că în timpul studiilor, profilurile lor conotative 
destul de divergente la început, deveneau la sfârşit 
convergente... cu cele ale corpului de profesori! 

Conotatiile studiate erau cele din câmpul semantic al 
profesiei, ca de exemplu: ,matemitate-copil-contraceptie- 
avort etc”. (Galacteros, 1974, 1975). 

Există însă şi conotații unice, proprii fiecărui individ, 
dar rămân rare în cadrul aceluiaşi grup. În schimb, 
distanţele semantice între conotaţii pot fi semnificative 
între grupuri diferite. 

În sfârşit, noţiunea de câmp semantic tridimensional 
permite perceperea legăturii reciproce dintre 
reprezentările mentale si afecte.  Inductia unei 
reprezentări mentale este într-adevăr legată de afectele 
corespunzătoare (în funcţie de cele trei axe ale notatiei); 
reciproc însă, se poate presupune că prezenţa unei 
anumite constelații afective provoacă reprezentarea 
corespunzătoare în câmpul semantic. 

Universul nostru este un univers afectiv ale cărui 
componente (persoane, lucruri şi situaţii) au toate o 
conotaţie, lucru important pentru derularea activităţii 
mentale, în activităţile sale de memorizare si de 
interpretare, şi constituie baza empatiei generalizate. 

Metalog 4 


].V.S.: Din tot ceea ce s-a spus în acest capitol, rezultă 
două noţiuni importante: reacţia şi controlul emoţional 
sunt strâns legate (am putea propune ecuaţia: expresie = 
reacţie + control). Iar instalarea sistemului emotional, al 
„habitusului” sau  „ethosului” este supusă unor 
constrângeri epigenetice indispensabile: familiale, apoi 
sociale. Familia şi societatea sunt cele care prescriu 
modelele de control şi de organizare ale câmpului 
semantic conotativ. Toate acestea nu rezolvă problema 
universalitatii? 

J.C.: Cu siguranţă, si este bine sa vorbim despre 
instalarea epigenetica a sistemului emotional: viata 
afectiva, alaturi de celelalte componente ale vietii psihice, 
se dezvoltă in cursul procesului de  epigeneză 
interactionala. 

Numeroase cercetari contemporane au demonstrat 
intr-adevar ca nou-nascutul poseda competente motrice, 
senzoriale si cognitive. Pare predispus (si ,precablat”, 
dupa cum ar spune neurologia) să prelucreze informaţia şi 
să reacționeze. 

].V.S.: Este vorba despre comportamente înnăscute? 

J.C.: Dacă vreţi. Să spunem mai degrabă că este 
vorba de programare genetică. Dar ce-avem extraordinar 
aici? Suntem de acord că pisoiul are propriile programe, 
diferite de-ale cätelului şi de-ale vitelului etc. Suntem de 
acord că fiecare specie se naşte cu planuri de dezvoltare 
diferite, fie că este vorba de planul organizării anatomo- 
fiziologice sau de planul comportamental. O pisică este o 
pisică, iar un iepure este un iepure. De ce lucrurile ar sta 
altfel pentru animalul uman mic? 

Insă realizarea competenţei menţionate şi 
continuarea dezvoltării sale ontogenetice au loc printr-un 
sistem dialectic de inductii reciproce, multe dintre ele 
posedate chiar de embrion, şi care sunt în principal de 
natură chimică, ceea ce îi creează observatorului impresia 
unei auto-organizări evolutive. Or, în cazul mamiferelor, 
chiar de la naştere inductorii sau „organizatorii” respectivi 

devin în mare parte exteriori, ţinând de mediu. Stimulii 
fizici (lumină, sunet, excitație cenestezica si cutanata) si 
motori sunt cei care permit funcţionarea structurilor 
senzoriale şi motorii, precum şi menţinerea lor, şi care 
ghidează continuarea dezvoltării lor. Ca urmare, dacă 
insistăm pe faptul că nou-născutul este competent, asta nu 
înseamnă că mediul nu are importanţă pentru el, ci 
dimpotrivă subliniază faptul că mediul îi este sensibil încă 
de la naştere”! şi că este gata foarte devreme să 
stabilească relaţii complexe cu acesta. Şi, atât pentru 
sugar, cât şi pentru adulţii din jurul lui, respectivele relaţii 
sunt saturate de afecte, atât pe planul exprimării lor, cât şi 
pe cel al trăirilor. Lucru observat astăzi de un număr 
crescând de cercetători care utilizează termeni sugestivi 
pentru a desemna aceste fenomene de interacţiune 
precoce: „dialog intersubiectiv” la Stern, 
„intersubiectivitate primară” la Trevarthen, „oglindă 
biologică” la Papousek, „mutualitate” la Nora Weber, 
„sistem de reciprocitate” la Brazelton,  ,sincronie 
interactionala” la Condon, „interacţiune fantasmatica” la 
Lebovici... Trebuie remarcat ca acesti temeni alesi pentru 
a defini interactiunile precoce indica pe ansamblu relatii 
afective reciproce si evoca insasi utilizarea fundamentala a 
proceselor empatice. In aceasta interactiune empatica, 
rolul adultului este foarte important: el percepe afectele 
bebelusului, dar in acelasi timp le poate si anticipa. Adultul 
anticipează şi interpretează. Creează o „semantică” a 
comportamentului expresiv al bebeluşului, rămânând în 
acelaşi timp foarte aproape de capacităţile şi nevoile sale, 
de vârstă şi de moment (Deichmann, 1984; Charavel, 
1992). 

De altfel, adecvarea, stabilitatea şi ritmicitatea 
schimburilor sunt cele care le favorizează sistematizarea şi 
ritualizarea progresivă si, realizându-se acest lucru, 


51 Şi probabil, chiar cu ceva timp înainte. Cf. M.L. Busnel, J.P. Lecanuet, 
C. Granier-Deferre şi J.P. de Caster, „Perception et acquisition auditive 
prénatale”, în Med. Périnat., 1986, pp. 37-46. 


furnizează baza elaborării unui sistem interactiv care 
permite conventionalizarea şi simbolizarea necesare în 
vederea achiziţionării limbajului. 

Se înţelege cum este modulat repertoriul reacţiilor 
afective ale bebeluşului şi programat funcţional de acest 
joc al interacțiunilor precoce, pe care îl numesc epigeneză 
interactionala. 

J.V.S.: Prin aceasta competenta se poate intelege ca 
nou-nascutul poseda inca de la nastere tot repertoriul sau 
emotional? 

J.C.: Nu, procesul de maturizare ontogenetica 
continua dupa nastere. Diferitele observatii facute arata ca 
primele manifestari expresive apar astfel: 

— Timpul zero: reactia de tresarire; neplacere; 

— Între 1 şi 3 luni: surpriză; 

— Între 3 şi 5 luni: bucurie; 

— Între 4 şi 7 luni: furie; 

— Între 5 şi 9 luni: teamă; 

— Între 12 şi 15 luni: rusine/vinovátie; 

— Între 15 şi 18 luni: dispreţ. 

Genul acesta de listă este foarte aproximativ, iar 
două afecte foarte importante, angoasa şi frenezia, nu 
apar. 

Angoasa este cea din naştere, din care Otto Rank, 
elevul lui Freud, a făcut un traumatism originar, model 
pentru stările de angoasă ulterioare. Acestea sunt 
numeroase, iar autori precum Melanie Klein, Spitz, Bion, 
Winnicott şi mulţi alţii au dedicat studii importante acestei 
probleme. Lucru meritat, având în vedere că angoasa este 
un afect ce poate apărea foarte devreme şi că felul în care 
este manipulată în relaţia cu adulţii este determinant 
pentru evoluţia psihoafectivă a individului. Voi relua 
problema în capitolul următor. 

Cât despre „frenezie”, şi aceasta este foarte precoce. 
Supărarea şi furia sunt foarte prost controlate de nou- 
născut şi generează reacţii explozive de mare intensitate. 
Oare căutarea unor astfel de situaţii de descărcare 

excesivă de către adult nu îşi extrage plăcerea din 
reviviscenta acestor stări de descărcare emoţională 
arhaică? 

Capitolul 5 

Eşecul controlului: emoţiile ratate 

Există anumite afecte pe care orice individ încearcă 
să le evite sau să le controleze, fără însă a reuşi: este 
vorba despre „rateurile” vieţii emoţionale. 

Fsecul sau insuficienta eficacitate a „mecanismelor 
de apărare” sau „de adaptare” generează anxietate sau 
angoasă. Dacă aceste stări au o intensitate prea mare sau 
dacă se cronicizează, se ajunge la o stare proastă, care 
este uneori numită stres. In mod paradoxal, şi unele 
moduri de funcţionare mentală care ignoră sau 
îndepărtează afectele, cum ar fi gândirea operatorie* şi 
alexitimia* pot la rândul lor să constituie sursa (şi 
semnalul) unei stări proaste. 

Anxietatea şi angoasa 

Definiţie 

Există mai mulţi termeni utilizaţi, sinonimi sau 
înrudiţi semantic, care pot fi regrupati în categoria stări 
timericel  angoasă, anxietate, frică, teamă, spaimă, 
aprehensiune, nelinişte, teroare, panică... 

Toate stările menţionate au in comun o trăire 
psihofiziologică neplăcută şi se deosebesc unele de altele 
prin intensitatea diferită şi împrejurările în care apar. 

Frica este una dintre emoţiile de bază. Este 
caracterizată de faptul că are un obiect „real” precis: frica 
este frică de ceva şi 

Timeric, din latinescul timere, „a se teme” Termen 
propus de A. Le Gali în /'anxiété et l'angoisse, PUF, Paris, 
1992 (a patra ediţie). 

există motive obiective pentru care apare. Teama şi 
aprehensiunea sunt frici anticipative. 

La polul opus, angoasa este o stare de „frică” fără 
obiect, iar anxietatea şi nelinistea nu se deosebesc de 
aceasta decât prin intensitatea mai mică. Panica este o 

criză de angoasă, teroarea şi spaima sunt stări de frică 
extremă. 

Astfel, stările timerice se pot distribui pe o axă care 
merge de la un pol al stărilor cu obiect precis către un pol 
al celor fără obiect, prezentând situaţii intermediare între 
fiecare dintre ele. De exemplu, „tracul” actorului este o 
formă de  „anxietate” sau de ,aprehensiune”? Sau 
neliniştea familiei cuiva care a suferit un accident rutier? 
„leamă”,  „aprehensiune”,  ,anxietate"? între frică, 
motivată clar, şi angoasă, evident iraţională, se situează 
toţi intermediarii anticipativi în cazul cărora obiectivitatea 
şi subiectivitatea sunt greu de departajat. 

Prin definiţie, anxietatea şi angoasa se situează mai 
degrabă la polul fără obiect. După părerea specialiştilor, se 
diferenţiază fie prin intensitate (angoasa ar fi o formă de 
anxietate majoră), fie prin apartenenţă (angoasa este 
somatică, cu simptome vegetative evidente, în timp ce 
anxietatea este în primul rând psihică; uneori se consideră 
că şi timiditatea, stânjeneala şi neliniştea ţin tot de 
anxietate...). Timiditatea şi stânjeneala sunt de asemenea 
însoţite de semne vegetative: tremurat, transpiratie, 
înroşire... Angoasa şi anxietatea sunt aproape sinonime, 
angoasa fiind o formă de anxietate majoră, iar anxietatea o 
formă de angoasă minoră. 

Cu toate acestea, în ciuda aparentei înrudiri de 
natură, stările de anxietate-angoasă prezintă determinanti 
şi aspecte care diferă din mai multe puncte de vedere. 

Din punct de vedere temporal 

Se constată existenţa unor manifestări acute, precum 
şi existenţa unor manifestări permanente sau aproape 
permanente. 

— Manifestările acute, „impulsurile” şi „bufeurile” 
anxioase denumite astăzi tulburări sau atacuri de panică 
sunt descrise în DSM III R?? în felul următor: 

Atacurile nu survin în împrejurări ce implică eforturi 


52 DSM III este un repertoriu descriptiv de origine americană al simpto- 
melor psihiatrice, utilizat pentru stabilirea dignosticelor. 

fizice importante sau un risc vital şi nu sunt declanşate 
exclusiv de expunerea la un stimul aversiv (fobogen) 
determinat. 

Atacurile se manifestă prin perioade bine delimitate 
de teamă sau de frică” şi prezintă cel putin patru dintre 
simptomele următoare în cursul fiecărui atac: 

— Dificultăţi respiratorii 

— Palpitatii 

— Dureri sau jenă toracică 

— Senzatie de sufocare sau gâtuire 

— Ameteli, vertijuri, senzaţii de instabilitate 

— Senzatie de ireal 

— Parestezii 

— Bufeuri de căldură sau frig 

— Transpiratie 

— Senzatii de lesin 

— Frica de a muri, de a înnebuni, de a comite un act 
necontrolat în timpul atacului. 

Nu sunt cauzate de o tulburare fizică sau de vreo altă 
tulburare mentală de tip depresiv, somatic sau 
schizofrenic. 

— Manifestările permanente sau aproape 
permanente sunt descrise în DSM III sub titlul anxietate 
generalizată, care prezintă criteriile următoare. 

Cel puţin trei dintre categoriile următoare sunt 
reunite: 

— Tensiune motorie: scuturaturi, zguduiri sau 
tresăriri musculare, tremurat, tensiune, dureri musculare, 
oboseală, incapacitate de detensionare, clipit necontrolat 
al pleoapelor, sprâncene  incruntate, faţă  crispatà, 
febrilitate, tresăriri; 

— Tulburări neurovegetative: transpiratie, palpitatii, 
tahicardie, mâini reci şi umede, gură uscată, amețeli, cap 
gol, parestezii, greață, bufeuri de căldură sau frig, nevoia 
de a urina, diaree, senzaţie de gol în stomac, nod în gât, 


53 Trebuie remarcat faptul că aici „teamă” sau „frică” sunt folosite cu 
sensul de ,anxietate" sau „angoasă” ! 


accese de roşeaţă şi/sau de paliditate, puls şi respiraţie 
rapidă sau înceată; 

—  Asteptare temätoare: anxietate,  nelinişte, 
rumegarea şi anticiparea unor nenorociri ce li s-ar putea 
întâmpla lor sau celorlalţi; 

— Explorare foarte vigilentă a mediului in care se 
află: atenţie exagerată care conduce la neluare-aminte, 
dificultăţi de concentrare, insomnie, senzație de 
„sfârşeală”, iritabilitate, nerăbdare. 

Starea anxioasă a fost prezentă în mod constant de 
cel puţin şase luni. Nu se datorează unei alte tulburări 
mentale ca depresia sau schizofrenia. 

Subiectul are mai mult de 18 ani. 

Diagnostic 

Cine spune diagnostic, spune automat clasificări, iar 
în domeniul  psihopatologiei acestea sunt deseori 
numeroase şi contradictorii. Elementele din DSM III pe 
care le-am amintit sunt deja „diagnostice”, însă în spiritul 
DSM III constituie mai degrabă nişte grupări pur 
descriptive (am spune  ,etologice" care nu decid 
diagnosticul sau diagnosticele dinainte. 

Astfel, atacurile de panică şi tremuratul anxios din 
anxietatea generalizată sunt elemente constitutive a ceea 
ce clinicienii numesc „nevroză anxioasă” descrisă de Freud 
încă din 1895, care se manifestă prin excitabilitate 
generală, aşteptare anxioasă, accese de angoasă acută şi 
tulburări neurovegetative funcţionale cardio-respiratorii şi 
digestive. 

Foarte apropiate se situează „nevrozele fobice”. 

Fobia este o teamă iraţională vizavi de un obiect, o 
activitate sau o situaţie şi se traduce prin comportamente 
de evitare care le permit celor în cauză să scape de o stare 
de angoasă insuportabilă. Subiectii fobiilor sunt perfect 
conştienţi de caracterul ilogic al fricii lor şi de natura 
obiectelor ce inspiră fobiile respective. Ştiu şi cum să le 
evite, iar uneori în acest scop recurg la un „obiect 
contrafobic” (o persoană cunoscută) a cărui prezenţă îi 

linişteşte. 

Formele tipice sunt: 

—  Agorafobia: frica de spatii goale, sălile de 
spectacol sau uneori, dimpotrivă, de spatii închise 
(claustrofobie), transportul în comun, marile magazine. 
Agorafobia poate fi însoţită de atacuri de panică. 

— Fobiile sociale: frică de situaţiile sociale in care 
subiectul se expune privirii celorlalţi vorbitul în public, 
abordarea unui necunoscut sau a unei persoane de sex 
opus... Timiditatea, ca şi ereutofobia (teama de a nu rosi) 
se înscriu în acest registru. 

— Fobiile simple sau particulare: frica de animale 
(câini, pisici, páianjeni...), frica de sânge si de carne crudă. 

Dar dincolo de aceste forme clinice relativ 
structurate, trebuie subliniat faptul că angoasa este un 
afect potenţial prezent în aproape toată patologia mentală, 
cu forme şi intensitáti variabile. Numai combinarea cu alte 
manifestări pernite sa se stabilească diagnostice 
diferenţiate precise. 

În cazul oricărei nevroze, şi nu numai pentru nevroza 
anxioasă sau cele fobice, apare, măcar în anumite 
momente, anxietatea. Momentele respective creează 
starea de disconfort şi îl determină pe subiect să ceară 
ajutor terapeutic. Aşa se explică dezvoltarea 
psihoterapiilor, dar si consumul foarte mare de 
tranchilizante anxiolitice şi, în plus, cel de tutun, alcool şi 
alte droguri. 

In sfârşit, din punct de vedere psihosomatic, de mai 
bine de un secol anxietatea şi angoasa au constituit 
obiectul de studiu a numeroase teorii, datorită frecvenţei 
lor ridicate. 

Astfel, în momentul în care a inventat psihanaliza 
prin îngrijirea istericilor, folosind metode derivate din 
hipnoză, Freud a ajuns să considere că pacienţii săi suferă 
de un blocaj al libidoului sexual, cu o tensionare a 
libidoului şi două ieşiri posibile: fie are loc o descărcare 
odată cu reamintirea scenelor traumatice care se găsesc la 


2 


originea blocajului, printr-o reviviscenta a afectelor (iar 
prin acest catharsis angoasa dispare), fie are loc 
transformarea în angoasă. Prin urmare, din această primă 
perspectivă, angoasa era o transformare a afectelor ce 
însoțesc reprezentarea refulärilor nedorite. Tipul de 
angoasă care nu prezintă posibilitatea de descărcare este 
,nevroza anxioasă”, descrisă mai sus. 

Câţiva ani mai târziu, odată cu evoluţia experienţei 
sale clinice şi a teoriei psihanalitice, Freud a descris şi alte 
mecanisme. Angoasa, un afect liber, ar putea fi deplasată şi 
fixată pe o reprezentare mai  suportabilá decât 
reprezentarea iniţială refulată. Este cazul fobiilor în care 
angoasa a găsit un obiect inductor precis (situaţie, obiect, 
personaj) şi poate fi evitată datorită unor comportamente 
corespunzătoare. Aşadar, angoasa poate urma refulării şi 
îmbracă valoarea unui semnal ce permite evitarea situaţiei 
periculoase. 

Analiza angoasei în cazul marilor categorii clinice a 
permis precizarea fantasmelor subiacente. Astfel, angoasa 
psihotică este legată de fantasmele de divizare, dislocare 
sau depersonalizare, angoasa depresivă de fantasmele de 
separare şi abandon, iar angoasa nevrotică de fantasmele 
de castrare. 

Divizarea, abandonul, castrarea implică nemijlocit 
narcisismul, integritatea corporală, ba chiar si 
supraviețuirea şi identitatea. 

Aspectele pozitive ale anxietatii 

Anxietatea şi angoasa nu sunt prezente doar în 
patologiile mentale, ci impregnează şi celelalte activităţi 
umane aproape în totalitate: 

— Mai întâi, activităţile şi producţiile artistice şi 
literare, foarte exigente cu aplicarea mecanismelor de 
apărare si cu derivarea sublimatorie. (Mecanisme de 
apărare prin gestiunea şi controlul angoasei permise de 
exercitarea unei activităţi coordonate şi prin reprezentarea 
fantasmelor. Derivare  sublimatorie a  impulsiilor 
neliniştitoare către investiri cu valoare socială şi aparent 

îndepărtate de problema iniţială.) 

In anumite perioade, neliniştea şi chiar angoasa 
existenţială au dobândit un statut social apreciat, ca în 
cazul „spleenului” anilor romantici. 

Dar angoasa existenţială, neliniştea în faţa morţii şi a 
forţelor misterioase ale naturii au constituit de asemenea 
baza marilor filosofii si a marilor religii. Ritualurile 
religioase şi, prin extensie, ritualurile care marchează 
viaţa socială şi consacră marile evenimente biologice: 
naşterea, pubertatea, sexualitatea, moartea apar ca tot 
atâtea decoruri securizante prin controlul pe care îl oferă 
asupra emergentelor pulsionale şi asupra pericolelor de 
angoasă pe care inevitabil le presupun; 

— Dincolo de artă şi religie, şi din aceleaşi motive, 
ştiinţa joacă la rândul ei un rol anxiolitic: cunoaşterea şi 
interpretarea legilor materiei şi ale vieţii ne liniştesc şi 
risipesc angoasa in fata misterelor necunoscutului. 
„Somnul Raţiunii naşte Monstri”, dar şi invers se poate 
spune că trezirea Ratiunii îi risipeşte... 

La toate acestea putem adăuga şi succesul pe care îl 
au campaniile de cercetare medicală precum teletonul, 
acţiunile de luptă împotriva 

Sida, cancerului etc., şi de asemenea fondurile 
considerabile consacrate sănătății si echipamentelor 
medicale. Gesturile umanitare şi structurile respective 
sunt simboluri ale luptei împotriva morții. „Moartea nu va 
trece mai departe” Lucru evident liniştitor. 

Ca urmare, acțiunile umanitare au dublul avantaj de 
a constitui un profit pentru cei cărora le sunt în mod oficial 
destinate, dar şi de a-i reconforta pe cei care le inițiază şi 
le duc la bun sfârşit, permițându-le să-şi demonstreze lor 
înşile şi celorlalţi că se poate acționa împotriva morții, a 
diverselor calamitäti şi a catastrofelor atât naturale, cât şi 
umane; 

— Mai există însă un aspect stimulant al anxietátii si 
angoasei, şi anume erotizarea sau „hedonizarea” acestora. 

Un anumit număr de activităţi şi acţiuni umane au ca 

interes principal procurarea angoasei, prin cochetarea cu 
pericolul. Saltul cu coarda elastică este un exemplu 
caracteristic, dar numeroase practici sportive sau ludice 
constituie tot atâtea exemple”. Angoasa devine sursă de 
plăcere în măsura în care este controlată şi se termină cu 
,happy-end" Admiratia publicului, care lipseşte rareori de 
la aceste manifestări, contribuie la îmbogățirea narcisistă 
provocată de acţiunea respectivă. 

Pe scurt, angoasa şi forma sa minoră care este 
anxietatea sunt afecte perfect banale ale vieţii cotidiene, 
iar numeroase mecanisme, atât sociale, cât şi individuale 
au scopul de a le tempera. 

Până aici accentul s-a pus pe aspectele subiective ale 
acestor afecte, însă afectele menţionate sunt însoţite şi de 
simptome vegetative mai mult sau mai puţin intense şi în 
general neplăcute (cf DSM III). 

Afectele ,simptomatice" în cauză sunt, de altfel, 
foarte des asociate cu o altă entitate a vieţii cotidiene, 
astăzi pe larg cunoscută sub denumirea de „stres”. 

Stresul”? 

Un fenomen foarte cunoscut, dar dificil de definit 

Dacă noțiunile de angoasă şi anxietate sunt de esență 
psihologică, noţiunea de stres are baze biologice. In 1936, 
la Universitatea McGill din Montreal, Hans Selye a descris 
reacţiile pe care le are organismul la diverse forme de 
agresiune (anatomo-fiziologice sau psihologice) şi a definit 
un „sindrom general de adaptare” cu trei faze: faza iniţială 
sau faza de alarmă în cursul căreia organismul este supus 
agentului agresor (,stresor") 5 şi reacţionează cu 
rapiditate printr-o activare a sistemului nervos vegetativ 
cu eliberare de catecolamine (adrenalină şi noradrenalina); 
respectivele reacţii fiziologice sunt comparabile cu cele 


54 Cf. D. Le Breton, Passions du risque, Metaill6, Paris, 1991. 

55 Aspectele biologice ale stresului sunt excelent expuse în L ‘Illusion 
psychosomatique de R. Dantzer, Odile Jacob, Paris, 1989. 

56 Voi folosi termenii „stres” şi „stresant” ; „agresor” şi „agresiune” ar 

întâlnite în cazul tensionărilor emoţionale. Dincolo de un 
anumit prag, modificările interne produse astfel creează 
un dezechilibru homeostazic, iar acesta la rândul lui 
provoacă o contrareactie uneori excesivă. Este momentul 
când organismul intră în faza de rezistenţă: mijloacele de 
apărare sunt mobilizate pentru a lupta împotriva agentului 
de stres. Diencefalul şi hipofiza intră în acţiune şi 
stimulează secretii de hormoni cortico-suprarenali, însoţite 
de o creştere a catabolismului, iar în caz de stres 
persistent, de apariţia unor ulcere gastro-intestinale, 
accidente cardiovasculare şi alte tulburări somatice care 
variază în funcţie de mediul şi natura agresiunilor. În final, 
organismul intră într-o fază de epuizare ce poate duce la 
moarte. 

Studiile lui Seyle au dobândit notorietate în anii 
cinzeci odată cu publicarea lucrării Stress of Life, iar 
termenul „stres” a intrat în limbajul curent pentru a 
desemna orice situaţie în care organismul este supus unui 
eveniment fizic sau psihologic la care trebuie să facă fata’ 
prin activarea mecanismelor de adaptare. 

Conceptul a fost lansat, iar o jumătate de secol mai 
târziu încă mai domneşte, inspirând nenumărate publicaţii 
şi concepte variate, adeseori destul de puţin riguroase. Nu 
voi preciza decât câteva puncte majore ce se găsesc în 
relaţie cu emoţiile. 

Extinderea noțiunii de stres la orice situaţie nouă ce 
necesită o reacţie adaptativă face ca factorii de stres să 
poată fi legaţi şi de evenimente fericite: avansări, Gălătorii, 
căsătorie... 

Companiile de asigurări au ajuns chiar să transpună 
în cifre riscul de mortalitate în funcţie de diferiţii factori 
de stres şi au stabilit scări, cum este şi faimoasa scară de 
„vulnerabilitate” creată de Holmes şi Rahe. 


577 „A face faţă” este expresia frantuzeascá utilizată ca echivalent 
pentru termenul englezesc coping. 


Moartea soţului (soţiei) 
Divorţ 

Închisoare 

Căsătorie 

Pensionare 


Naşterea unui copil 


Schimbarea situaţiei 

Plecarea unui copil de acasă 

Succes personal important 

Schimbarea locuinţei 

Concediu 

Etc. 509 

Această scară (redusă aici la câţiva itemi) ne dă o 
idee despre extrema varietate a eventualilor factori de 
stres. 

Este un fapt real că unele accidente cardiace survin 
la aflarea unei veşti neaşteptate, indiferent dacă e vorba 
de un eveniment fericit sau nefericit; uneori cancerul sau 
alte boli se declanşează în perioadele imediat următoare 
după pensionare sau cu ocazia unor schimbări profesionale 
sau familiale, pozitive ori negative. 

Totuşi, pentru a nuanța această perspectivă 
nelinistitoare, a fost dezvoltată si o altă concepţie, 
referitoare la „stresul pozitiv” sau „eustres”5 Viaţa 
cotidiană îi oferă fiecăruia dintre noi o portie de stimuli 
utili; este vorba de emoţiile bine temperate, micile bucurii 
şi necazuri, dificultăţile care fac să crească plăcerea de a 
învinge, satisfactiile provocate de reuşite si care intretin 
tonusul fizic şi moral al individului. O situaţie de protecţie 
totală ar crea o stare de nirvana fără îndoială insuportabilă 
şi cauzatoare de prejudicii pentru sănătate. Unii autori au 
prezentat situațiile prea  linigtite, generatoare de 
plictiseală şi frustrare ca fiind stresante. Atracția pentru 
activităţile sportive şi ludice, „aventuri” şi călătorii este un 
indiciu al nevoii şi al binefacerilor eustresului. 

În plus, nu există o relaţie liniară simplă de tipul: 

factor de stres. Generat de acelaşi factor, stresul poate fi 
diferit in funcţie de mai mulţi factori legati de 
personalitatea subiectului şi de împrejurări. Factorii 
modalizatori în discuţie au fost numiţi , mediatori"?? 

Mediatorii 

Există trei grupe de mediatori: personalitatea 
subiectului, suportul social şi evenimentele. 

Personalitatea subiectului joacă un rol important. 
Prin personalitate trebuie să înţelegem factorii proprii care 
determină şi caracterizează un subiect în potenţialul său 
genetic, precum şi în istoria personală. În mod evident, 
dacă vulnerabilitatea depinde de evenimente şi situaţii (a 
se vedea scările de tip Holmes şi Rahe), în acelaşi timp 
depinde si de resursele subiectului. De asemenea, 
numeroase cercetări de tip epidemiologie au fost 
întreprinse cu scopul de a preciza factorii de 
vulnerabilitate legaţi de trecutul indivizilor. Apar doi 
factori: primul este legat de pierderea unui părinte înainte 
de vârsta adolescenţei, al doilea se leagă de imposibilitatea 
de a avea o legătură intima cu cineva. Insă prezintă un 
grad de generalitate foarte ridicat şi pot la fel de bine 
predispune la manifestări psihomotorii sau la depresie 
mentală. 

În acest domeniu, mult mai precisă este descrierea 
trăsăturilor comportamentale cunoscute bine astăzi ca 
formând „patternul comportamental de tip A”, descoperit 
în 1959 de doi cardiologi, Friedman şi Roseman. Modelul 
în discuţie prezintă caracteristicile următoare: 

— Luptă permanentă pentru realizarea unui 
maximum de lucruri într-un minimum de timp. 

— Caracter agresiv, ambițios şi competitiv. 

— Fel de a vorbi exploziv, îndemnându-i pe ceilalţi să 
se exprime mai repede. 

— Nerăbdare permanentă, de teama de a nu pierde 
un timp preţios. 


59 în engleză, se foloseşte uneori „moderatori”. însă denumirea 

— Preocupare pentru termeni-limită, concentrare pe 
muncă. 

— Sentiment de luptă permanentă împotriva 
persoanelor, lucrurilor si evenimentelor. 

Pentru Friedman si Roseman acest PCTA este un 
complex activ-emotional întâlnit la majoritatea pacienţilor 
care suferă de o boală cardiacă coronariană. 

Tipul A, corespunzând unui individ „stresat” şi 
„stresant”, se opune tipului B, care face lucrurile mai încet 
şi evită conflictele. A este predispus de două ori mai mult 
la boli coronariene în comparaţie cu B. 

Tipul A se întâlneşte mai frecvent printre bărbaţii 
între 35 şi 55 de ani şi poate fi modificat prin 
antrenamente comportamentale. 

Studii recente efectuate de Rime şi colegii săi (1992) 
sugerează că tipul A este un indice al predispozitiei la o 
mare varietate de boli (ulcere gastrice, probleme 
tiroidiene, astm, poliartrite reumatismale...) şi nu numai la 
coronarite. Dimensiunea „nerăbdare” (faţă de sine sau faţă 
de alţii) reprezintă o dimensiune „toxică” a patternului, 
însă alţi autori subliniază şi faptul că spiritul competitiv 
are la rândul lui importanţă ca dimensiune toxică. Prin 
urmare, tipul A pare predispus la accidente somatice. 

Mediatorul în chestiune depinde de factorii genetici, 
educativi sau sociali (s-a remarcat deseori că civilizaţia 
actuală încurajează acest gen de comportament la 
„lideri”)? Probabil că depinde de interacţiunea tuturor 
factorilor menţionaţi. 

Un al doilea mediator ar fi „suportul social 

Suportul social poate fi definit drept confortul, 
asistenţa şi informaţia pe care individul le primeşte prin 
intermediul contactelor formale şi informale din partea 
celorlalţi indivizi sau din partea unui grup. 


procentajul persoanelor care reprezintă aspectul 

Fig. 8. Factorii fiziologici ai stresului 

Definitia in discutie poate fi aplicatá la fel de bine 
când este vorba de schimburile afective cu un profesionist 
(psihoterapeut, preot...) sau cu un coleg de muncă, un 
vânzător din cartier, un vecin de palier, un cunoscut sau 
coechipierii unui grup sportiv... 

Suportul social se poate exprima în profunzimea şi în 
lărgimea unei reţele sociale autocentrate, profunzimea 
definind gradul de intimitate, iar lărgimea numărul de 
interactanti. 

Lärgimea retelei si mai ales profunzimea relatiilor 
protejează împotriva problemelor de sănătate si a 
dificultăţilor psihologice. 

B. Rime observă că „fără să conştientizeze în mod 
clar lucrul respectiv, o proporţie considerabilă din 
conversațiile cotidiene ale indivizilor se referă la 
experienţe emoţionale, preferinţe, probleme afective cu 
care se confruntă, tensiuni sau traumatisme al căror 

obiect sunt ori au fost”. 

Această dorinţă de împărtăşire socială a emoţiilor a 
fost deja subliniată în capitolul despre empatie; la rândul 
său, B. Rime a studiat rolul rememorării experienţelor 
emoţionale şi efectele imediate sau pe termen lung ale 
acesteia. 

Mulţi indivizi, remarcă el, au în totalitatea relaţiilor 
lor unul sau mai multi parteneri privilegiați care joacă 
rolul unei „urechi profesioniste” pentru a recepta 
rememorările experienţelor emoţionale. 

Rememorarea în discuţie prezintă anumite constante: 
tine să fie social dirijată, ceea ce o diferenţiază de simpla 
reamintire personală, cu alte cuvinte, chiar şi atunci când 
îmbracă forma unui monolog, se adresează totuşi cuiva. Se 
prezintă ca un efort de articulare spatio-temporalä a 
experienţei emoţionale. Experienţa este reprezentată şi 
reorganizată prin verbalizare. Este deseori repetitivă. 
Expresia narativă a emotiei este susceptibilă de repetiţii 
succesive, cu modificări şi elaborări secundare. Aparent, 
efectul imediat este retrăirea, într-o oarecare măsură, a 
emotiei în cauză. Mai multi autori au arătat că reactivarea 
urmelor lăsate de emoție in memorie face să reapară 
emoția respectivă, dar redusă. 

Ca urmare, tendinţa de a reevoca emoţiile negative 
ar putea părea paradoxală. Insă beneficiul obţinut poate 
proveni din posibilitatea de împărtăşire ce facilitează 
socializarea şi elaborarea mentală, printr-o mai bună 
stăpânire a reprezentărilor „traumatice” şi posibilitatea 
unui tratament defensiv eficient. 

Efectele pe termen mai lung sunt dificil de precizat, 
dar pot fi abordate în mod indirect. Mai mulţi cercetători 
au arătat că subiecţii care au o atitudine „represivă” vizavi 
de împărtăşirea emoţiilor prezintă o predispozitie la 
probleme de sănătate de tipul „simptome funcţionale”, 
hipertensiune arterială şi chiar cancer. 

Efectele pe termen lung sunt însă confirmate şi de 
anamneze semnificative. Astfel, Dennebaker (1986) şi 

Susman (1986) au arătat că indivizii care în copilărie au 
trăit evenimente traumatizante fără a putea vorbi cuiva 
despre acestea prezintă mai multe probleme de sănătate 
decât ceilalţi, iar Dennebeck şi O'Heron (1984) au 
descoperit că în anii următori morţii membrului unui 
cuplu, partenerul rămas în viaţă este foarte susceptibil de 
a se îmbolnăvi de ceva dacă nu poate vorbi de problemele 
sale afective altei persoane. 

Al treilea mediator este constituit de evenimentele 
care provoacă o schimbare vitală 

Ne dăm seama cu uşurinţă că schimbările prea 
neaşteptate şi dramatice, care constituie ,traumatisme” 
confirmate, au consecinţe psihofiziologice patologice: în 
acest caz intrăm în domeniul stresului propriu-zis. 

Studiile epidemiologice arată însă că o mare 
varietate de evenimente, chiar şi cele care pot părea 
plăcute, pot avea efecte stresante. Am amintit deja scara 
lui Holmes şi Rahe (social readjustment rating scale, 1967) 
în care subiectului îi este cerut să indice evenimentele 
petrecute în ultimele douăsprezece luni. Respectiva scară 
permite o evaluare cantitativă a răspunsurilor. Indivizii 
care ating 150 de puncte sau mai puţin se bucură în 
general de o stare de sănătate bună; în schimb, cei care 
depăşesc 300 au 70 de şanse din 100 să se îmbolnăvească 
grav... 

Dacă aceste rezultate confirmă rolul evenimentelor 
vitale, ele arată şi că sensibilitatea subiecţilor este inegală: 
personalitatea este un mediator important, după cum o 
arată problemele prezentate de tipurile A şi B. 

Încercând să precizeze tipologia celor care rezistă la 
evenimente, Kobasa şi colaboratorii săi au descris o 
personalitate rezistentă pe care au denumit-o hardiness 
(„soliditate” sau ,robustete") si care ar prezenta trei 
caracteristici: indivizii in cauzá cred cá au controlul asupra 
evenimentelor si cá sunt foarte implicati in activitátile lor 
vitale şi tratează schimbările ca pe nişte provocări ce 
trebuie înlăturate. 


In fine, trebuie remarcat faptul cá nu toate 
evenimentele importante au acelaşi caracter temporal: 
unele sunt foarte bine programate dinainte sau pot fi 
anticipate (naşterea, căsătoria, ieşirea la pensie etc.), iar 
altele sunt complet neaşteptate (accidente, doliu etc.), cele 
din urmă având o valoare stresantă cu mult superioară 
celor dintâi. 

Micile necazuri şi micile satisfacţii: stresul cotidian 

Cu toate acestea, după cum nu suntem supuşi unei 
mari emoţii în fiecare zi, tot astfel nu se întâmplă 
„evenimente” importante chiar zilnic. 

Trebuie să ţinem cont însă şi de „micile” evenimente 
despre care totul arată că joacă rolul unor factori de stres 
în cotidian. R. Lazarus a susţinut că micile necazuri care 
ne copleşesc pe mulţi dintre noi în fiecare zi participă, prin 
repetarea lor monotonă, la fel de mult ca şi marile 
evenimente la întreţinerea unui stres tot atât de periculos 
din punct de vedere mental şi fizic. Un studiu efectuat pe 
timp de un an asupra unor bărbaţi şi femei având între 30 
şi 50 de ani, din clasa de mijloc americană, a dus (în 1981) 
la aceasta clasificare in ordine descrescătoare a 
importanţei micilor necazuri şi satisfacţii cotidiene. 

Necazuri: 

1. Preocupări legate de greutate 

2. Griji cu privire la sănătatea unui membru al 
familiei 

3. Creşterea preţurilor 

4. Intretinerea locuinţei 

5. Prea multe lucruri de făcut 

6. Dezordinea sau pierderea obiectelor 

7. Şantier în lucru 

8. Veniturile, plata taxelor 

9. Criminalitatea 

10. Aspectul fizic 

Satisfactii: 

1. Relaţii bune cu partenerul sau iubitul/iubita 

2. Relaţii bune cu prietenii 


. Îndeplinirea unei obligaţii 

. Stare bună de sănătate 

. Somn bun 

. O masá in aer liber 

. Capacitatea de a-şi îndeplini responsabilitätile 
. Vizite, telefoane sau mesaje scrise trimise 

. Timpul petrecut in familie 

10. Stare de confort acasá. 

Vom face două observaţii în această privinţă: 

Deşi sursele de stres sunt multiple, nocivitatea lor 
este variabilă. Anumiți factori de stres sunt mai patogeni 
decât alţii, iar nocivitatea respectivă depinde de valoarea 
pe care agresiunea o are pentru individ, altfel spus, de 
gradul în care agresivitatea în chestiune îl priveşte pe 
individ, fiziologic sau psihic. 

A doua observaţie se referă la atitudinea individului 
faţă de factorul de stres sau la activitatea desfăşurată în 
momentul agresiunii. 

Atitudinea de „soliditate” permite ca stresul să fie 
mai bine suportat şi chiar obţinerea unor beneficii 
secundare. S-a constatat deseori că sportivii sau 
războinicii profund implicaţi într-o acţiune care necesită o 
motivaţie puternică şi un grad ridicat de concentrare pot 
suporta traumatismele, loviturile şi rănirile fără a părea să 
le acorde prea mare importanţă, în timp ce în alte 
împrejurări traumatisme de importanţă mai mică pot 
declanşa şocuri sincopate. 

In sfârşit, primele două surse ale micilor satisfacţii 
cotidiene (relaţii amoroase şi de prietenie pozitive) sunt de 
ordin tipic relational, fapt care subliniază încă o dată 
importanţa „suportului social”. 

Câteva modele animale 

Patru observaţii extrase din etologia animală 
ilustrează şi dezvoltă constatările“ făcute. 

Schimbările ierarhice (lucrările Institutului din 
Sukhumi). 

Un grup de babuini format din mascul, femelă şi pui 
este plasat într-o cuşcă. În momentul în care s-au adaptat 
la condiţiile de viaţă, masculul este separat de grup şi pus 
într-o cuşcă alăturată. Acest lucru provoacă imediat reacţii 
foarte violente, babuinul începând să tragă de barele 
custii, să tipe şi să-şi exprime furia. În schimb, dacă in 
momentul distribuirii hranei este sistematic servit primul, 
îşi regăseşte calmul după numai câteva zile. Din contră, 
dacă este încălcată această regulă de întâietate ierarhică 
prin hrănirea mai întâi a femelei şi a puilor, se declanşează 
din nou o perioadă de proteste violente. Apoi, o dată 
calmul revenit, dacă este introdus un alt mascul în cuşca 
femelelor, masculul titular, martor neputincios, prezintă o 
fază de protest foarte violentă; animalul ajunge chiar să-şi 
spargă dinții de grilaj si, dacă experimentul se 
prelungeşte, după 4 sau 5 luni prezintă simptome de 
hipertensiune arterială şi poate muri de infarct. Aceste 
efecte patogene produse de rupturile echilibrului social 
sunt de altfel ilustrate de mortalitatea foarte ridicată care 
survine în zilele imediat următoare capturării maimutelor 
sălbatice. Aproximativ abia 20% dintre maimutele 
capturate suportă fără probleme diversele tratamente la 
care sunt supuse înainte de a fi expediate la laborator. Am 
observat deseori acelaşi lucru şi în cazul şobolanilor 
sălbatici: nu rareori un şobolan capturat şi izolat într-o 
cuşcă de laborator moare în 24 de ore. 

Stresul teritorial (lucrările lui J.P Henry) 

Henry a construit teritorii de interacţiune socială 
pentru şoareci: mici cuşti legate prin ţevi permiţând şi, în 
anumite cazuri dimpotrivă, obligând animalele să se 
întâlnească foarte des, fără posibilitatea de a se evita sau 
de a-şi delimita teritoriile. In aceste dispozitive, el 
foloseşte două tipuri de populaţii: un tip alcătuit din 
animale care au crescut private de viaţă socială după 

intárcare (animale izolate de la 14 zile la 4 luni), celălalt 
din animale crescute în grup în cuşti de laborator 
obişnuite. 

Henry constată că în dispozitivele care permit 
organizarea socioteritorială nu se întâmplă nimic anormal, 
iar animalele se adaptează, în schimb, în dispozitivele cu 
organizare teritorială dificilă, animalele care au fost 
anterior private de viaţă socială nu se reproduc, au 
glandele suprarenale hipertrofiate şi acuză o creştere 
constantă a presiunii arteriale; prezintă, de asemenea, şi 
comportamente agresive aproape permanente. După 
câteva luni autopsiile dezvăluie arterioscleroză la rinichi, 
inimă şi aortă. La celelalte, se pot observa animale 
dominante care, în ciuda hiperactivitatii sistemului nervos 
simpatic, au glandele suprarenale în mod clar mai puţin 
hipertrofiate decât ale şoarecilor dominați, care prezintă 
concentraţii de corticosteron mai ridicate (semn de stres 
cronic). 

Experimentele mentionate amintesc de observatiile si 
experimentele clasice ale unor autori ca JJ. Christian 
(1959) si J.B. Calhoun, care au studiat suprapopularea la 
rozátoarele mici. Constituirea unei ,cloace 
comportamentale" supune aceste animale la un stres 
permanent care duce la creşterea mortalităţii si la 
diminuarea nasterilor, putând să se ajungă până la 
dispariţia populaţiei, dar si in acest caz animalele 
dominante sunt relativ protejate şi sunt singurele cu 
oareşice şanse de supravieţuire. 

Interpretare şi acţiune 

Nişte sobolani (Weiss, 1972) sunt izolaţi într-un 
dispozitiv experimental care permite să le fie administrat 
un şoc electric pe coadă. Unul dintre ei poate opri şocurile 
dacă acţionează o roată turnantă. Această activitate 
permite evitarea şocurilor electrice pentru toţi şobolanii. 
Or, şobolanii pasivi prezintă în mod clar mai multe ulcere 
gastrice decât şobolanul activ. 

Putem asocia cu aceste date modelul resemnării 

învăţate (/eamed helplessness, Seligman, 1975). După ce 
au suferit în mod pasiv şocurile administrate, nişte animale 
(câini) sunt plasate într-un alt dispozitiv în care ar putea să 
se adapteze în mod activ şi să găsească soluţii pentru a 
controla noua situaţie stresantă, dar rămân apatice şi sunt 
incapabile să acţioneze, spre deosebire de cele care, 
plasate în aceleaşi condiţii, au putut fi active în prima fază 
a expunerii la şocuri. Totul decurge ca şi cum animalele 
pasive s-ar fi resemnat să considere evenimentele aversive 
drept inevitabile. 

Pornind de la exemplele date, putem reaminti două 
observaţii pe care le-am făcut în urmă cu mai mulţi ani. La 
vremea respectivă mă ocupam de crizele audiogene ale 
rozătoarelor: agitarea unei truse de chei provoacă panică 
la animalele respective, iar unele se lansează în curse 
nestăvilite care se termină prin crize de epilepsie. Or în 
cazul familiei pe care am urmărit-o, unii şobolani, în loc să 
fugă panicati, se ridicau unii împotriva altora cu atitudinea 
unui boxer, atitudine clasică agresivă a şobolanilor care 
anunţă uneori începutul luptelor. Animalele ce reactionau 
printr-o agresivitate coordonată si relationala rămâneau 
refractare la crizele convulsive. 

Împreună cu D. Bret am observat în cursul unui 
studiu asupra ulcerelor induse tot la şobolani: şobolanii 
imobilizati într-un grilaj prezintă după câteva ore o stare 
de stres accentuat, iar în particular, ulceratii digestive. Or, 
plasând două animale în aşa fel încât unul să poată să îl 
atingă pe celălalt cu botul, am constatat că cei care aveau 
această posibilitate îşi agresau partenerii cu muscáturi, iar 
respectivii „agresivi-activi” nu prezentau ulceratii gastrice 
sau le prezentau mult mai târziu decât imobilizatii pasivi. 

Dar în cazul omului? Observațiile precedente sunt 
uşor de transpus. 

Stresul profesional a fost pe larg studiat, mai ales în 
aspectele sale psihosociale, de către N. Aubert şi M. Pages 
(1989), iar numeroase studii ergonomice au dovedit 
importanţa motivatiei, a posibilităţilor de iniţiativă şi de 

anticipare, precum şi rolul de reglare al activităţii motrice 
coordonate. Aceste observaţii se întâlnesc cu ceea ce eu 
am descris sub denumirea de fenomen de echilibrare: 
puterea de a reduce emoţiile pe care o au activităţile 
motorii si verbale. Dincolo de emoţii, capacitatea 
reductoare menţionată se poate extinde la stres în general. 
În mod paradoxal, activitatea ne apără de oboseală, cu 
condiţia să fie bine motivată în privinţa subiectului şi să nu 
devieze în hiperactivitate ca în cazul tipului A despre care 
am vorbit deja. 

Toate acestea mă determină să amintesc problema 
gestiunii stresului zilnic. 

Gestiunea stresului cotidian 

Odată cu extinderea noţiunii de stres şi a trăirilor 
anxiogene pe care le presupune o societate ce traversează 
schimbări tehnologice, demografice şi politice accelerate, 
se adună numeroase condiţii pentru a întreţine o ambiantà 
de stres cotidian. 

Programele de gestiune a stresului s-au înmulţit în 
anii din urmă. Se pot cita câteva procedee utilizate în mod 
curent de către indivizi. 

— Relaxarea şi metodele înrudite (sofrologie şi yoga). 
Metodele respective pornesc de la principiul că 
destinderea corporală luptă împotriva tensiunii şi a 
încordării produse de stres. 

— Meditatia şi exerciţiile de imaginaţie mentală care 
deconectează câmpul psihic de la preocupările sale latente 
şi îl antrenează pe subiect în controlarea activităţii sale 


reprezentative. 
— Activitatea corporala - dans şi terapie prin 
mişcare, sport, expresie corporală... - care permite o 


descărcare de tensiunile psihofiziologice şi o reasumare 
benefică din punctul de vedere al narcisismului şi al 
imaginii propriului corp. 

— Procedeele autocalmante, care se apropie de cele 
anterioare, dar rezultă din descoperirea şi din punerea la 
punct empirică de către fiecare în parte a micilor tehnici 

moderatoare ale excitatiei sau/şi ale anxietätii: gesturi de 
autocontact  (onicofagie,  automângâieri), masturbare, 
balansări ritmice, atingerea şi manipularea unor obiecte 
(mătănii, bile etc.), masticarea si suptul (gumă de 
mestecat, ţigări, pipă...), ritualuri personale diverse 
(anumite obiceiuri la culcare, în efectuarea toaletei etc.). 
În general, aceste activităţi acţionează ca mijloace de 
descărcare de tensiune şi pun în practică fenomenul de 
balansare sau echivalență deja descris mai sus. Pot de 
asemenea îmbrăca forme socializate (rugăciuni colective 
cu gesturi şi cuvinte rituale) şi atunci intră în categoria 
proceselor de empatie şi de suport social. 

— În sfârşit, relațiile sociale amicale, intime sau cel 
puţin binevoitoare. De fapt, acestea par cele mai 
importante şi constituie fără îndoială una dintre 
componentele esenţiale ale precedentelor. Am văzut ce 
importanţă au suportul social şi efectele protectoare ale 
rememorării experienţelor emotionale. Într-adevăr, pentru 
fiecare individ apare drept un aspect fundamental 
posibilitatea de a avea zilnic ratia sa de schimburi afective 
şi de a putea prin intermediul acestora să-şi verbalizeze 
experienţele afective. Aspectul acesta a fost deja amintit în 
capitolul despre empatie. Dar este nevoie ca importanţa 
relaţiilor sociale în acest domeniu să fie subliniată încă o 
dată. Relaxarea, meditaţia, activităţile corporale au loc sau 
sunt organizate măcar la început împreună cu altcineva. În 
momentul in care tehnica este învățată, iar aportul 
inductor interiorizat, subiectul poate practica singur 
metodele respective, cu condiţia de a-şi realimenta 
periodic relaţia cu celălalt. 

Principiile menţionate sunt cunoscute şi au fost 
dezvoltate si institutionalizate de către profesioniştii din 
domeniul psihoterapiei. 

Ele au fost însă descoperite şi la modul empiric de 
către mulţi dintre subiecţii care practică în mod regulat un 
sport, activităţi ludice sau, şi mai simplu, ,conversatia”. 

În sfârşit, există şi procedee mai ineficiente, deşi 

foarte răspândite: tutunul, alcoolul şi tranchilizantele, al 
căror enorm consum cotidian este suficient pentru a 
dovedi importanţa problemei în societatea noastră. 

Absența emoţiilor: 

gândirea operatorie şi alexitimia11 

În 1962, P Marty şi M. de M'Uzan propuneau 
conceptul de gândire operatorie pentru a desemna un tip 
de funcţionare mentală specială ce părea legat de 
existenţa tulburărilor psihosomatice. 

Prin gândire operatorie se înţelege un mod de 
funcţionare mentală organizat pe aspectele pur factuale 
ale vieţii cotidiene. Discursurile care permit reperarea 
acesteia sunt impregnate de obiectivitate şi ignoră orice 
fel de imaginaţie, expresie emoţională sau evaluare 
subiectivă. Astfel, subiectul pare să adere la realitatea 
„operatorie”, referindu-se doar la eficacitatea acţiunii 
concrete. Pentru Marty şi colaboratorii săi, gândirea 
operatorie era deci bazată pe o lipsă funcţională a 
activităţilor fantasmatice si  onirice.  Lipsá care, 
împiedicând integrarea tensiunilor pulsionale altfel decât 
prin acțiune, este automat însoţită de apariția 
perturbărilor somatice. 

Descrierea gândirii operatorii a avut un mare răsunet 
în anii '60 şi '70 în Franţa şi a contribuit la notorietatea 
Şcolii psihosomatice de la Paris. 

Ca mulţi alţi clinicieni din perioada respectivă, şi eu 
am căutat acest mod de funcţionare la pacienţii mei şi 
efectiv i-am constatat existenţa. Unii pacienţi prezintă 
dificultăţi importante in planul de funcţionare al 
imaginaţiei. Ei sunt capabili să povestească un vis. Ştiu că 
visează... „ca toată lumea”, dar nu îşi amintesc nimic 
niciodată. În poziţie de relaxare, cu ochii închişi şi solicitati 
să îşi imagineze chiar şi o situaţie simplă (de exemplu, o 
farfurie cu fructe pe o masă sau o vază cu flori), declară că 
sunt incapabili să o facă. 

În schimb, pot oricând reda amănuntele unei 
călătorii, unui eveniment sau ale unei anumite tehnici în 

mod perfect obiectiv.5! 

Gândirea operatorie se derulează la fel ca „gândirea” 
calculatorului. Si totuşi, nu toti bolnavii psihosomatici au 
neapărat o gândire operatorie, precum si, in mod invers, 
nu toti subiecţii care prezintă o gândire operatorie nu sunt 
neapărat psihosomatici... 

De asemenea, gândirea operatorie se poate dezvolta 
şi în contextul altei boli organice decât cele psihosomatice, 
ca în sindromul descris de Marty sub numele de „depresie 
esenţială”, în acest caz extinzând conceptul la cel de „viaţă 
operatorie”, care este în întregime organizată pe factual. 

Sifneos a propus termenul de alexitimie în 1972, 
pentru a desemna un sindrom prezentat de anumiţi bolnavi 
psihosomatici. Alexitimia reia la rândul ei descrierea 
gândirii operatorii a lui Marty şi de M'Uzan şi o situează 
într-un cadru în care, după cum o indică şi etimologia (a- 
lexisthymos: lipsă de cuvinte pentru emoție) dimensiunea 
deficitului emoţional iese în mod deosebit în relief. 

Punctele majore ale sindromului alexitimie sunt 
următoarele: 

— Incapacitatea de a exprima verbal emoţiile. 

— Lipsa unei vieţi imaginare. 

— Tendinţa de a recurge la acţiune. 

— Aderenta la faptele realităţii concrete. 

Prima caracteristică şi cea mai interesantă este de 
asemenea şi cea mai discutată. Oare această dificultate de 
a verbaliza emoţiile traduce o dificultate de a utiliza 
vocabularul emoţional? Sau de a percepe propriile emoţii? 
Ori de a percepe emoţiile altora? Este vorba de o 
incapacitate de percepere globală sau doar de cea a 
activităţilor fiziologice (visceral emotions) ori de 
reflectarea lor subiectivă (feeling emotions)? Sifneos 
consideră că visceral emotions există şi la alexitimici, dar 
că incapacitatea de exprimare se referă la feeling 

emotions. lar termenul de „alexitimie” ales este în acest 
caz foarte potrivit. 

A doua trăsătură, şi anume limitarea vieţii imaginare, 
are puncte comune cu prima. Imposibilitatea de a povesti 
un vis se apropie de dificultatea de „a da glas” emoţiilor: 
subiecţii în cauză visează desigur (chiar au şi emoţii), dar 
le este imposibil să treacă la gândirea reflexivă şi la 
verbalizare. 

Şi a treia caracteristică, tendinţa de a recurge la 
acţiune, prezintă câteva ambiguitäti. Nu este vorba de 
„trecerea la acţiune” în sensul în care subiecţii şi-ar 
„activa fantasmele” pentru a evita o reprezentare mentală 
conştientă, ci mai degrabă, conform cazurilor pe care le- 
am avut sub observaţie, de activităţi motorii având o 
funcţie esenţială „economică” sau „de descărcare” Astfel, 
unii subiecţi care prezintă această gândire operatorie îşi 
rezervă în programul lor activităţi fizice şi sportive despre 
care am putea crede că sunt procedee de autocalmare, dar 
care, de fapt, îi protejează împotriva decompensărilor 
psihosomatice... 

Cea de-a patra caracteristică decurge din primele 
trei. Dacă excludem dimensiunile sentimentală si 
imaginară ale conversatiei, ce mai rămâne, dacă nu doar 
factualul şi banalul (pentru a relua un concept elaborat de 
Sami-Ali în 1980) °°? 

În definitiv, după cum s-a spus deseori, „gândirea 
operatorie” si „alexitimia” ar putea constitui excelente 
forme de adaptare la exigenţele vieţii moderne al cărei 
ideal de gândire pare a fi deseori de acelaşi tip cu al 
calculatoarelor... care au foarte puţine emoţii... 

Metalog 5 

].V.S.: V-aţi ocupat de controlul emotional, apoi de 
,rateurile" respectivului control, de angoasă, de stres şi de 
metodele obişnuite de gestionare ale acestor rateuri. Între 
toate acestea, acordati un loc deosebit suportului social. 
Societatea este în acelaşi timp sursă de stres, de control 

dar şi de „terapie” naturală? 

J.C.: Noţiunea de suport social mi se pare într-adevăr 
capitală. Se poate spune că societatea este o sursă de 
psihoterapie naturală, după cum se poate spune de 
asemenea că psihoterapiile sunt situaţii de suport social 
sofisticate. 

Personal, am descoperit această noţiune acum câţiva 
ani, pornind de la nişte studii despre rețelele sociale* 
Cercetările respective nu aveau ca obiect studiul vieţii 
afective, ci voiau doar să demonstreze într-un mod clar 
cum este organizat universul relational al fiecărui individ. 
Am avut posibilitatea de a aplica acest concept în cadrul 
unei cercetări despre emigranții”! din Magreb si, mai 
recent, despre persoanele în várstá*?, cu alte cuvinte, două 
populaţii care, pentru motive diverse, trebuie să-şi 
adapteze reţelele proprii la condiţii de viaţă socială dificile. 
Ceea ce atrage atenţia cercetătorului sunt eforturile 
oamenilor de a recrea, a aranja şi a menţine o reţea 
minimă. 

La persoanele în vârstă, de exemplu, importanţa 
relaţiilor familiale şi de vecinătate (cu vecinii şi cu 
vânzătorii din cartier) devine preponderentă, iar creşterea 
numărului de tratamente medicale kinoterapeutice nu se 
explică numai prin probleme de deteriorare fizică, ci şi 
printr-o nevoie acută de relaţii. 

J.V.S.: La urma urmei, prin reţeaua relationalà se 
realizează impulsia de afiliere? 

J.C.: Exact, suportul social este un instrument care 
permite satisfacerea pulsiunii de afiliere. 

].V.S.: Prin urmare, putem presupune că atunci cand 
această  impulsie este satisfăcută,  afectul  afiliativ 
corespunde unui sentiment de bunăstare şi de confirmare 
narcisistă. Situaţia în discuţie rezultă în mare parte din 
practica suportului social, adică dintr-o impartasire 

empatică de afecte; însă, a contrario, putem de asemenea 
presupune că în cazurile de carentá afiliativă ar trebui să 
constatăm afecte negative, şi mai ales afecte depresive 
despre care, lucru curios, nu aţi vorbit deloc până aici? 

J.C.: Nu le-am amintit deoarece ele constituie astăzi 
obiectul unei literaturi biomedicale şi psihopatologice atât 
de considerabila®, încât mi se pare imposibil să prezint 
măcar o schiţă a acestora, însă întrebarea dumneavoastră 
referitoare la raportul dintre afectele depresive si 
pulsiunea de afiliere este foarte indreptátitá. Vă voi spune 
că afectele depresive au foarte adesea legătură cu 
disfunctionalitätile impulsiei de afiliere. Nesatisfacerea 
impulsiei de afiliere este principala cauză a afectelor 
depresive, iar studiul populațiilor emigrante şi al 
persoanelor în vârstă constituie exemple sugestive. 

De altfel, cei din prima categorie au pus la punct 
dispozitive de primire din partea comunităţii pentru a-i 
permite expatriatului să-şi regăsească repede suportul 
social. Cât despre ceilalţi, se ştie cât de des se întâlnesc 
afectele depresive în rândul lor, şi asta din cauze multiple, 
printre care sărăcirea reţelei relationale joacă un rol 
major. Efectele deprimante ale carentelor relationale se 
văd, de altfel, încă de la începutul vieţii. Deja observabilă 
la sugari, celebra „depresie anaclitică” (cauzată de 
separarea de mamă) descrisă de Spitz este un exemplu 
clasic. Acest aspect a fost reluat în numeroase lucrări, şi 
incluzând această situaţie la animale, domeniu în care 
experienţele lui Harlow privind separarea puilor de macac 
de mamă sunt bine cunoscute astăzi şi au fost reluate de 
diverşi autori în căutarea unor modele animale ale stărilor 
depresive. 

].V.S.: Se pune problema raportului stres/depresie, or 
în capitolul precedent dumneavoastră aţi tratat în primul 
rând raportul stres/ anxietate-angoasă şi aţi insistat mai 
mult pe aspectele „psihosomatice” decât pe cele „psihice”. 

J.C.: Toate acestea se leagă între ele. Carenta in 

suport social este o sursă de depresie, dar şi un factor 
important de vulnerabilitate psihosomatică sau doar 
simplu somatică. Am amintit deja lucrările lui B. Rime. 
Recent a apărut o lucrare pe această temă intitulată Entre 
santé et maladie, scrisă de F. Amiel-Lebigre si M. 
Cognalon-Nicolet (1993). Un capitol întreg este consacrat 
„reţelelor sociale, suportului social şi bolii”, în cursul 
căruia sunt menţionate numeroase lucrări care ilustrează, 
de exemplu, relaţia ce există între reţelele sociale şi 
mortalitate. O voi cita pe cea a lui Berkman şi Syme care 
au urmărit aproximativ 7.000 de adulţi din comitatul 
Alameda timp de nouă ani şi au arătat că cel mai mare 
număr de decese s-a produs în rândul persoanelor ce nu 
aveau legături sociale, şi asta independent de vârstă şi de 
nivelul socio-economic. 

J.V.S.: Impulsie de afiliere, suport social... sunt 
concepte care par euristice, însă efectele lor rămân 
misterioase. Cum se pot explica virtutile suportului social? 

J.C.: La prima vedere, pot fi evocate două moduri de 
actiune. Primul este un mod de actiune ,instrumental" sau 
,informational" Datorită suportului social, subiectul este 
ajutat în mod cognitiv să stăpânească o situaţie dificilă. 
Datorită acestuia, el poate ajunge mai repede şi în mod 
mai eficient la cele mai potrivite strategii pentru a face 
faţă (coping). Să luăm exemplul bolnavilor din spitale: 
această perioadă de spitalizare este în mod clar o sursă 
multiplă de stres: ruptură de legăturile socio-familiale 
obişnuite, ambiantà anxiogená prin anticiparea unor 
evenimente fizice dureroase, dificultăţi de anticipare şi de 
interpretare din cauza lipsei cunoştinţelor în domeniu, 
inactivitate forţată etc. Or, stresul poate fi diminuat în mod 
considerabil prin primirea făcută de personalul de îngrijire 
dacă aceştia îi explică, justifică şi îl informează pe pacient 
şi prin relaţiile pe care pacientul le stabileşte, atunci când 
este posibil, cu ceilalţi bolnavi, într-un studiu recent, M. 
Kattan-Fahrat“” a arătat cá se constituie o reţea eficientă 

de informaţii între bolnavi, căci bolnavii mai vechi îi 
instruiesc pe cei noi şi le furnizează un suport social foarte 
preţios în aceste situaţii de vulnerabilitate extremă. 

Al doilea mod de acţiune este posibilitatea de creare 
a empatiei de afecte. Reprezintă partea afectivă a 
suportului social, extrem de eficientă în privinţa efectelor 
sale antistres şi, de altfel, prezentând deseori forme 
socializate. Ca exemple putem da ritualurile de doliu sau 
practicile psihoterapeutice. 

Capitolul 6 

Teorii generale 

Capitolele precedente au oferit o prezentare a 
aspectelor pragmatice ale emoţiilor cotidiene. Acest ultim 
capitol este teoretic. 

Prietenii care au citit o primă schiţă acestei lucrări 
au fost surprinşi să vadă că folosesc, în loc de concluzie, 
partea teoretică pe care ei ar fi considerat-o mai potrivită 
ca introducere. Poate că au dreptate, dar ţin să plasez la 
sfârşit partea respectivă, deoarece aşa văd eu lucrurile, în 
urma a practicării etologiei. Partea empirică precedă 
teoria? Mi se pare logic ca, după ce voi fi trasat ceea ce 
consider ca fiind cadrul de bază al problemei, să abordez, 
şi asta doar atunci, teoriile. Spun teoriile fiindcă, vă daţi 
seama, în faţa acestor abordări şi obiecte multiple, este un 
adevărat pariu să vrei să încerci să construieşti o teorie 
unitară şi inteligentă a emoţiilor, şi cu atât mai mult a 
afectivității. Si apoi, în astfel de situaţii, dificultatea 
încercării de a concepe un singur răspuns va antrena mai 
multe răspunsuri, uneori antagoniste, deseori părtinitoare 
şi întotdeauna parţiale. 

Pe parcurs au fost deja menţionate sau schitate mai 
multe aspecte teoretice. Ca urmare, nu voi prezenta aici 
decât teoriile generale ,clasice”, reprezentative pentru 
tendinţele actuale. 

Cosnier, J., Grosjean, M., Lacoste, M. (ed.), Soins et communication, 
PUL, Lyon, 1993. 

Teoriile respective pot fi grupate schematic în două 
mari categorii: pe de o parte cele care caută să explice 
mecanismele reacţiilor emoţionale (sau teorii procesuale) 
şi pe de altă parte cele care încearcă să definească 
pragmatica emoţiilor (sau teorii funcţionale). 

Teorii mecaniciste sau teorii procesuale 

Aceste teorii sunt numeroase şi s-au organizat în 
principal în jurul a două tipuri de probleme: 

— Prima este cea a originii centrale sau periferice, în 
jurul căreia se grupează dezbaterea James-Lange contra 
Cannon. 

— Cea de-a doua priveşte relaţia emotie-cognitie: 
emoția este un element al cognitiei sau constituie o 
entitate autonomă? 

Dezbaterea James-Lange contra Cannon 

Se referă în primul rând la o problemă de cauzalitate 
formulată în termeni secventiali: pentru James şi Lange 
rolul esenţial şi primar este atribuit reacţiilor corporale şi 
comportamentale, în timp ce pentru Cannon respectivele 
reacţii au loc în urma proceselor nervoase centrale. 

Această opoziţie schematizată la extrem provoacă 
câteva probleme“. Mai întâi cea a specificitatii reacţiilor. 
În cazul în care preced, reacţiile corporale pot avea două 
funcţii: 

— Alertează subiectul, care evaluează situaţia, iar 
evaluarea este urmată de diverse reacţii specifice; 

—  Alerteazá subiectul, dar sunt foarte uşor 
diferenţiate, iar evaluarea situaţiei este mult influenţată de 
perceperea stării interne specifice care o precedă. 

În ambele cazuri trebuie să admitem existenţa unor 
patternuri specifice ale modificărilor fiziologice în funcţie 
de emoţii. 

Acest prim punct merită discutat. Am amintit deja 
observaţiile recente făcute de Ekman şi Bloch în acest 
sens. Însă literatura care tratează subiectul în discuţie 

dezvăluie o situaţie confuză”, fără îndoială legată de 
dificultăţile metodologice pe care le presupune studierea 
directă a emoţiilor. 

Informaţiile indirecte extrase din relatarea unor 
experienţe personale (interviuri, chestionare, mărturii) îşi 
păstrează un loc important în domeniu. Or, din acestea 
reies diferenţe nete la nivelul comportamentului şi al 
reacţiilor vegetative* (râs, plâns, tensiune/decontractare, 
senzaţie de cald sau de frig, tahicardie, tremurat, roseata, 
paloare etc.) 71. Frica, furia, bucuria, tristeţea, ruşinea, 
excitatia erotică au contexte vegetative foarte distincte si 
bine cunoscute de toată lumea. 

Se pune totuşi în continuare problema anterioritätii 
lor. Or, teoriile cognitive, astăzi foarte la modă, sunt în 
favoarea prioritatii procesului cognitiv primar. 

Teoriile cognitiviste în majoritatea lor, aceste teorii se 
raportează la modalitatea de tratare a informaţiei. 

Principiul general este următorul: într-o primă etapă, 
evenimentul inductor este receptat, interpretat, codat şi 
transpus într-o forma de reprezentare internă (de 
„cogniţie”). În a doua etapă este aplicat un plan de 
pregătire în vederea acţiunii. lar în a treia etapă este 
efectuată o evaluare a adecvării adaptative. 

Se dă schema următoare: 


yeni Percepere 
Eveniment h Reprezentare Pregătirea 
T ere e Petra rea = 


Evaluare 


Concepţia menționată, cu variantele sale, este cea 
adoptată de diferitii autori cognitivisti (Leventhal, 1984; 
Lazarus, 1982, 1984...). 

Modelul propus de Frijda (1986) pare foarte 
reprezentativ în această privință. Evenimentul inductor 

este mai întâi receptat şi codat de către un „analizator” Un 
„comparator” îi apreciază gradul de interes şi emite unul 
dintre următoarele patru semnale de pertinenta: plăcere, 
durere, mirare, dorinţă sau, eventual, un semnal de 
nonpertinentä; un „diagnostician” îi evaluează contextul; 
un „evaluator” analizează gradul de urgenţă si de 
seriozitate al situaţiei astfel create şi dacă este sau nu 
nevoie să fie modificate acţiunile în curs; un „propunător 
de acţiune” introduce o schimbare în pregătirea acţiunii în 
baza tratamentelor precedente. Urmează apoi unele 
modificări fiziologice şi trecerea la acţiune, care constituie 
răspunsul deschis, care modifică retroactiv situaţia în 
raport cu stimulul declanşator. 

Avem de-a face cu un model secvențial care, la 
fiecare etapă, poate suferi influenţa unui proces de 
reglare. În plus, Frijda are grijă să observe că sistemul în 
cauză este unul dinamic, în continuă activitate atât timp 
cât subiectul este treaz şi că presupune o gestiune 
integrativă a ansamblului, mai ales când emotia trebuie 
situată în raport cu alte solicitări şi motivații. 

Pentru a completa această imagine rapidă, voi cita 
modelul complet al lui K. Scherer (1984, 1992), numit şi 
modelul „proceselor componente” Trăirea emoţională ar fi 
o stare de conştientizare a unor „forme de stare” ale unei 
serii de subsisteme: de asistenţă, acţiune, informare, 
reglare şi monitorizare. La un moment dat, toate fatetele 
prezentate de fiecare subsistem ar urma să fie tratate de o 
funcţie evaluativă, iar rezultanta ar determina natura şi 
intensitatea emotiei. Diferitele componente ale emoţiilor ar 
fi stările tipice de moment ale subsistemelor funcţionale 
ale organismului. 

Critica teoriilor mecaniciste 

Deşi incompletă, expunerea modelelor procesuale 
permite evidenţierea câtorva chestiuni majore. 

Au fost deja abordate problema mai veche a 
prioritátii originii centrale în raport cu originea periferică 
şi problema mai modernă a importanţei „cogniţiilor” Nu 

voi încerca să adopt o anumită poziţie în cadrul 
dezbaterilor pe care încă le mai suscită, dar există motive 
să considerăm că problemele menţionate nu au fost 
întotdeauna bine formulate. 

De ce este nevoie de această opoziţie între originea 
periferică şi originea centrală? Nu este oare cazul să 
depăşim acest model tradiţional de raţionament de tipul 
„sau/său” şi să îl înlocuim printr-unul de tipul „una n-o 
împiedică pe cealaltă”? într-adevăr, dacă reprezentările 
mentale (,cognitiile”) pot induce afecte şi reacţii corporale 
vegetative, de ce nu ar funcţiona şi varianta inversă? 

Trecerea de la reprezentări mentale la reacţii 
corporale este un fapt cert: este modul în care 
reacţionează spectatorii la un film sau o piesă de teatru, 
dramatică sau comică...  Reprezentările ficționale 
generează plânsete şi râsete autentice. 

Însă crearea de anumite condiţii convenabile pentru 
corp prin  mimicá, posturi, exerciţii musculare şi 
respiratorii”? induce de asemenea afecte şi reprezentări. 
Putem considera ca valabile reciprocitatile următoare: 


Reprezentäri 47  Afecte 


\_/ 


PAM 
corporale 


Se ştie că zâmbetul este considerat de către unii 
specialişti drept tratament pentru anxietate şi depresie. 

Inducţiile reciproce menţionate intră de altfel în 
procesele empatice. 

Fără îndoială că acelaşi lucru este valabil şi pentru 
opoziţia ,cognitie/emotie” Dezbaterea in cauză s-a 
desfăşurat în anii '80, uneori luând numele cercetătorilor 
,Zajonc/Lazarus”. 

Pentru Zajonc, emotia este o entitate autonomă care 
nu se poate reduce la cognitie si care are o natură diferită 
de aceasta. Emotia si cognitia fac parte din două sisteme, 

care, deşi sunt în interacţiune, sunt independente. 

El prezintă următoarele argumente”: 

— Reacţiile afective se produc într-un timp mai scurt 
decât reacţiile cognitive, care prezintă stări latente mai 
lungi. Căile neurofiziologice scurte ar putea asocia în mod 
direct stimulul şi emoția; 

— Reacţiile afective ocupă un loc mai important în 
evoluţia speciei decât în evoluţia individului: emoția 
precedă cognitia; 

— Reacţiile afective sunt relativ independente de 
voinţă şi rațiune; deseori sunt destul de putin conştiente si 
dificil de exprimat prin cuvinte. Se pare, de altfel, că nu 
există o legătură între conţinutul substanţial (denotativ) şi 
aspectul evaluativ (conotativ). 

În opoziţie cu perspectiva menţionată se găseşte cea 
a cognitivistilor. În cadrul teoriilor de acest gen, 
aprecierea semnificației afective (cognitive appraisal a lui 
Lazarus, 1992) este fundamentală, indiferent că este vorba 
de aprecierea cauzelor (interpretarea situaţiei) sau de 
consecinţele acţiunii. Ca urmare, Lazarus face deosebire 
între evaluarea primară a aspectului pozitiv sau negativ al 
oricărei situaţii noi, urmată de o evaluare a resurselor 
(evaluare secundară), eventual necesară pentru 
interacţiunea faţă în faţă. Procesul acesta este la rândul lui 
urmat de o evaluare a rezultatelor. 

În general, susţinătorii unei concepţii cognitiviste 
merg pe linia indicată de Schachter încă din 1964: 
interpretarea situaţiei are rolul de a determina aspectul 
subiectiv şi tipul de emotie implicate. Specificul, ba chiar 
şi rolul reacţiilor fiziologice rămân în această viziune cu 
totul secundare sau, în orice caz, nedeterminante, ba chiar, 
conform lui Weiner (1982, 1986), de-a dreptul nule. 

Putem considera aceste opoziții artificiale. O stare 

emoţională poate urma unui proces cognitiv, dar şi 
reciproca se verifică deseori. 

Evitarea unei gândiri cauzale lineare pare absolut 
indispensabilă, iar ignorarea dialecticilor permanente 
dintre starea fiziologică, starea cognitivă şi starea afectivă 
este periculos de restrictivă. 

O altă observaţie se impune însă vizavi de aceste 
teorii procesuale. La ce se aplică ele mai exact? Ca urmare 
a ,postulatului empatic” enunțat în introducere, rezultă cá 
fiecare cercetător se gândeşte probabil la o emoție anume 
pe care a ales-o drept exemplu atunci când îşi elaborează 
un model. Dar un exemplu poate fi generalizat? Am 
demonstrat eterogenitatea evantaiului emoţional. Se va 
ajunge oare la acelaşi model dacă punctul de plecare este 
surpriza sau furia sau excitatia erotică? Putem explica în 
acelaşi fel afectele fazice şi afectele tonice? Vor fi aceleaşi 
procese şi în cazul stresului cronic sau al unui accident 
rutier, într-o ceremonie nuptiala sau cu ocazia anuntarii 
câştigului la loterie? Şi cum pot fi redate, de exemplu, 
,microafectele" ce caracterizează interacţiunile cotidiene 
de tipul conversatiei? 

Deşi există posibilitatea de a elabora modele parţiale 
pentru unele sau altele dintre aspectele vieţii afective, 
deocamdată nu poate fi stabilită nicio teorie generală în 
termeni procesuali. Poate oare fi stabilită în termeni 
pragmatici? 

Teoriile pragmaticii emoţionale sau teoriile 
funcţionale 

La un prim nivel se pot distinge concepţiile 
nonfinaliste: emoţiile nu servesc la nimic, cel mult la 
perturbarea ordinii intra- şi interindividuale. Schematic 
vorbind, este cazul filosofiilor neoplatoniciene. Ele se 
întemeiază pe opoziţia tradiţională între Ratiune şi 
Pasiune, Suflet şi Trup, determinând cel mai adesea religii 
şi morale represive. Aceste concepţii cu privire la emoţiile 
perturbatoare sau disruptive au fost repuse fundamental în 
discuţie de către Charles Darwin. 


De la Darwin (1872) la Frijda (1984) 

Darwin publică Exprimarea emoțiilor la oameni si 
animale în 1872, un an mai târziu Descendenta omului, iar 
treisprezece ani după aceea Originea speciilor. Prin 
urmare, ultima este o operă de maturitate, încununare a 
descoperirilor şi reflectiilor sale, operă capitală care 
deschide istoria naturală a speciilor spre etologie şi 
psihologie comparată. Darwin declară aici că naturalistul 
poate şi trebuie să se ocupe de expresia comportamentală 
(cu excepţia  „senzaţiei””4). „Expresia emoţiilor este 
comună omului şi animalelor”, însă doar studierea celor 
din urmă ne poate permite să înţelegem omul, iar faptele 
observate la ele sunt preferabile, deoarece ne pot înşela 
mai puţin. De aici extrage trei principii care „par să 
explice majoritatea expresiilor şi gesturilor involuntare ale 
omului şi animalelor, aşa cum au loc sub influenţa 
emoţiilor şi a diverselor senzaţii”. Cele trei principii, 
devenite clasice, sunt următoarele: 

Principiul perenitätii obiceiurilor utile in cursul 
evoluţiei sale, un anumit număr de comportamente s-au 
dovedit utile pentru specie, printre care şi expresiile 
emoţionale. Acestea s-au fixat ereditar, şi chiar dacă pe 
termen lung, unele dintre ele au devenit inutile, au rămas 
totuşi în lor stadiul primar. Este de exemplu cazul mimicii 
pe care o adoptă un om furios care îşi întredeschide gura 
şi îşi arată dinţii strânşi ca un animal gata să muşte. 

Principiul în discuţie explică faptul că bebeluşii şi 
copiii orbi prezintă reacţii emoţionale fără să fi avut cum 
să le înveţe. Totuşi, anumite expresii se pot perfecționa 
prin exersare. 

Principiul expresiei antitetice a emoțiilor opuse 

Lăsăturile caracteristice ale emoţiilor opuse sunt de 
asemenea opuse morfologic şi în expresie. La un câine 

care ameninţă, urechile sunt ridicate, gura larg deschisă 
cu buza superioară contractată; la un câine supus, urechile 
sunt pleoştite, gura este închisă sau aproape închisă cu 
buzele relaxate; la om, satisfacția este însoţită de un 
zâmbet cu ridicarea comisurilor labiale, dezgustul sau 
tristeţea sunt însoţite de bosumflare, cu coborârea, din 
nou, a comisurilor. 

Principiul acţiunii directe a sistemului nervos 

Dacă excitatia este puternică, „forţa nervoasă”, 
generată în exces, se transmite în conformitate cu anumite 
căi predeterminate ale sistemului nervos şi, parţial, în 
virtutea obisnuintelor. 

Cel de-al treilea principiu al lui Darwin este mai puţin 
clar decât precedentele. Găsim două idei în comentariile 
sale, una privind predeterminarea patternului expresiv ce 
corespunde în acest caz predeterminării structurilor 
nervoase, idee conformă cu primul principiu, dar şi ideea 
de scurgere a forţei nervoase, care anunţă ideile de 
catharsis şi de descărcare dezvoltate câteva decenii mai 
târziu de către psihoterapeuti. 

Este interesant să comparăm aceste trei principii, 
propuse de Darwin în 1872, cu principiile propuse de unul 
dintre specialiştii contemporani ai emoţiilor, N. Frijda, un 
secol mai târziu (1984). Acestea sunt: 

Principiul activităţii relationale 

Activitatea relationala este un tip de activitate care 
stabileşte, diminuează sau neagă relaţiile fizice şi cognitive 
ale subiectului şi mediului în care trăieşte. Poate utiliza 
locomotia, modificările corporale şi adaptările senzoriale. 

Principiul eficacitatii interactive 

Anumite comportamente expresive pot fi înţelese ca 
acţiuni al căror scop este de a modifica relaţiile subiectului 
şi ale mediului în care trăieşte acţionând asupra 
comportamentului altor indivizi. 

Principiul activării 

Unele comportamente expresive pot fi înţelese ca 
manifestări de activare comportamentală sau de diminuare 

a acestei activări (prin activare intelegándu-se orientarea 
şi pregătirea intentionala pentru acţiune, efort sau 
răspuns). 

Principiul inhibitiei 

Unele comportamente pot fi înţelese ca rezultate ale 
unei inhibitii sau acţiuni. 

Pentru Frijda, punctul crucial este cel al relaţiilor 
individului şi ale mediului său; astfel se poate explica 
faptul că sunt posibile mai multe comportamente pentru o 
singură emoție. La fel, aspectul în discuţie poate explica 
recunoaşterea emoţiilor la ceilalţi (Frijda, 1969) pornind 
de la recunoaşterea patternurilor de mişcări expresive, 
care pot indica tendinţa relationalá, starea de activare si 
de control inhibitor. 

Însă faptul că emoţiile diferite pot utiliza aceleaşi 
activităţi relationale explică posibilele greşeli de 
interpretare. 

Să confruntăm aceste principii emise la distanţă de 
un secol. 

La Darwin găsim trei idei majore: expresia 
emoţională se foloseşte de aceleaşi patternuri în cursul 
evoluţiei speciei; cu alte cuvinte, aceste patternuri sunt 
universale. Respectiva fixare evolutivă este legată de 
utilitatea originală a emoţiilor pentru adaptarea individului 
- descărcarea de tensiune, adaptarea la acţiune - şi pentru 
relaţiile interindividuale - expresia emoţiilor îi informează 
pe ceilalţi asupra stării, şi prin urmare, asupra intentiilor 
subiectului. 

Principiile darwiniene se bazează pe recunoaşterea 
dimensiunii funcţionale a emoţiilor şi a faptului că acestea 
se supun legilor generale ale evoluţiei biologice. 

Cât despre Frijda, el nu mai insistă asupra acestui 
aspect evolutionist, poate din cauză ca un secol mai târziu 
şi-a pierdut din atracţia exercitată ca noutate în domeniu şi 
acum face parte din cunoştinţele considerate ca definitive. 
În schimb, insistă asupra aspectului funcţional adaptativ: 
emoția serveşte de mediator între subiect şi mediul său, 

este motorul activității relationale. Si precizează 
mecanismele alternative: activizare/inhibitie a unei acţiuni 
asupra mediului, fie în mod direct, fie prin intermediul 
altor indivizi. 

Punctul de vedere al lui Darwin era mai naturalist, 
punctul de vedere al lui Frijda este mai cognitivist. 

Emotiile ca mod de pregătire a acţiunii 

Această tendinţă cognitivo-functionalistà se 
regăseşte în definiţia dată emoţiilor ca „mod de pregătire 
în vederea acţiunii” Emotiile definite ca stări de pregătire 
sau de activare a sistemelor comportamentale în mare 
parte înnăscute, dar influențate si de practică şi învăţare, 
intră în categoria stărilor motivationale. 

Emotiile ar fi în acest caz stări motivationale majore 
(Tomkins, 1972; Izard, 1977) care realizează stări de 
tensiune orientate: „tendinţa de acţiune” (Arnold, 1960; 
Leventhal, 1979), „mod de pregătire a acţiunii” (Frijda, 
1986) şi rezultând din activarea structurilor particulare ale 
aprecierii (Frijda, 1986, 1987). Tendintele de a acţiona 
sunt stări de pregătire în vederea executării unui anumit 
tip de acţiune şi sunt astfel definite prin scopurile şi 
rezultatele lor. 

Patternurile expresive variază pentru a se putea 
adapta la împrejurări. Aceasta se explică prin faptul că 
tendinţele de a acţiona pregătesc acţiuni multiple în 
serviciul unei aceleiaşi intenţii si înglobează atât 
pregătirile latente, cât şi flexibilitatea comportamentală. 

Prin prisma acestei concepţii, diferitele emoţii pot fi 
definite în funcţie de modul de pregătire în vederea 
acţiunii. 

Astfel, frica este legată de tendinţa de distantare a 
individului în raport cu evenimentele aversive, după cum 
furia se leagă de tendinţa de a pregăti atacul. Emotiile de 
bază corespund unor forme distincte şi elementare de 
pregătire în vederea acţiunii, iar emoţiile mixte sunt un 
amestec de modalităţi de pregătire; exemplu: prudenta 
este combinaţia dintre un interes şi o frică moderată, şi 

rezultă deci dintr-o tendinţă de apropiere şi o tendinţă de a 
fugi. 

Însă, pentru anumite stări afective, diferite de 
emoţiile de bază, atitudinea şi natura obiectului predomină 
în raport cu patternul de pregătire a acţiunii. Astfel, 
gelozia, care rezultă din ură combinată cu depresie, 
schimbă relaţia fără a pregăti o anumită acţiune. 

Şi atunci starea afectivă ar putea fi caracterizată de 
modul de pregătire în vederea acţiunii sau de natura 
obiectului faţă de care este modificată relaţia prin această 
stare pregătitoare a acţiunii. 

Emotiile care se definesc în primul rând prin prima 
trăsătură sunt emoţiile de bază ce se recunosc prin 
expresia specifică, dar celelalte, definite cu precădere prin 
obiectul lor, nu pot fi recunoscute doar după expresie (ex. 
gelozia, ruşinea, nostalgia, mânia, vinovăția, disprețul... - 
observăm ca aceasta ultimă categorie corespunde 
afectelor tonice, în timp ce emoţiile de bază sunt în 
general fazice). 

Aceste pregătiri în vederea acţiunii constituie stări 
mai mult intentionale. Implicà orientarea spre o stare care 
va veni şi generează răspunsuri ce se definesc prin funcţia 
pe care o au: protecţie, depăşirea unui obstacol, 
diminuarea unui contact etc.). 

Totuşi, tendinţele către acţiune sunt mai degrabă 
trăite ca nişte impulsuri sau nevoi decât ca nişte intenţii şi 
este deseori vorba de „interes” (concern) şi nu de intenţie. 

De exemplu, atunci când un grup de păsări îşi iau 
zborul panicate, o fac mai mult pentru a se îndepărta de 
pericol decât pentru a se îndrepta spre un loc sigur. O 
stare de nevoie incită la părăsirea locului unde lipseşte 
ceva mai mult decât căutarea unui loc precis sau potolirea 
nevoii respective, în timp ce intenţiile „adevărate” se 
bazează pe anticipări ale unor scopuri precise de atins. În 
cazul omului însă, cele două se leagă deseori, iar 
conduitele intentionale pot avea un punct de plecare 
emoţional. 


Funcţia comunicativă a emoţiilor 

Un alt mod de a vedea lucrurile, compatibil cu cel 
anterior şi care, într-un fel, îl completează, este de a privi 
emoţiile din perspectiva comunicării: comunicare cu sine, 
comunicare cu ceilalţi. Conceptiile precedente insistau 
asupra funcţiei ,relationale”, în sens general de relaţie cu 
mediul, în timp ce aici este vorba despre relaţiile cu 
persoane. 

Această funcţie de comunicare era deja implicită la 
Darwin: expresia individului produce o anumită impresie 
asupra partenerului, care este informat de starea şi 
dispoziţiile celui dintâi. Dat fiind că forma expresiilor este 
fixată ereditar, patternurile expresive pot realiza un 
repertoriu propriu speciei şi pot permite comunicarea 
interindividuală. Această concepţie a fost lărgită şi 
dezvoltată de lucrările etologice. Toate sistemele de 
comunicare animale se bazează pe existenţa patternurilor 
expresive fixe şi uneori ritualizate. 

Când este însă vorba de specia umană, această 
concepţie cu privire la comunicare suscită anumite 
comentarii. 

Unii, precum Frijda, o resping. Pentru autorul 
respectiv comportamentul expresiv este o componentă a 
procesului emoţional care serveşte la crearea sau la 
modificarea relaţiei subiectului cu mediul său. Din acest 
punct de vedere, comportamentul expresiv poate influenţa 
comunicarea, dar nu reprezintă scopul acesteia. Pur şi 
simplu îi furnizează celuilalt indicii care îi permit să facă 
inferente, iar dacă evoluţia filogenetică a păstrat 
comportamentul în discuţie, aceasta nu a avut loc din 
cauza valorii comunicative. 

Există şi o clasă de expresii interactive, dar funcţia 
lor nu este de a comunica o „stare mentală” „Ele nu 
comunică ceva, ci sunt forme de comunicare” (Frijda, 
1982). 

După cum se poate observa, Frijda nu acceptă 
funcţiile comunicative ale comportamentelor expresive, în 

numele unei concepţii restrictive asupra comunicării. După 
părerea lui, nu sunt „comunicative” decât producţiile 
voluntare cu conţinut informativ. 

Aceasta înseamnă o confundare a sistemului de 
comunicare cu limbajul: orice limbaj este un sistem de 
comunicare, reciproca nu este însă adevărată. Criteriile 
implicite ale lui Frijda sunt necesare pentru a defini un 
sistem de limbaj, dar nu şi un sistem de comunicare, căci a 
urma poziţia autorului respectiv înseamnă a nega existenţa 
sistemelor de comunicare animale. 

În plus, numeroase argumente arată că, filogenetic 
(după cum a demonstrat Darwin), sistemul expresiv 
emoţional este primul, dar acest lucru este valabil şi 
ontogenetic, şi serveşte ca bază pentru dezvoltarea 
sistemului de comunicare care este limbajul şi care se 
construieşte ulterior. 

În cazul speciei umane, ceea ce este de importanţă 
majoră este faptul că mimica facială face parte din 
elementele expresive cel mai uşor de decontextualizat şi, 
prin urmare, mai uşor de conventionalizat. 

A le decontextualiza înseamnă a le putea utiliza în 
afara situaţiei în care sunt trăite cu adevărat (cititorul 
poate foarte bine mima satisfacția sau contrarietatea la 
comandă), iar pentru a le conventionaliza - făcând referire 
la exerciţiul precedent - cititorul va alege mimica pe care o 
va considera potrivită cu scopul de a reprezenta trăirea 
aleasă. 

Mecanismul în cauză se află la originea limbajului 
uman. Datorită aptitudinii pe care o are de a 
decontextualiza şi de a conventionaliza, specia umană a 
putut să construiască un limbaj, adică un sistem de 
comunicare care s-a detaşat în mod progresiv de expresia 
afectivă imediată pentru a vehicula în mod convenţional 
informaţii mai întâi despre anumite stări de spirit diferite, 
apoi despre anumite obiecte absente. Studiul ontogenezei 
comunicării şi limbajului uman a ilustrat datele respective. 

Conduita emoţională ca sistem de comunicare 

primitiv (Max Pages) 

Pentru Max Pages (1986), emoția este soclul 
comunicării interumane şi al organizării sociale. „Sistemul 
emoţional” posedă o funcţie semiotică subordonată în mod 
normal „sistemului  discursiv”, însă comunicarea 
emoţională este cea care furnizează baza comunicării 
discursive. 

Teoria sa asupra emoţiilor a fost expusă în 1986 în 
Trace ou sens. Le système émotionnel şi dezvoltată în 1993 
în Psychothérapie et complexité. 

Organismul este sustinut de functionarea a patru 
sisteme: corporal, emotional, discursiv, si socio-familial. 

Sistemul corporal corespunde corpului fizic. 

Sistemul socio-familial corespunde pozitiei sociale a 
familiei. 

Între cele două se situează sistemele emoţional si 
discursiv. 

Sistemul emotional se construieşte cu ajutorul 
sistemului corporal şi pune în funcţiune un prim sistem (în 
sens ontogenetic) ,Economico-Reprezentativ- 
Comunicational (ERC), a cárui caracteristicà este de a lega 
intr-un ansamblu solidar imaginea concretá, afectul primar 
şi expresia emotiva (gesturi-posturi-tipat). 

Acest prim sistem ERC asigură interacţiunile precoce 
cu adultul care îngrijeşte copilul. Permite comunicarea 
afectelor printr-o adaptare corporală reciprocă şi un acord 
afectiv. Prin urmare, evoluţia sa este legată de evoluţia 
relaţiilor şi de calitatea schimburilor. 

Sistemul discursiv este al doilea sistem ERC şi leagă 
reprezentare-sistem-discurs. Este marcat de apariţia 
funcţiei simbolice şi de dezvoltarea comunicării verbale. În 
mod normal, sistemul emoţional este supus sistemului 
discursiv, dar fiecare dintre cele două sisteme se bucură de 
o relativă autonomie care le garantează posibilităţi de 
funcţionare originale. 

Totuşi, gradul de libertate este mai restrâns pentru 
primul sistem, dat fiind faptul că este legat de un univers 

relational bipolar în care separarea subiect/obiect este 
incompletă. Este vorba de un mod de reprezentare şi 
comunicare primitiv, profund saturat de afecte, în timp ce 
al doilea sistem presupune separarea subiectului şi a 
obiectului şi o organizare tripolară a relaţiilor oedipiene şi 
post oedipiene. 

Caracterul tripolar oedipian în chestiune permite 
depăşirea simbiozei arhaice cu obiectul matern prin 
constituirea unui obiect intern şi a unei prime relaţii de 
dragoste unificată. La rândul ei, rezolvarea conflictelor 
oedipienne permite renunţarea la primul obiect al 
dragostei şi deschide câmpul infinit al reînnoirii relaţiilor 
amoroase. 

Concluzie înapoi la teoria empatiei generalizate 

Darwin - Frijda - Pages... aş fi putut cita şi alţi 
autori, dar aceştia mi-au permis să personalizez poziţiile 
funcționaliste. 

La Darwin apare ideea că individul, animal sau uman, 
este construit pentru a avea afecte: organismul este 
competent din punct de vedere emoţional. Acest lucru 
justifică postulatul empatic - fiecare este capabil să 
trăiască afecte comparabile cu cele ale partenerilor săi şi 
invers: „Afectele există. Nu se pot întâlni, însă fiecare 
dintre noi le trăieşte şi le exprimă”. 

Tot la Darwin apare ideea, care o justifică pe cea 
precedentă, că afectele sunt utile. Servesc la adaptarea 
organismului la diferitele situaţii vitale. 

In acest scop, iar Frijda dezvoltă în mod deosebit 
aspectul menţionat, afectele asigură pregătirea în vederea 
acţiunii. Voi adânci-a că asigură şi acţiunea, care în 
schimb, prin ea însăşi şi prin efectele relationale, le 
reduce, ba chiar le anulează. 

Afectele nu sunt însă numai inductori 
comportamentali, ci şi producători de expresii; totul 
decurge ca şi cum expresiile subiectului ar fi constituite în 
aşa fel încât să creeze o impresie asupra celorlalţi. Altfel 
spus, afectele joacă un rol fundamental în derularea 

comunicărilor interindividuale, aspect reţinut în special de 
M. Pages. 

Din perspectiva comunicării, un alt aspect, care se 
subintelege în concepţiile precedente, merită să fie 
subliniat: rolul afectelor în intracomunicare, comunicarea 
cu sine. După cum observase Freud, afectul are o funcţie 
de semnal nu numai pentru ceilalţi, ci în primul rând chiar 
pentru subiectul care îl trăieşte. 

În această privinţă, afectul este un mijloc 
fundamental de cunoaştere a lumii, pornind de la propria 
fiinţă în lume. Pe de o parte, orice percepţie este situată pe 
axele evaluative ale câmpului semantic conotativ, iar acest 
lucru este adevărat pentru orice reprezentare. Pe de altă 
parte, orice activare a unei regiuni a acestui câmp 
semantic este pasibila de a declanşa apariţia unor 
reprezentări sau împinge subiectul în direcţia căutării 
situaţiilor corespunzătoare. 

Dacă motivațiile (sau „impulsiile”) sunt motoarele 
comportamentelor, afectele sunt piloţii acestora. 

Corpul joacă de asemenea un rol în cadrul acestei 
modalităţi de funcţionare afectivă. La prima vedere, 
câmpul semantic poate fi comparat cu o scenă pe care sunt 
reprezentate „lucrurile afectate” O dată conştientizate, 
reprezentările afectate pot fi puse în cuvinte şi comunicate 
celorlalţi. Inconştiente, suportă diferite tratamente care le 
fac să dispară în culise sau le transformă în diverse 
moduri. Astfel, afectul poate fi eliberat, deplasat sau 
reprimat. 

Deşi practică, această metaforă a scenei este 
înşelătoare. Deoarece nu se reduce la un „spaţiu mental” 
neuro-cognitiv, ci înglobează corpul subiectului în 
totalitate. Afectele sunt repartizate, susţinute, întreţinute 
şi generate de activitatea corporală, adică vegetativă şi 
musculară. Mai mult, reprezentările lumii şi ale celorlalţi 
sunt, de asemenea, susţinute în permanenţă de corp: 
corpul este cel care susţine scena reprezentărilor noastre 
şi din această cauză reprezentările respective sunt 

„afectate” în permanenţă. „Plăcerea estetică este plăcerea 
de sine obiectivată”, spunea Lipps. Cunoaşterea lumii şi a 
celorlalţi înseamnă şi cunoaştere obiectivată a sinelui. 

Tot ceea ce a fost spus până aici este valabil pentru 
emoţii şi sentimente în fiecare moment şi mai ales în 
situaţiile de interacţiune. Orice interacţiune se supune 
unui proces de copilotaj în care afectele sunt în mod 
constant prezente, materie de schimb încorporată în enunţ 
şi de împărtăşire atunci când comunicarea este fericită, 
lucru care până la urmă nu este atât de rar cum ar vrea să 
ne facă să credem „cei care stau prost cu emoţiile”. 

Index lexical şi glosar 

A 

Abreactie: descărcare emoţională eliberatoare de 
afectele ataşate unei amintiri traumatice. 

Afect: trăire subiectivă care defineşte o reprezentare, 
o situaţie. 

O relaţie sau o stare mentală şi/ sau corporală. La 
modul general, afectele înglobează emoţiile, sentimentele 
şi dispoziţiile. 

Afiliere (impulsie de): proces fundamental la 
animalele sociale caracterizat de înclinația de a crea o 
relaţie cu un obiect (partener din aceeaşi specie). Impulsia 
de afiliere se manifestă prin „atracţia socială”, şi „crearea 
legăturilor interindi viduale” Afinitate: 54 - 55, 96 - 100 
Agonistic: 72, 73 şi următoarele Agresivitate: 23, 43, 71, 
74 - 75, 82 Alexitimie: 82, 115, 130, 150 - 152; termen 
propus de Sifneos (1973) pentru a desemna pacienţii 
predispusi la boli psihosomatice şi pe care Îi 
caracterizează următorii factori: 

1 - incapacitatea de a-şi exprima afectele verbal. 

2 - viaţă imaginară redusă. 

3 - tendinţa de a recurge la acţiune. 

4 - tendinţa de a se ataşa de aspectul material şi 
obiectiv al evenimentelor, situaţiilor şi relaţiilor. 

Conceptul menţionat se întâlneşte cu acelea, 
psihosomatice, de gândire operatorie propus de P. Marty şi 

colaboratorii săi de la Şcoala din Paris si cel de ,banal” 
propus de Sami-Ali. 

Anaclitic: se spune despre o relaţie în care unul 
dintre membri se sprijină în mod vital pe celălalt (în 
general şi reciproc). 

Analizator corporal: desemnează corpul ca si 
instrument de cunoaştere a afectelor celuilalt. 

Angoasă: 17, 25, 49, 108 

Ataşament: 66; noţiune propusă de etologi pentru a 
desemna relaţiile durabile care se stabilesc între doi 
indivizi. Ataşamentul a fost studiat în primul rând în cazul 
relaţiilor mamă-copil. Se stabileşte în urma fenomenului de 
„amprentă” şi în cursul unei „perioade sensibile”. 

A fost mai întâi evidenţiată la păsări (Heinroth, 1910; 
Lorenz, 1935, 1937), apoi studierea sa s-a extins la 
mamifere (Harlow, 1969) şi la specia umană (Bowlby, 1958, 
1969; Ainsworth, 1979; 

Montagner, 1988). Ataşamentul este unul dintre 
aspectele majore ale impulsiei de afiliere. 


Bucurie: 17, 32, 35, 37, 42, 46 

C 

Cannon (teoria lui): 15, 157 şi următoarele 

Catharsis, catartic: 41, 134, 163; termen etimologic 
legat de ideea de purificare a corpurilor prin purgatie; 
semnificaţia sa s-a extins mai târziu la ideea de purificare a 
„sufletului” Astăzi desemnează descărcarea psihomotorie a 
afectelor; din acest punct de vedere, catharsisul este 
căutat în anumite practici psihoterapeutice cu scopuri 
eliberatoare. 

Cognitie: ansamblul activităților mentale care 
asigură achiziţionarea cunoştinţelor şi prelucrarea 
informaţiei. 

Cognitia implică structuri cognitive si scheme de 
raţionament şi de reprezentări, în mod tradiţional, este 
considerată ca opusă afectivității, însă cognitivismul 
contemporan consideră afectivitatea ca pe o parte a 

cognitiei. 

Cognitivism: mişcare contemporană centrată pe 
studiul cognitiilor şi de aici amplu motivată de dezvoltarea 
modelelor de inteligenţă artificială. 

Conotatie: 56, 58, 93, 97, 121 

Control: 41; termen general înglobând diverse 
procedee de reglare: mecanisme de apărare, gestiune 
personală şi interpersonală a afectelor. 

Culpabilitate: 48 

D 

Disperare: 49, 74, 76 

Dispatie: tulburare de dispoziţie. 

Disforie: dispoziţie depresivă. 

Dragoste: cel mai bun şi cel mai rău lucru. În cadrul 
speciei umane, dragostea rezultă din conjunctia dintre 
impulsia sexuală şi cea de afiliere. 

E 

Emo ţie erotică: 47, 50 

Emotie: termen utilizat într-un sens larg pentru a 
desemna stările ce constituie viaţa afectivă, iar într-un 
sens mai restrâns pentru a desemna stările afective 
temporare induse de antecedente situate cu precizie în 
timp. Este vorba în acest din urmă caz de emoţiile de bază 
sau de emoţiile primare. 

Empatie: 11, 16, 39, 55 - 57, 74, 78, 93 si 
următoarele; capacitatea de a se pune în locul celuilalt şi 
de a-i percepe afectele (empatie de afecte), reprezentările 
(empatie de gândire) sau de a-i împărtăşi acţiunile şi 
reacţiile (empatie de acţiune). 

Empatie (postulat): postulatul empatic este ipoteza 
împărtăşită de partenerii unei acţiuni sociale cu privire la 
faptul că fiecare este capabil de a trăi aceleaşi afecte ca şi 
celălalt. Este de asemenea un postulat de similitudine. 

Epigeneză: 32, 127; concepţie interactivă a 
proceselor de dezvoltare a organismului. Epigeneză se 
traduce prin auto-organizare. În stadiul de embrion, 
inductorii sunt în primul rând fizico-chimici; după naştere, 

sunt completaţi de inductori de mediu cu care organismul 
schimbă semnale organizatorice, de unde şi conceptul de 
epigeneza interactionala. 

Erotizare: 24; actualizarea competentei sexuale 
indusa de conjunctia dintre un context si o stare centrala 
de motivatie, de unde rezulta starea de emotie erotica. 

Ereutofobie: teama de a rosi in public. 

Ethos: 107, 119 

F 

Fata: 73; în sens larg, fata desemnează partea 
anterioara a corpului, si mai ales chipul: ca in expresia 
„faţă in faţă”. In microsociologia interactionista, acest 
termen desemneaza valoarea sociala pozitiva pe care o 
persoană (un actor social) o revendică in cursul unei 
interacțiuni. 

FACS (Facial Action Coding Sistem): 31 

(A) Face față: traducere a termenului englezesc 
coping, care desemnează activităţile psihofiziologice 
utilizate de organism pentru a se adapta la o situație nouă. 

Fenomen de balansare: 113 

Feromon: 43; moleculă chimică ce ajută la 
comunicare. 

Filogeneză: 23; a se vedea ontogeneză. 

Fobie: 133 - 134 

Frică: 17, 35, 36, 38, 48, 50 

Frustrare: 74 

Furie: 35, 37, 49, 72 

G 

Gândire operatorie: 28, 82, 130; a se vedea 
alexitimie. 

Gelozie: 81 şi următoarele 

H 

Habitus: 56; noțiune împrumutată de sociologi 
(Durkheim, Weber, Bourdieu) din scolastică pentru a 
desemna ansamblul dispozițiilor psihice care organizează 
felul de a gândi şi de a acționa. „Fel de a fi”. 

Hedonic: 26, 122; care are legătură cu plăcerea. 


Homeostazie: 40; termen introdus în fiziologie de 
Cannon (1923) pentru a desemna mecanismele de reglare, 
nervoase sau umorale care permit menţinerea echilibrului 
marilor constante organice (presiune sanguină, glicemie, 
temperatură internă etc.). 

I 

Idiosincrazie: mod de reactie propriu fiecàrui individ. 

Inferentá: 94, 105 

Interactiune: influenţă reciprocă a organismelor 
aflate unele în prezenţa celorlalte. Interacțiunea care are 
loc între indivizi cu ocazia întâlnirilor din viaţa cotidiană a 
devenit obiectul de studiu al mai multor şcoli psihologice şi 
sociologice contemporane (scoala de la Chicago, 
interactionismul simbolic, microsociologia, etno- 
metodologia, etnografia comunicaţiei, pragmatica 
lingvistică) ce constituie ceea ce putem numi mişcarea 
interactionista. 

J 

James-Lange (teoria): 15, 157 şi următoarele 

Jenă: p. 49 

K 

Kinestezic: termen creat de 

Birdwhistel (kinesics) pentru a desena studiul gesticii 
comunicante. Este de asemenea folosit pentru a desmna 
activitatea în sine în paralel cu vocalitatea şi verbalitatea. 

O 

Observaţie  naturalistă: 18; se spune despre 
observaţiile asupra comportamentului practicate in 
situație „naturală” Sinonim: etologic 

Ontogeneză: proces de dezvoltare a organismului. 
Deseori opusă filogenezei sau procesului de dezvoltare a 
speciei; în mod schematic, prima corespunde evoluţiei 
individului, cea de-a doua evoluţiei speciei. 

Organizare verbalo-viscero-motorie: 112 şi 
următoarele 

P 

Panică: 49 


Pattern: termen din limba engleză folosit în mod 
curent în franceză pentru a desemna un ansamblu 
structurat. Sinonim: tipar, configuraţie. 

Plăcere/neplăcere: 26, 123 şi următoarele 

Pragmatică: în studiile interactioniste, desemnează 
aspectele concrete ale schimburilor de limbaj. 

Prietenie: relaţie durabilă care rezultă din activarea 
impulsiei de afiliere. 

Proxemic: p. 73; termen propus de E. Hall pentru a 
desemna problemele de distanţă interindividuală şi de 
organizare a spaţiului comunicational. 

R 


Reactie electrodermală (RED): 87 

Ritual: 23 

Ruşine: 49 

S 

Script: (sinonim: schemă, scenariu) model secvential 
de comportament corespunzător unor situaţii sociale cu o 
finalitate precisă (sites) interiorizat de către individul care 
îl foloseşte pentru a-şi organiza conduita. Ex. scriptul 
clientului de restaurant, scriptul agentului de poliţie, 
scriptul utilizatorului de metrou etc. 

Sentiment: 14, 17 - 18, 24, 27 - 28, 35, 50 - 51, 54 şi 
următoarele 

Sexualizare: 60, 68 Stres: 20, 130, 136 si 
următoarele 

Stres (factor de): 137 Sublimare: 51, 71, 124 Suport 
social: 57 - 58, 101 - 102, 107, 111, 118 - 119, 139 - 140, 
149, 152 - 155 

T 

Timeric: 130 

Tristete: 17, 23, 30, 32 - 33, 35 - 46, 84, 86, 88, 95, 
110 - 112, 158, 163 

U 

Umoare (dispoziție): ,tráire" care defineşte o 
atitudine afectivă durabilă, definită mai ales pe o axă 
evaluati vă: bun/rău, euforic/disforic. 


Ură: 14, 63, 71 şi următoarele 

V 

Vegetativ: 158; referitor la functiile controlate de 
sistemul nervos autonom (sau neurovegetativ). 

Violentà 71 - 72, 74, 76 - 85 

